
5. 

Glava nepoznatog svetitelja, fragmenti 
fresaka, XII vijek, crkvina u Paniku 
(Bileća), Zemaljski muzej, Sarajevo 


U srcu SFR Jugoslavije, kao jedna od šest 


"socijalističkih republika, leži Bosna i Hercegovina; po veličini je treća, obuhvata 20,7% teritorija 
i 16,8% stanovništva zemlje. 

Prostor je geografski po mnogo čemu nejedinstven — u središnjem dijelu nalaze se 
visoki planinski vijenci dinarskog sistema što se protežu paralelno s Jadranskim morem. U 
ovim planinama razvodnica je crnomorskog i jadranskog sliva, od te razvodnice prema sjeveru 
do Save zemlja je Bosna, a na jug prema moru stere se Hercegovina. Krševit je taj južni dio, 
dolinom Neretve i njenih pritoka otvara se prema Mediteranu, ima izmijenjenu mediteransku 
klimu i vegetaciju. Onaj sjeverni što se gustom mrežom vodotokova i dolinama Une, Vrbasa, 
Drine i prvenstveno rijeke Bosne spušta prema panonskoj niziji, područje je umjereno konti- 
nentalne i svježe planinske klime, šuma, ruda, pašnjaka... U jezgru je sarajevskozenička kot- 
lina, težište uzdužnih i poprečnih komunikacija ovih krajeva, kojima se kretao čovjek od najsta- 
rijih vremena, a u posljednjem mileniju i težište društveno-političkog razvoja Bosne i Hercego- 
vine u njenom historijskom, ekonomskom i kulturnom identitetu. 

Na prostorima Bosne 1 Hercegovine nisu se samo dijelile vode jadranskog i crno- 
morskog sliva; ovdje su se od najstarijih vremena civilizacijski tokovi suprotnih predznaka 
susretali i zaustavljali, a velike državotvorne zajednice sukobljavale i razgraničavale. Od podjele 
Rimske imperije na Zapadno i Istočno rimsko carstvo, preko barbarskih, bizantijskih i franač- 
kih, do ugarskih, osmanlijskih, venecijanskih i habzburških svojatanja i zaposjedanja, ova je 
zemlja gotovo bez prekida bila na nečijoj granici, krvlju plaćana, sabljama dijeljena. 

Upravo iz tih razloga i umjetničko blago Bosne i Hercegovine — arhitektura, skulp- 
tura, slikarstvo, dekorativne i primijenjene umjetnosti — najvećim je dijelom svojevrsno jedin- 
stvo suprotnosti. Stvarano i taloženo na marginama velikih kultura i civilizacija koje su ove 
prostore zapljuskivale, ali se uglavnom ovdje i zaustavljale, gotovo u cijelosti je u znaku prepli- 
tanja često dijametralno suprotnih uticaja. 

Imaginarne težišnice od zapadne i centralne Evrope prema Bliskom istoku, Medite- 
ranu i Apeninskom poluostrvu, presjecaju bosanskohercegovačke prostore, a pravci ljudskih 
kretanja na tim smjerovima nužno se probijaju kroz njihove gudure. Jednom primljeni impulsi 
zbog toga su se ovdje nerijetko petrificirali, ali i rađali nova osebujna shvatanja, često pretočena 
u oblike sasvim neuobičajene za prostore izvan ovih, bosanskohercegovačkih. 

Tu gdje su se države sukobljavale, a kulture suprotnih predznaka međusobno pre- 
plitale, živjeli su i žive narodi koji su bili medij njihova mirenja i stapanja. Nebrojeni oblici 
historijske koegzistencije prisutni su ovdje od najstarijih vremena, a prošli su ko zna koliko 
kriza i prilagođavanja do najnovijeg vremena — do zajedništva naroda i narodnosti u socijalistič- 
koj samoupravnoj Jugoslaviji. 


6. 
Poklonstvo Kraljeva, oltarska slika, 
Kraljeva Sutjeska oko 1400. god. 

7. 


Čovjek u ovim krajevima: prisutan je od paleolita; nalazišta u sjevernoj Bosni čija 
se starost procjenjuje na više desetina hiljada godina, a posebno ona u Hercegovini sa ostacima 
izrazito likovnih paleolitskih predstava, povezuju ove krajeve s klasičnim pojavama stvaralaštva 
u starijem kamenom dobu. Mnogobrojna neolitska nalazišta, često svojim oblicima vezana na 
suprotne izvore, reflektuju koji put i komponente povezanosti pojedinih staništa u osnovi dife- 
rentnih kultura. 

Ostaci mnogobrojnih utvrđenih gradina po bosanskohercegovačkim brdima, te 
grobne gromile ponekad još netaknute rukom savremenog čovjeka, obično se pripisuju Ilirima, 
najstarijoj po imenu poznatoj etničkoj grupaciji koja je nastanjivala ove krajeve. Kulturna i 
umjetnička blaga s pojedinih nalazišta, koja inače pripadaju bronzanom i željeznom dobu od 
oko 2000. g.st.ere pa do početka nove, od trajne su vrijednosti za evropsku i svjetsku kulturu i 
umjetnost. Plodni kontakti Ilira sa grčkim kolonijama na Jadranu u zadnjim stoljećima st. ere 
ostavili su niz zanimljivih simbioza. 

Pri kraju stare ere prirodna bogatstva zemlje privlače Rimljane. Blizu dvije stotine 
godina trajala je agonija borbe Ilira starosjedilaca i Rimljana osvajača, da bi na koncu ovi 
krajevi bili definitivno uklopljeni u rimski imperij. Ostaci rimskih naselja, termi, vila, hramova, 
skulptura, umjetnički izrađenih predmeta... svjedoče o novom civilizacijskom okviru što su ga 
donijeli rimski legionari i koloni, i novoj umjetnosti koja je ovdje nastala u izmijenjenim uslo- 
vima. No, to stvaralaštvo nije bilo samo rimsko; romanizirano ilirsko stanovništvo dalo mu je 
pečat svog duha i svojih tradicija. 

U vrtlogu ranog srednjeg vijeka i seobe naroda, ovuda su, uz kraća zadržavanja, 
protutnjali razni narodi i na kraju je došlo do definitivne smjene ranijeg življa novim — slaven- 
skim. Iz dugotrajnog procesa simbioze kulturnih tekovina zatečenog i doseljenog stanovništva 
nastaje nova romansko-slavenska stvarnost. Plemenske zajednice postepeno se transformiraju 
prema kasnijim feudalnim strukturama. 

Ime srednjovjekovne Bosne i njen identitet prvi put se eksplicitno javljaju 948. g. u 
djelu De administrando imperiox bizantijskog cara Konstantina Porfirogeneta. Njen državo- 
tvorni društveno-politički integritet afirmiše se od polovine XII stoljeća naovamo. Povelja 
bosanskog vladara Kulina bana iz 1189. g., danas u Biblioteci Akademije nauka u Lenjingradu, 
ne samo da je značajan diplomatički spis koji govori o državnopravnim i društvenoekonomskim 
prilikama svog vremena, već je ujedno i najstariji dokument pisan živim, savremenim narodnim 
jezikom u čitavom slavenskom svijetu. U drugoj polovini XIV st. ova zemlja postaje kraljevstvo 
i u to je vrijeme najmoćnija slavenska država na Balkanu. Upravo iz tog vremena, od XII do XV 
st. sačuvani su nam, u većoj ili manjoj mjeri, ostaci kojih tri stotine utvrđenih gradova, te 
izvjesnog broja palata i crkvenih objekata, koji govore o periferijskim odbljescima mediteranske 
i srednjoevropske romanike i gotike, a u nekim slučajevima i njima suprotne bizantijske umjet- 
nosti. 

Srednjovjekovna Bosna nije bila konfesionalno jedinstvena. Postojala je crkva 
bosanska na čelu s didom, no koegzistiralo je istovremeno i katoličanstvo, i pravoslavlje. Optuž- 


Enterijer Gazi Husrev-begove džamije, 
Sarajevo, prostor stereotomski 
modeliran, neponovljen u drugim 
sličnim primjerima. Graditelj Adžem 
Esir Ali, 1530/31. god. 

bama zbog bogumilske hereze pravdani su brojni napadi, pljačke i pustošenja. Misaoni kom- 
pleksi, estetska i likovna shvatanja tog uzajamno tolerantnog srednjovjekovnog bosansko-herce- 
govačkog društva naslućuju se iz malog broja sačuvanih iluminiranih rukopisa i tekstova. No, 
najpotpunije se reflektiraju u stećcima — srednjovjekovnim nadgrobnim spomenicima što se u 
kojih 70000 primjeraka, u većim i manjim skupinama, nalaze širom zemlje. U njihovim relje- 
fima, u natpisima, u kompaktnosti i istovremenoj epskoj raspjevanosti grubo obrađene kamene 
forme, zrcali sasvim osebujna stvarnost življenja u bosanskim gudurama, na periferiji velikih 
evropskih kultura. 

Polovinom XV st. osmanska sila prodire na područje Bosne i Hercegovine. Godine 
1463. pada bosansko kraljevstvo; formiraju se bosanski, hercegovački i drugi sandžaci kao Voj- 
noadministrativne jedinice u sklopu Osmanske carevine, dok centralne i sjeverne dijelove 
zaposjedaju Mađari te osnivaju Jajačku i Srebreničku banovinu. Sve do 1592. g. traju mučni i 
veoma česti sukobi Osmanlija i Mađara na današnjim prostorima Bosne i Hercegovine. U među- 
vremenu, u drugoj polovini XVI st. Bosna postaje beglerbegluk, što je najviši vojnoadministra- 
tivni rang pokrajine u organizaciji Osmanskog carstva. 

srednjovjekovno feudalno bosanskohercegovačko društvo je 1463. g. bilo struktu- 
ralno razoreno. U novim prilikama dobar dio ranijih feudalaca, posebno nižih struktura, dosta se 
brzo i uspješno uklapa u osmanski feudalni timarsko-spahijski sistem. Islamizacija krupnih 
razmjera zahvata ove krajeve od samog početka nove vlasti. Sve to utire puteve novoj civiliza- 
ciji, koja je, globalno, islamsko-orijentalna, no koja ovdje, na sedimentaciji specifičnih tradicija 
srednjovjekovne Bosne, na krajnjoj periferiji Osmanskog carstva, u neposrednom svakodnev- 
nom kontaktu s mediteranskim 1 srednjoevropskim svijetom, nosi osebujne znakove mirenja i 
preplitanja suprotnosti. Civilizacijski okviri, naročito urbani, dobivaju svojevrsno bosansko-ori- 
jentalnu notu, koja je uz to i regionalno uočljivo izdiferencirana. 
Konfesionalni pluralizam srednjovjekovne Bosne u neku ruku se nastavlja, crkva bosanska 
nestaje, katoličanstvo je u rukama franjevaca koji su za SVOJ rad dobili posebne 
%" garancije Mehmeda II Osvajača; u krugu pravoslavlja niže feudalne strukture 
ž se, barem u početku, također uklapaju u novi feudalni sistem, dok se sama 
i crkvena organizacija vidno oporavlja obnovom Pećke patrijaršije 15957. g. 
i Islam, zvanična religija Osmanskog carstva, društveno i ekonomski je u izra- 
zito povoljnom i povlaštenom položaju. U drugoj polovini XVI st. u zemlji će 
se, prvenstveno u Sarajevu, pojaviti i posebna enklava jevrejskih izbjeglica iz 
Spanije, koja će u svojoj izoliranosti, razviti i posebne oblike bivstvovanja i 
stvaralaštva. 


Ova konfesionalna složenost u početku je vrlo tolerantna, njeni 
pripadnici često su bliski rođaci, pa je tako majstor Tudor, na ikoni 
Bogorodice iz XVI st. koja se danas čuva u Umjetničkoj galeriji u 
Sarajevu, zapisao da ju je naslikao za kneza Ivana Vukovića-Desisalića 
u vrijeme vladavine njegova brata Ferhat-bega. 


8. 
Minijaturna skulptura iz juvelirske 
radionice, Gradina u Ošanićima kod 
Stoca, helenizam, III stolj. st. e. 

Neki državnici grade u rodnim krajevima džamije, ali i crkve za uspomenu na svoje 
majke-kršćanke. No, u kasnijjm vremenima, u zaoštrenim društveno-ekonomskim suprotno- 
stima, konfesionalne razlike postaju predmetom čestih manipulisanja, da bi tokom XIX st. 
upravo na tim okvirima izrastao nacionalni pluralizam ove sredine. 

U takvim okolnostima dio pretežno folklornog stvaralaštva u teže pristupačnim 
krajevima razvijao se, manje-više autohtono od srednjeg vijeka naovamo. Stvaralaštvo osman- 
skog perioda urbanog, profanog ili pretežno profanog karaktera, u suštini je svima zajedničko — 
isti su graditelji gradili gradove i mostove, hanove i bezistane, pa čak i crkve i džamije. Zato nije 
čudo da se na Moštanici, Ozrenu, Papraći ili Staroj crkvi u Sarajevu javljaju izrazito islamski 
arhitektonski, pa i dekorativni detalji, a da se u istočnoj Hercegovini javljaju romaničnogotički 
zvonici u funkciji minareta uz džamije. Stambena arhitektura u jednom gradu bila je puno više 
izdiferencirana po klasnoj pripadnosti vlasnika, nego po konfesionalno-nacionalnim značaj- 
kama. Isti su majstori obrade metala izrađivali posuđe, oruđe, oružje i nakit za potrebe sviju, a 
mogli su, po narudžbi, da urade pojedine predmete i za sakralne potrebe. 

No, ako je riječ o svijetu sakralnog, o prostorno-plastičnom konceptu bogomolje, o 
njenom enterijeru, o fresci 1 slici, o pismenosti i knjizi koja je za 400 godina osmanske vlasti 
uglavnom ostala u domeni sveštvenstva, onda konfesionalno-nacionalne diferencijacije postaju 
više nego uočljive. Staviše, toliko su različite, da donekle predstavljaju posebne kulture koje se 
međusobno prožimaju i istovremeno svjesno diferenciraju, pa tu diferencijaciju reflektiraju i u 
profani život. U suštinski istom bosansko-orijentalnom civilizacijskom okviru četiri toka kultur- 
nog pluralizma nejednakog intenziteta, stvaraju mozaičnu osnovu kao podlogu novim vrijedno- 
stima laicističkog XX stoljeća. 

Godine 1878. austrougarska vlast smjenjuje osmansku. Novu orijentaciju prema 
srednjoevropskim civilizacijskim i kulturnim tokovima u umjetnosti karakterizira prihvatanje za 
ono vrijeme karakterističnog historicizma i eklektike, koji početkom XX st. prelaze u secesiju. 
U početku neznatan broj domaćih stvaralaca s vremenom se postepeno povećava i preuzima 
inicijative u daljnjim tokovima. 

Atentat u Sarajevu 1914. g., prvi svjetski rat, period Kraljevine SHS, kasnije Kralje- 
vine Jugoslavije, te drugi svjetski rat, u znaku su zaoštrenih društveno-ekonomskih, klasnih, 
nacionalno-konfesionalnih i drugih suprotnosti. U tim grčevima, međutim, afirmišu se kretanja 
duha i kretanja ljudi progresivne orijentacije; stvara se baza bitno različitih opredjeljenja koja će 
nakon četiri godine fašističkog terora i narodnooslobodilačke borbe, u novoj socijalističkoj 
Jugoslaviji, u zajedništvu svih naroda i narodnosti koji ovdje žive, dati impozantne rezultate na 
svim područjima stvaralaštva. Htijenja novih generacija, preobražena u svijet savremenih oblika 
bosanskohercegovačke umjetnosti, dio su svjetskih kretanja aktuelnog trenutka i istovremeno 
logičan izdanak dubokog korijenja. 


Redakcija 


9. 

Sveti Đorđe sa žitijem, ikona, tempera 
na dasci, nepoznati domaći majstor, 
1574, Stara pravoslavna crkva, Čajniče 


10. 

Ulazak Hristov u Jerusalem, tempera 
na dasci, majstor Longin, 1577/78, 
crkva manastira Lomnice (Šekovići) 

DUBOKO 
KORIJENJE 


Đuro Basler 


LITHICUM 


90 000—-34000 mousterien 
34000-—-24 000 aurignacien 
24000—10 000 gravettien 
Oko 12000 gravura na stijeni u Badnju 


CERAMICUM 


99000-4600 stariji neolitik 
4600—3500 srednji neolitik 
3500—2000 mlađi neolitik 
Neolitizacija Hercegovine počinje oko 6500 god. pr. n.e. 


METALLICUM 


2000—1800 eneolitik 
1800-1500 rano bronzano doba 
1500—-1300 srednje bronzano doba 
1300-800 kasno bronzano doba 
800-450 starije željezno doba 
450—0 mlađe željezno doba 


k-A, 
Kremene alatke, sjeverna Bosna, doba 
paleolitika. 

12. 

Gravura u stijeni, Badanj kod Stoca, 
kasni epigravettien oko 12000. god. 
prije naše ere. 


13. 

Vaza. Gradina Zecovi u Čarakovu kod 
Prijedora, kasni ebeolitik, oko 1800. 
god. st. e. 

KO 
ontinentalni karakter Bosne i mediteran- 


ski Hercegovine, upućivali su već svoje prve stanovnike na 
kontakte u divergentnim pravcima. Pračovjek u Panonskoj 
nizini sjeverne Bosne vezivao se je za srednju i istočnu Evropu, 
a svoje alatke izrađivao od poludragog kamenja, opala, ahata i 
jaspisa, uživajući u njihovoj živoj boji, sjaju i oblicima. Oprani 
bistrim vodama prarijeka u koritima Ukrine i Usore, bezbroj 
oblutaka nudio se i razigravao njegovu maštu, a kvalitet izrađe- 
vina ni danas još nije izgubio od one prvobitne magičnosti koja 
je plijenila njegove prve vlasnike. 

Kremenim alatkama sa panonskih brežuljaka ne bi se, zato, 
mogla zanijekati kvaliteta umjetničke tvorevine; u najmanju 
ruku vrijednost umjetničkog obrta visokog dostignuća. One su 
dio ambijenta u kojem se je stapalo čisto nebo sa bujnom 
vegetacijom breza, topola i vrba između kojih se odvijala sva- 
kodnevna igra nadmudrivanja između lovaca i Zvijeri. 

Mediterancima u Hercegovini je nedostajao tvrd kamen 
koji bi se mogao mjeriti sa poludraguljima Panonije. To će i biti 
razlog što su alatke tih paleolićana sve drugo samo ne umjet- 
ničke tvorevine; njihov izbor oblika je suviše skroman a obrada 
jednostavna. No, oni se, ipak, nisu distancirali od umjetnosti. 
Okruženi bijelim kršom, oni su na glatkim stijenama gravirali 
likove svojega svijeta — nonšalantno, jer nisu robovali ni formi 
ni vjerodostojnosti naturalističkog izraza. 

U Badnju kod Stoca jedan takav umjetnik je prije 12000 
godina ugravirao u stijenu konja napadnutog strelicama 


lovaca. Mašta mu pri tome nije nedostajala — u pitanju je, dakle, 
bilo samo sredstvo izražavanja, a to je ovisilo o darovima pri- 
rode i materijalu koji se nudio. Konj iz Badnja, sačuvan samo 
fragmentarno, je najstariji spomenik paleolitske umjetnosti na 
jugoistoku Evrope, a ujedno i najstarija do sada poznata umjet- 
nička tvorevina u Jugoslaviji. 


E CERAMICUM 
poha neolitika trajala je u Bosni i Hercego- 


vini gotovo tri milenija. Vremenski primat pripada Hercegovini 
gdje se stariji neolitik javlja već oko 6500 godina p. n. e. u obliku 
impresso kulture što je otkrivena u dolini Trebišnjice, na 
airima u Stocu i u Zelenoj pećini poviše vrela Bune. Srednji 

neolitik sa danilskom kulturom otkriven je do sada u skrom- 
nim razmjerima samo na Čairima u Stocu, a mlađi sa hvarsko- 
-lisičićkom kulturom obilno je zastupljen u Velikoj (Ravlića) 
pećini poviše izvora Tihaljine i Lisičićima kod Konjica. 

Keramičari u Lisičićima promatraju prirodu, jednako onu 
apstraktnu, kozmičku, kao i onu realnu koja ih je okruživala na 
dohvat ruke. Viđeno i doživljeno oni su prenosili na svoje crno 
pečene vaze, pojačavajući efekte crteža bojom, osobito cinobe- 
rom. Tako su se sunce i mjesec našli kombinirani sa predsta- 
vama drveća i zemunica — upravo onako kako su to ljudi i u 
prirodi doživljavali. 

U kontinentalnom dijelu zemlje prilike su bile nešto druga- 
čije. 

Epoha neolitika obdarila je, naime, kulturnu supstrukciju 
srednje Bosne spomenicima keramičke umjetnosti koja nije 

14. 
Kultni riton, Kakanj, srednji neolitik, 
oko 4500. do 3500. god. st. e. 

bila nadmašena za cijelo vrijeme prethistorije. Poslije paleoli- 
ćana koji su se saživjeli sa kamenom i za njega vezali svoju 
umjetnost, neolićani su osvojili novu materiju: glinu pečenu u 
vatri. 

Počeci figuralne umjetnosti sežu duboko u stariji neolitik 
(naselja Obre I u dolini Trstionice. Lik čovjeka što je ondje 
otkriven pripada tipu cilindričnih statueta, inače tipičnih za 
starčevačku kulturu. Istaknuti nos i dugi vodoravni očni urezi 
daju ovoj skulpturi tek osnovno ljudsko obilježje, ali i upućuju 
na ekstrateritorijalni karakter ove umjetnosti koja je bila pori- 
jeklom iz Podunavlja. To je umjetnost koja je tek počela tražiti 
svoj izraz; djelo majstora koji će u glini kao tek osvojenom 
elementu tražiti mogućnost oblikovanja materije koja mora 
proći kroz nekoliko faza prije nego što postane definitivno 
umjetničko djelo. 

U drugom, srednjem razdoblju neolitika srednje Bosne 
čini se kao da je načas zatomljen smisao za figurativnost. Nosi- 
oci kakanjske kulture su nešto izrazitiji kao obrtnici, oni su u 
izradi posuda podložni strogo određenim shemama. Karakteri- 
stičan im je riton na četiri zdepaste noge i s nesrazmjerno 
velikom, okomito postavljenom okruglom drškom. Na formira- 
nje takvog oblika nesumnjivo su utjecali neki nekeramički 
uzori koji su unaprijed odredili oblik stran tehnološkim osobe- 
nostima svježe gline. 

Kakanjski ritoni podsjećaju, uz nešto mašte, na životinju 
pojakih nogu sa rogovima, a otvor na široko rastvoreno ŽžŽdri- 
jelo. Oblik je bio strogo kanoniziran, možda propisima kulta, pa 
na velikom prostoru od sjeverne Italije, preko Dalmacije i 
Epira do Egeje, ne postoje nikakve njegove inačice. 

Tokom mlađeg neolitika dolazi u Bosni do izvanrednog 
procvata umjetnosti oslobođene hijeratičnih zakona. Njeni 
nosioci žive u porječju Bosne, a prema prvom istraženom nala- 
zištu, u Butmiru, ona je nazvana imenom toga mjesta. Mada su 
kasnije otkrivena mnoga druga, pa i bogatija naselja sa ovom 
kulturom, Butmir je zadržao neku vrstu primata i nezaobilaz- 
nog pojma u identifikaciji kasne faze srednjobosanskog mla- 
đeg kamenog doba. 

U najranijoj fazi butmirske umjetnosti javljaju se figure 
grube izrade i ponešto spljoštenih oblika. One nisu osobito 
pomno dotjerivane; njihovi autori se očito nalaze tada još u 
početnoj fazi velike epohe koja će tek kasnije nadoći. 

U srednjoj fazi, kada u dolini Trstionice zapravo zamire 
umjetničko stvaralaštvo, u Butmiru ono dolazi do neslućenog 
razvoja. Figure se izvode sa crnoglačanom površinom, a ure- 
zima i ubodima su naznačeni tetovirani dijelovi tijela, odjeća i 
obuća. Predstavljene su, bez iznimke, ženske osobe, krupne i sa 
naglašenim elementima materinstva — prave dostojanstvene 
matrone. 

Keramičari butmirskog naselja nisu, dakako, bili jedini 
umjetnici svojega doba. Tada je na čitavom Balkanu cvjetala 
visoka umjetnost izrade posuda, skulptura i reljefa, a sve što je 
u tom pogledu stvarano izvan granica jugoistočne Evrope, 
daleko zaostaje. Srednja Bosna se nalazi na krajnjem sjeveroza- 
padnom rubu tog područja u kojem je Butmir u nešto povlašte- 
nom položaju. Treba još napomenuti da su iskopavanja što su 
ondje vršena 1893—1894. godine bila prva sistematska istraživa- 
nja jednog neolitskog nalazišta na jugoistoku Evrope, a umjet- 
nička djela što su tom prilikom izašla na vidjelo, omogućila su 


prva upoznavanja moderne arheologije sa umjetničkim dostig- 
nućima kasnih neolićana. 

Butmirska umjetnost srednje faze mlađeg neolitika je 
zapravo realistička umjetnost, bez obzira što je umjetnik pone- 
kad hipertrofirao neke dijelove tijela: nos, oči ili tjeme. Taj 
realizam je i odredio sasvim posebno mjesto butmirske umjet- 
nosti u svijetu neolitika. To je, gotovo bi se moglo reći, por- 
tretna umjetnost; prenošenje u glinu lika konkretnih osoba. 

Postoje u isto doba skulpture koje su po prenaglašenoj 
stilizaciji anatomskih pojedinosti bliske izrađevinama iz stari- 
jeg neolitika, ali se čini da su one rađene za potrebe kulta, pa 
stoga kanonizirane u pogledu oblika udova i pojedinosti lica. 
To navodi na pomisao da su umjetnici u Butmiru u jedno 
vrijeme napustili normiranu kultnu umjetnost stvarajući 
neovisnu i ničem podređenu formu. Oni su tako postali mala 
kolonija slobodnih umjetnika i stvaralaca izvan normi koje je 
nametalo društvo. Bilo je to oslobađanje slično renesansi u 
Italiji u XV i XVI stoljeću. 

Posebnu skupinu keramičarske umjetnosti neolićana 
predstavlja izrada zemljanog posuđa, neobično maštovitog ali 
skladnog po oblicima i ukrasu. U čitavom razvoju prethistorij- 
skog čovječanstva oni su je doveli do savršenstva u kojem su ih 
tek mnogo stoljeća kasnije nadmašili Grci. Nakon mnogih 
milenija lutalačkog života paleolitskog čovjeka, neolitski ljudi 
upoznali su način ovladavanja zemljom, da bi se iz nje izvuklo 
zrno hrane i uljepšao život. Tim zaokretom je nastupilo novo 
doba u razvoju čovječanstva, njime su otvorene do tada nepoz- 
nate mogućnosti korišćenja te vječno gažene materije. To 
dostignuće ne zaostaje po svom značaju za otkrićem vatre u 
osvitu starokamenodobnog čovječanstva, ali i kasnijoj vještini 
talenja metala. 

Najstarije keramičke posude, one što su izrađene u doba 
starčevačko-impresso kulture, povode se svojim oblicima za 
prirodnim tvorevinama: one imitiraju oblike plodova prirode, a 
po površini su obrađene štipanjem noktima. To je, možda, 
prvobitno bio tehnološki postupak za pojačanje kompaktnosti 
zemljane mase, pa se razvio sistem, a sistem je postao orna- 
menat. 


15. 


Vaza, Butmir, mlađi neolitik, oko 3000. 


god. st. e. 

16. 
Kultna kolica, Glasinac, starije 
željezno doba. 


te 
Zemljani idol, Ripač kod Bihaća, rano 
željezno doba. 

U srednjem neolitiku učestao je urezani ukras, bilo da se 
sastojao samo od linija, bilo od šrafiranih površina, trokuta ili 
rombova. Dekorateri pri tome nisu odviše precizni — naprotiv, 
ovi u biti geometrijski motivi dati su ovlašno, ne poštivajući 
pravilnost likova; vidljivo je tek nastojanje da kompozicija 
bude podjednako prekrivena ornamentom. 

Keramičari mlađeg neolitika butmirske kulture dovode u 
dolinama Bosne i njenih pritoka svoju produkciju do umjetnič- 
kog savršenstva. Kako su se oni u jednom trenutku oslobodili 
propisanih parametara u skulpturi, prihvaćajući realističku 
interpretaciju svojih modela, slično im je pošlo za rukom i u 
proizvodnji posuda. Njihove izrađevine predstavljaju najviši 
domet u primijenjenoj umjetnosti neolićana, pa i generacija 
koje su nadolazile poslije njih gotovo dvije tisuće godina kas- 
nije. Spomenik što su ga podigli, još i danas zapanjuje proma- 
trača istim intenzitetom sa kojim je fascinirao svoje poklonike 
u ona davna vremena. To nije obična fabrikacija serijskih proiz- 
voda, to su skulpture oblikovane prostom rukom, one su svaka 
za sebe unikat vrijedan divljenja. 

Dominantne su crno glačane zdjele i vaze na nozi s okomi- 
tim gustim kanelurama na gornjim dijelovima. Među dekoraci- 
jama preovladavaju spiralni motivi izvedeni u različitim tehni- 
kama: kao reljef, udubljivanjem pozadine ili urezivanjem. 
Začuđuje bujnost mašte koja omogućuje raznovrsne kombina- 
cije spletova, svedenih uvijek na kružnicu, njene dijelove i 
meandre. 

Pod konac neolitika genije keramičara slabi a produkcija 
opada i guši se u neinventivnoj šabloni. Iako još nisu potpuno 
ovladali izradom metala, oni su zapustili proizvodnju keramike 
sa kojom su ranije plijenili svoje suvremenike i potomstvo. 


METALLICUM 


ko 2000 godine stare ere gasi se život u 
naseljima neolićana. To se obično pripisuje kataklizmi prouzro- 
kovanoj invazijom neke nove, tehnološki i biološki nadmoćnije 
ljudske skupine. Neolićani su, nije znano na koji način, ustupili 
mjesto novim ljudima kod kojih je proizvodnja metala igrala 
odlučujuću ulogu. 

Polet na polju umjetničke obrade keramičkih posuda pred- 
stavlja pojava eneolitskih kultura, osobito kostolačke i vuče- 
dolske. Nakon epohe koju bismo prema karakterističnim 
izrađevinama mogli nazvati skeramičkom=x, novi naseljenici 
Bosne i Hercegovine nisu samo metalurzi, nego i odlični proiz- 
vođači zemljanih posuda. Ornamentalni sustav tih posuda je 
specifičan do te mjere, da ga je lako moguće odvojiti od ostalih 
kultura. Novost u izradi ornamenata predstavlja tehnika braz- 
dastih uboda, što je specifičnost samo ove epohe. Tim ubodima 
su postizana udubljenja koja su kasnije popunjavana bijelom 
masom radi pojačanja ornamentalnog efekta. To je njeno 
nasljedstvo iz nešto starije badenske kulture. Sjajne uglačane 
površine posuda ponekad su ukrašene kratkim polumjeseča- 
stim zarezima ili utisnutim udubljenjima kružnog, polukruž- 
nog pa i trokutnog oblika. 

Za kostolačku kulturu značajne su kombinacije raznih 
vrsta motiva koji u obliku traka opasuju trbuh ili vrat posuda. 
Drške su rijetke, dosta široke i obično ukrašene motivima od 
uboda ili dvostrukih crtica, tzv. volujskih stopala. 


18. 
Herma iz svetišta, Gradina Pod kod 
Bugojna, starije željezno doba. 

U trećoj fazi eneolitika, u doba vučedolske kulture, ukraša- 
vanje posuda izvodi se duborezom i rovašenjem, dok je brazda- 
sto urezivanje potisnuto u drugi plan. Očito je nastojanje za 
raskošnim dekorativnim efektom. To je vrijeme tzv. arhitek- 
tonskog stila, karakteriziranog frizovima i metopama, no i pot- 
puno prekrivenim površinama posuda kalotaskog oblika u 
krstasto raščlanjene i bijelim inkrustacijama efektno dekori- 
rane površine. Dominantni su geometrijski uzorci sa širokom 
lepezom motiva od jednostavnih trokuta ili kvadrata do vrlo 
kompliciranih kombinacija, kao što je umetanje rombova u 
pravokutnike i slične predodžbe. 

Pokretanja ljudskih masa u bronzanom dobu nisu, možda, 
toliko intenzivna kao što je to bilo u ranije doba, ali je načeti 
mir ostao i nadalje polovičan. Zbog toga je svaka manja zajed- 
nica potražila mogućnost samozaštite na brežuljcima na kojima 
je koristeći prirodne pogodnosti za odbranu — izgrađivala 
sistem zemljanih, kamenih i drvenih fortifikacija. I 

O umjetnosti tog perioda je jedva moguće govoriti. Stoviše 
je i keramička proizvodnja zapuštena, jer proizvođači metala 
sada traže svoje puteve umjetničkog izraza. 


Do VII stoljeća bronza i željezo su koegzistentni, a tek 
poslije toga vremena željezo preuzima primat, prepuštajući 
bronzi domenu nakita i umjetnosti — što ni do današnjeg dana 
nije bitno promijenjeno. U kasnom bronzanom dobu Balkanski 
poluotok je preplavljen umjetničkim stvaralaštvom koga 
karakterizira geometrizam, dok je figuralna plastika u znatnoj 
mjeri zanemarena. Od tih geometrizirajućih strujanja nije bila 
izuzeta ni sama Grčka u kojoj nakon bogate umjetnosti miken- 
skog doba dosta naglo nadolazi suhoparni protogeometrijski i 
geometrijski stil. 


U Bosni se na prelazu iz srednjeg u kasno bronzano doba 
začela autohtona proizvodnja bronzanih objekata uglačane 
površine. To je otprilike vrijeme XIII stoljeća st. e. Pada u oči 
zavidna tehnička razina izdjelaka i preciznost gravure kao i 
pravilan raspored ornamentalnih motiva koji se ritmički smje- 
njuju od spirale do pravolinijskih motiva, koji će u XI stoljeću 
biti preneseni i na keramičke izrađevine. Osobenost ove umjet- 
nosti je apstraktnost — bježanje od realnog svijeta. Nema u njoj 
ni ljudskih ni životinjskih likova, a vegetabilni motivi se jedva 
naziru. 

Tek u VII stoljeću zapaža se novi polet ka figuraciji. Sitna 
životinjska skulptura radi se najvećim dijelom ljevanjem u 
oblike koji pogoduju amajlijama obješenim oko vrata ili na 
odjeći. Izuzetno djelo sa umjetničkim aspiracijama iz tog ranog 
željeznog doba predstavljaju minijaturna bronzana kolica sa 
pticama, otkrivena u jednom tumulu na Glasincu. Izrađena su 
naturalistički, dakle sa svim elementima koji ih čine prepoznat- 
ljivim i funkcionalnim; ona se mogu kretati. Ni pticama se ne 
može poreći vjernost reprodukcije obrisa, makar se umjetnik 
očito nije potrudio da izradi sve njihove elementarne dijelove. 
Nedostaju im, naime, noge i krila, što u kombinaciji sa kolima 
nije ni bilo potrebno jer je pokretanje omogućeno na drugi 
način, točkovima. Kolica iz groba na Glasincu podsjećaju na 
mit kod starih Grka, prema kojemu su duše pokojnika kod 
Hiperborejaca bile nošene labudovima, odnosno u takvom 
obliku nastanjavale poljane blaženih. 

Antropomorfnu fazu rane ilirske umjetnosti predstavljaju 
hermama slični stupovi iz nekog svetišta na gradini Pod kod 
Bugojna, datirani u VI stoljeće stare ere. Bili su po korpusu 
ukrašeni udubljenim i šrafiranim rombovima, a pri vrhu su, 

19—20. 
Kamena urna, Ribić kod Bihaća, 
mlađe željezno doba. 


21. 

Kalup iz juvelirske radionice, Gradina 
u Ošanićima kod Stoca, klasično doba 
Grčke, V-IV stolj. st. e. 

slično kapitelima kod stupova, završavali predodžbama ljud- 

skih glava izvedenim u dubokom reljefu. Imali su naglašene 

dakte izražajne oči i nozdrve ispod istaknutog nosa, pa usta i 
radu. 

Kipovi što su bili otkriveni u sojeničkom naselju Ripač kod 
Bihaća, modelirani su nezgrapno i očito bez nastojanja da se 
vjerno reproducira ljudski lik. Trup je nesrazmjerno velik, dok 
su im ruke i noge u obliku patrljka — sasvim zakržljale. Glava je 
bez vrata spojena s tijelom, a oči, nos, uši i usta su naznačeni 
ubodima, no ipak djeluju impresivno i prepoznatljivo. Nagla- 
šene su karakteristike spolne pripadnosti. Izrasline na glavi, 
slične rogovima, daju figurama izgled Pana — glavnog ilirskog 
božanstva. Likova ripačkog tipa otkriveno je u Bosni i Herce- 
govini na više mjesta, tako na Kekića glavici nedaleko Bihaća i 
na Debelom Brdu u Sarajevu. 

Ripač pripada području Japoda čiji se plemenski centar 
nalazio u Lici. Oni su kulturno vezani prema sjeverozapadu za 
Histre i Venete, a najviši domet u umjetnosti ostvaruju u sami 
suton vlastite samostalnosti, prije nego će im Rim nametnuti 
svoju uniformnu svjetsku civilizaciju. Ležišta muljike tople 
boje i meke strukture, što se nalaze u okolici Bihaća, omogućila 
im je razvoj nove tehnike u obradi kamena: klesanje. Među 
spomenicima su osobito zanimljive urne u obliku kubusa, koje 
su sa vanjskih strana ukrašavane gravurama. 

Ljudski likovi na japodskim urnama podsjećaju po svom 
izgledu na umjetnost situla, a preko njih na etrursku umjetnost. 
Zbog vremena i prostora u kojem su nastale ove urne nisu 
mogle izbjeći ni utjećaju keltske latenske umjetnosti, što oso- 
bito dolazi do izražaja u načinu prikazivanja odjeće i opreme 
ratnika, a donekle i likova. Takav utjecaj mogao je pristići u 
ovaj kraj dolinom Une iz Panonije, a pojava po sebi mogla bi 
biti i odraz činjenice da su kod antičkih pisaca Japodi smatrani 
miješanim narodom u kojemu je keltska komponenta igrala 
naglašenu ulogu. U ovako naizgled kontroverznoj situaciji 
nema, ipak, nekakvog protuslovlja. Japodi se nalaze na perife- 
riji utjecaja etrurske kulture koja je inače zapahnuta grčkom 
arhaikom. Ti utjecaji ne zaustavljaju se, međutim, na dolini 
Une, oni sežu sve do gradine Pod kod Bugojna. Tek južnije 
odatle, u porječju Neretve, udomaćeni su utjecaji helenizma, 
čiji su nosioci na donjoj Neretvi bili Daorsi. Njihov glavni grad 
Daorson na Ošanićima kod Stoca predstavlja danas najznačaj- 
niji kulturni centar staroga vijeka u Hercegovini. Tu se osobito 
ističe megalitski zid na Agori, podignut u posljednjoj četvrtini 
IV ili prvim decenijama III stoljeća p.n.e., a sastavljen od 
velikih trapezastih blokova kamena sa rustično obrađenim 
licem i pravilno otesanim spojnim plohama. Oba njegova kraja 
flankirana su tornjevima kvadratične osnove, a bliže sjevernom 
tornju nalaze se široka i oštrim lukom presvedena vrata. Na 
javnom mjestu negdje na trgu, nalazio se kip muškarca u 
naravnoj veličini, izveden od zelenkastog kamena. Inače su 
otkriveni brojni ulomci fine grčke keramike gnathia tipa, a 
osobito skifosi i oinohoe. 

Posebno vrijedno otkriće predstavljaju ostaci juvelirske 
radionice sa kompletnim priborom za rad i kalupima za izljeva- 
nje i iskucavanje raznih figura: Afrodite, Heliosa, Dionisa, 
Nike, Pegaza, lavova, hipokampa i grifona. Neki od kalupa 
odaju još stil kasne grčke klasike, pa se mogu datirati u rano IV 
stoljeće dok su drugi znatno mlađi: oni potječu tek s konca III 
ili početka II stoljeća p.n.e. 

Grad je bio nasilno razoren sredinom I stoljeća stare ere. 


AUREA 
AETAS 


Đuro Basler 


DOBA PRINCIPATA 


oko 50 st. e. — 9 n. e. prva rimska naselja na donjoj Neretvi 
9—69 Julijev.-Klaud. dinastija 
69—96 F'lavijevci 
96—192 Antonini 
192—235 dinastija Severa 
235—284 vojnički carevi 


KASNA ANTIKA 


284—480 dominat 
480—535 vlast barbara 
535-600 Istočnorimsko carstvo 

22. 
Reljef Dijane, Opačići na Glamočkom 
polju, I st. n. e. 


29: 
Terasasto svetište, Gradac kod 
Posušja, I st. n. e. 


24. 

Kultni reljef Jupitera, Minerve i 
Genija, Šipovo kod Jajca, 

II-III st. n. e. 

DOBA PRINCIPATA 


imska kultura je u svojoj biti amalgam 
grčke i etrurske kulture, usvojene u posebnom ambijentu 
grada-države Rima, a preko njega zračene na sve provincije 
golemog carstva. To je eklekticistička, naučena i naručena 
umjetnost, kojoj je nedostajao vlastiti izraz i kontinuitet. Ona, 
zbog toga, podsjeća na epohu historijskih stilova u XIX sto- 
ljeću Evrope, kada su ljudi lakovjerno mislili da mogu raditi i 
graditi u bilo kojem ?stilux, oponašajući preživjele oblike, često 
bez odgovarajućeg sadržaja i autentičnosti duha. 

U zaleđu provincije Dalmacije I stoljeće nove ere je obilje- 
ženo beskompromisnom penetracijom rimske kulture koju 
ovamo donose vojnici i kolonisti. Domaći ljudi su zbunjeni 
naprednom tehnikom koja ih koči u tradicionalnom toku 
života i privređivanja. Antagonizam prema pridošlicama uspo- 
rava simbiozu, ali zato stvara plodno tlo za razvoj posebnih 
oblika u umjetnosti, poznatih pod nazivom rimska provinci- 
jalna umjetnost. 

Među arhitektonskim spomenicima ovoga doba osobito je 
značajan kompleks terasastog svetišta u Gracu kod Posušja, a 
činio ga je četvrtasti zaravanak na vrhu brijega, kome se prila- 
zilo velikim stepenicama. Između ostalih građevina, a njih je 
bilo nekoliko, na njemu se nalazio hram posvećen preminulom 
caru Marku Aureliju i Faustini Mlađoj. Bio je izveden od bijelog 
korčulanskog mramora na oblik tetrastilnog prostilosa, sa 
bogato profiliranim kornižom i frizom, na kojemu su u heleni- 
stičkom maniru bile prikazane krilate Viktorije sa grifonima, 
uz počasni natpis iz kojega je vidljivo da je zgrada bila podig- 
nuta 183/4 godine. Od nekadašnjeg hrama u Voljevici kod 
Bratunca sačuvano je mnogo dijelova od epistilne nadgradnje 
koja je bila sva monolitna. Hramovi, osobito oni što su bili 
posvećeni državnom kultu, stajali su u svakom gradskom nase- 
lju. Manja svetišta u obliku jedi postavnijih građevina otkrivena 

25; 
Reljef Silvana, Duvanjsko polje, I st. n. 
e. 


26. 
Četiri aristokrata plemena Desitijata, 
Breza, III st. n. e. 


27. 
Reljef žene i muškarca u narodnoj 
nošnji, Priluka kod Livna, III st. n. e. 


28. 
Bronzana oinohoa, Blagaj-Japra kod 
Bos. Novog, I-III st. n. e. 


29. 


Staklena čaša. Blagaj-Japra kod Bos. 
Novog, II-III st. n. e. 

su u Zgošći kod Kaknja, Mušićima kod Višegrada, Buturović- 
polju kod Konjica i na Paniku kod Bileće. To su bile jedno- 
stavne celle čije je pročelje bilo ukrašeno antama i dva stupa 
između njih. 

U pogledu likovnih umjetnosti zaleđe provincije Dalmacije 
prati donekle tokove razvoja rimske umjetnosti na općem 
planu. Tako se klasicistički augustovski stil, karakteriziran 
harmonijom oblika, mirnoćom izraza i klasično grčkim shvaća- 
njem ljepote, odražava na portretu veterana Gaja Licinija iz 
Hardomilja kod Ljubuškog. Iako samo reljef, Licinijev lik je 
izvučen iz edikule do te mjere da djeluje gotovo kao samostalna 
skulptura. Mirni izraz lica introvertiranog čovjeka izgubio je 
gotovo svaku osobnost, ali i želju za kontaktom sa promatra- 


. čem. Presađen iz daleke Sinope na Crnom moru u dolinu 


Neretve, on ne zna kamo odlazi, pa ga ni.ne zanima oproštaj jer 
je usamljen, iako je mnoge godine proveo u brojnom društvu 
vojnika. 

Vremenu II stoljeća pripada reljef sa prikazom Minerve, 
Jupitera i genija-zaštitnika grada, otkriven u Sipovu. Božica je 
prikazana u haljini klasičnog grčkog uzora i s pokretima koji 
podsjećaju na Fidijinu Atenu Partenos, izrađenu za hram na 
atenskoj Akropoli oko 440. god. st. e. Lice joj je okrenuto 
polulijevo, a desna ruka ne pridržava kip krilate Nike, kako je 
to izvajao Fidija, nego prinosi na žrtvenik mirisni tamjan. Jupi- 
ter je prikazan nag sa punim tijelom zrela muškarca niskog 
stasa. Obrtnik u provinciji kopirao je u ovom slučaju jedan 
veliki uzor: Zeusa Brontiosa. Originalni kip iz kruga kasne 
grčke klasike izradio je Leohar 370. godine za Olimpiju, odakle 
ga je car August prenio u Rim, i 22. godine st. e. postavio u 
hramu Jupitera Tonansa na Kapitolu. Od tada on služi kao uzor 
mnogim epigonima. Tako su se na reljefu u Šipovu našle 
zajedno dvije kopije figura iz raznih epoha. Treći lik, nekog 
lokalnog genija, većim je dijelom uništen zbog kasnije upo- 
trebe ovog kamena za druge svrhe. Genije je prikazan zaveza- 
nih nogu da ne bi napustio svoj grad jer su epihorski bogovi u 
ilirskim krajevima bili pješaci, parterna bića. 


Vremenu Marka Aurelija može se pripisati reljef djevojke 
Lupe iz Sovića kod Gruda. Haljina od tanke tkanine, uzvitlana, 
no ipak priljubljena uz tijelo na mjestima koja otkrivaju nje- 
gove ljepote — sve je to osobina načas probuđenog helenizma u 
doba Antonina. Majstor ovog reljefa je stranac, usamljenik, 
maltene putujući klesar bez velike i stalne radionice. Od njega 
potječe i reljef Dijane, nađen u Imotskom, a blizak mu je i friz 
na hramu Marka i Faustine u Posuškom Gracu. Slično Lupi iz 
Sovića, figure Viktorija su na tom frizu predstavljene u mirnom 
stavu, no ipak sa helenistički uzvitlanom odjećom i naglašenim 
čulnim dijelovima tijela. Neobično je što je majstor Lupinog i 
Dijaninog reljefa zapisao na njima i svoje ime: Maximinus. 
Izrazito rimsko, da ne kažemo italsko ime ovog majstora ipak 
odaje čovjeka koji je bio blizak nekoj helenističkoj radionici. 

Iz istog vremena potječe i reljef Menade iz Zenice, na 
kojemu se ponavlja slična scena: kroz uzvitlanu odjeću plesa- 
čice, leđima okrenute promatračice, naziru se suptilni dijelovi 
tijela. 

Ukus vremena zapahnuo je i majstore u provinciji, no 
njihovi reljefi su prilično plošni, a teme autohtone. U Priluci na 
Livanjskom polju prikazana je tako svojevrsna, ilirska pasto- 

30. 
Podni mozaik, Ilidža kod Sarajeva, 
III st. n. e. 


31. 
Hora proljeća, dio podnog mozaika, 
Stolac, druga pol. III st. n. e. 

42. 
Glava mramornog kipa žene, Konjic, 
rano IV st. n. e. 


33. 


Stela sa četiri lika, Zenica, rano IV st. 


22, 6. 


34. 
Reljef Menade, Zenica, III st. n. e. 

rala: žena u narodnoj nošnji sa preslicom u ruci, a do nje čovjek 
odjećom prilagođen surovoj klimi među planinama. 

Negirajući antičko poimanje reljefa prikazivana su kod 
Dalmata domaća božanstva, rađena mimo uobičajenih shema, 
pa ih je samo po sekundarnim elementima moguće prepoznati 
kao tvorevine iz Ii II stoljeća nove ere. To su, prije svih, brojni 
reljefi Silvana i Dijane, obično praćeni nimfama. 

U III stoljeću jača domaći elemenat koji je 212. godine 
stekao građansko pravo, pa se time uvrstio među sRimljanes. 
Karakterističan predstavnik umjetnosti ovog doba i podneblja 
jest reljef s prikazom četiri desitijatska aristokrata iz Breze. 
Njihov ukočeni izraz lica i nerimska odjeća najavljuju već skori 
nastup nove epohe u kojoj će umjetnost biti samo još prividno 
antička. Istom vremenu pripada i mramorna statua žene u 
naravnoj veličini iz Konjica, od koje se sačuvala samo glava. 
Fino ovalno lice i zjenice velikih sanjarskih očiju, dijelom 
prekrivene gornjim kapkom, značajke su vremena u kojem je 
grčki Istok počeo dobivati na duhovnoj premoći u cijelom 
carstvu. 


Stela sa četiri figure iz Zenice, prva polovina IV stoljeća, 
odaje već u punom smislu domaću umjetničku atmosferu. 
Ovdje nisu bili potrebni nikakvi barbari da bi se dokrajčio duh 
antike, jer se ukus domaćih sRimljanax ne razlikuje od stranih 
ljudi, pa i barbara koji će u doba seobe naroda preplaviti tlo 
Rimske imperije. 

Mozaici su prvobitno bili helenski proizvod koji se u Italiji 
udomaćio tek u I stoljeću nove ere, sa spomenicima u crnobije- 
loj tehnici. Takvi su u Bosni i Hercegovini vrlo rijetki, jer se 
zemlja nalazila tek u prvim grčevima kolonizacije, pa ekonom- 
ski preslaba da bi ljudi mogli dobavljati dobre ali skupe maj- 
store iz daleka svijeta. Izuzetno je u Putovićima kod Zenice bio, 
u dvije dvorane neke zgrade, postavljen u II stoljeću mozaik, 
vjerojatno sa temom thiasosa, svečanog ophoda morskih 
božanstava, a od čega se samo sačuvao lik hipokampa i noga 
čovjeka obučenog u sandale. 


Villa urbana u Višićima kod Čapljine bila je oko polovine II 
stoljeća ukrašena mozaicima geometrijskog tipa. Po bogatstvu 
motiva to je do sada izuzetan slučaj u zaleđu Dalmacije. Repre- 
zentativna je velika mozaička y,prostirkax u jednoj kući na 
Ilidži kod Sarajeva, u čijem središtu se nalazi kvadrat sa kon- 
kavno svedenim stranama, okružen sa četiri ovala na uglovima 
i isto toliko trapeza duž strana, a sve je to uokvireno beskonač- 
nom pletenicom. U srednjem polju naturalistički je prikazana 
nimfa, dok su ribe u medaljonima date u crvenoj boji, a oivi- 
čene tamnocrvenim i crnim nizovima tesela. Mozaik potječe iz 
II ih III stoljeća. U tablinumu drugog objekta nalazio se mozaik 
sa medaljonom u kojem je prikazan genije kako jaše na mor- 
skoj nemani sa lavljom glavom i šapama. 


Ekspresionističke tendencije koje se osobito ispoljavaju u 
prikazima likova, zatim pojava treće dimenzije u slikama meda- 
ljona, kao i slikarska obrada pojedinosti uz živi pokret likova — 
sve to pomaže datiranje ilidžanskih mozaika u doba Severa, 
odnosno u prvu trećinu III stoljeća. Za ovo doba osobito je 
karakteristična podjela polja šarolikim pletenicama. Pogreške 
u prikazivanju likova, osobito neprirodni pokreti tijela, nije 
samo mana ovog umjetnika, nego i znak opće dekadencije 
rimske umjetnosti u III stoljeću. 


) II ui 


NU 


- 


SEP 


35. 

Reljef s prikazom apostola, dio pluteja, 
Dabravine kod Breze, bazilika, VI st. 
n. e. 


36. 
Istočnogotska fibula, Mihaljevići kod 
Sarajeva, V—ViI st. n. e. 


37. 
Mogorjelo kod Čapljine, pogled na 
ruševine. Rano IV st. n. e. 


38. 
Mogorjelo kod Čapljine, tlocrt. Rano 
IV st. n. e. 


Prilike u Stocu bile su drugačije. To je bilo malo mjesto, ali 
bogato tradicijom još od helenističkog vremena. Tepidarij u 
jednom privatnom kupatilu bio je ukrašen mozaikom u čijem 
je središtu prikazan Labirint kao kvadratičan grad okružen 
visokim zidovima i tornjevima na svakom uglu, a polukružno 
zasvedenim vratima na svakoj strani. Unutar zamršenih hod- 
nika već poznate sheme ucrtano je kvadratno polje, a u njemu 
poprsje čovjeka s rogovima, velikim očima i ušima. Gornji 
kapak očiju prekrio je dio zjenice, a tamne, u luk zasvedene 
obrve gotovo se srastaju. 

Slika je prožeta klasicizmom, na što upućuje i izrada por- 
treta prostim nijansiranjem bijelih i sivih tonova uz crno pod- 
vučene neke pojedinosti. Ima na njemu nečega po čemu pro- 
matrač asocira na kratkotrajno buđenje klasike u doba cara 
Galijena (253—268), ali i neminovna prisutnost tendencija što ih 
pokazuje rimska umjetnost u svoje predvečerje: povratak ka 
crnobijelim efektima. 

Personifikacije godišnjih doba iz druge zgrade u Stocu 
danas su često reproducirani motiv rimske mozaičke umjetno- 
sti u Bosni i Hercegovini. Mladoj i cvijećem okićenoj Primaveri 
suprotstavljena je starija žena, hora zime, umotana u ljubičastu 
stolu i pokrivena palom, a okićena granom zrele masline — 
simbolom mira. Lica ovih žena izvedena su klasičnom jasno- 
ćom crteža i slikovito datim pojedinostima. Umjetnik se nije 
ograničio na igru bijele, sive i crne boje, kao u slučaju Minota- 
ura, nego se razigrao kolorima, ali ga mirni izraz lica i podvlače- 
nje obrisa tamnim tonovima ipak otkriva kao majstora iz druge 
polovine III stoljeća. 

Od mozaika iz suburbane ville na Paniku pažnju privlači 
onaj u dvorani križnog tlocrta. Njegova opća shema je po 
mnogočemu bliska mozaiku sa Horama u Stocu: u oktogonu 
što je nastao presjecanjem kvadrata prikazan je Orfej sa lirom i 
životinjama koje ga slušaju. Obučen je u zelenu tuniku s crve- 
nim opasačem, a zaodjenut crvenim ogrtačem. Na rukavu su 
mu ucrtana tri križa, po čemu se zapaža kršćanski karakter 
teme. 

Slika Orfeja odiše već kasnom antikom. Osim zanemariva- 
nja prirodnih proporcija i boja, na ovoj slici se očito gubi 
osjećaj za prostor: slika je postala nerealna jer zmija lebdi u 
zraku, a bik je premalen u odnosu na okolicu. To su sada već 
samo simbolične predstave ideja kojima se daju obličja naiz- 
gled realnih stvorenja, budući da ona moraju nešto reći što 
nema veze sa njima kao stvorenjima prirode: oni su dio koz- 
mosa, simboli besmrtnosti i vječnosti duha. Karakterističan je i 
izbor boja, a osobito predominacija crvenosmeđih tonova, što 
je u III stoljeću osobito karakteristično za freske u katakom- 
bama. 


KASNA ANTIKA 


vremenu od početka IV do konca VI sto- 
ljeća antička kultura preživljavala je znatno preobličavanje 
prouzrokovano nekim vanjskim promjenama kao što su 
pohodi i naseljavanje barbarskih naroda na teritoriju Rimskog 
carstva, ali i promjene u psihi kod samih nosilaca antičkog 
društva u odnosu na državu, religiju i umjetnost. 
Od građevina iz vremena kasne antike vrijedan je spomena 
Mauzolej u Sipovu kod Jajca i utvrđena villa na Mogorjelu kod 


Čapljine. Oba spomenika izvedena su u samom početku epohe, 
uglavnom u klasičnim oblicima. Njihova pročelja ukrašavaju 
stupovi korintskog rada u strogim mjernim odnosima. Prom- 
jene na novo mnogo su uočljivije u interpretaciji ljudskih 
likova, osobito reljefima na stelama iz Blagaja na Sani, Puti- 
čeva, Ribnika i Zenice. Svima njima je karakteristična plošnost 
reljefa, tendencija ka shematiziranju ljudskih likova i ukočeni 
pogled u prazni prostor ispred sebe. 

Iz vremena dominacije Istočnih Gota (490—535) osobito su 
brojne kršćanske kultne građevine — bazilike i oratoriji. Neke 
od njih ukrašene su bogato ornamentiranim oltarskim pregra- 
dama, a tematski i stilski se tu mogu razlikovati izrazito kršćan- 
ski motivi (kao što su likovi svetaca na plutejima u Dabravili- 
nama) od simbolike koja je nadahnuta gnostičkim idejama (u 
čemu prednjači bazilika u Zenici). Arhitektonska dekoracija 
ovih građevina ne pokazuje gotovo nikakvu vezu sa klasičnim 
spomenicima — ona se već čini kao neka narodna umjetnost u 
kojoj je moglo igrati podjednaku ulogu domaće poluromanizi- 
rano stanovništvo kao i barbari, osobito istočni Goti sa svojim 
tradicijama rezbarenja u drvetu. 

Bosanskohercegovačke bazilike prilično su izuzetan feno- 
men u evropskoj arhitekturi kasnoantičkog doba. Zbog toga ih 
je teško povezivati sa već poznatim istodobnim spomenicima u 
susjednim krajevima. Ima, naime, u njima nečega što vodi 
daleko preko granica Evrope, u područja koja su vrvjela hetero- 
doksijama raznih profila i porijekla, izraslih obično među ceno- 
bijatima i njihovim privrženicima. Sigurno je samo da to nisu 
više bili arimski ljudix u užem smislu riječi, nego neki novi 
naraštaj koji se izgrađivao na amalgamu različitih naroda i 
kultura. 


39. 39 
Srebrna fibula. Buško Blato, VII st. n. 
e. 


40. 
Zlatna ogrlica iz groba u bazilici, 
Turbe kod Travnika, VI st. n. e. 

SREDNJI 
VIJEK 


Đuro Basler 


RANO DOBA 
600—750 rani Slaveni 
750-1050 predromanika 


Đuro Basler 
ROMANIKA 


Đuro Basler 
GOTIKA 


Zdravko Kajmaković 
VIZANTINA 


Đuro Basler 
STECCI 
1180-1320 amorfne ploče 
1320—1380 pravilni oblici 
1380—-1500 ukrašeni spomenici 
poslije 1500 propadanje 

41. 
Euharistijske ptice, Zavala, IX st. n. e. 


42. 


Bogorodica s djetetom, reljef, Vidoštak 
kod Stoca, rani srednji vijek. 

RANO DOBA 


laveni su po svom dolasku na današnji teri- 
torij Bosne i Hercegovine potražili prva zakloništa u ruševi- 
nama rimskih zgrada, a kasnoantičke refugije upotrijebili kao 
svoja uporišta za najnužniju odbranu. Njihovi rani tragovi 
otkriveni su nedaleko Bijeljine, u Vrbljanima kod Ključa i na 
gradinama oko zapadnobosanskih velikih polja. Nešto kasnije 
oni su izgrađivali svoja primitivna utvrđenja u nizinama, što 
narod danas naziva +gradištex. Jedno takvo gradište, zaštićeno 
zemljanim nasipom i palisadama, nalazi se u dolini Ukrine niže 
Detlaka kod Dervente, drugo u Mahovljanima kod Banje Luke. 

Broj otkrivenih objekata predromaničkog stila nije velik. 
Među njih spada crkva na Paniku kod Bileće, jedna od crkava u 
Zavali, na Vidoštaku kod Stoca i u Vrutcima kod Sarajeva. Sve 
su one imale pravokutno svetište i lezene na vanjskim licima 
zidova. Crkva na Paniku bila je u XII stoljeću oslikana fre- 
skama, a ona u Vrutcima još i opremljena kamenim namješta- 
jem sa pleternim ornamentom. Prema nesigurnim podacima, u 
Rogačićima kod Blažuja bila je izgrađena šestoapsidalna 
kružna građevina, po čemu bi se i ona mogla uvrstiti u ovaj 
skup, ali ciborij što se u njoj nalazio, potječe iz nešto mlađeg 
vremena. Kasnoj predromaničkoj epohi moguće je pripisati 
ostatke crkve u Lisičićima, sa malenom apsidom i dvije konhe 
u istočnom zidu, a lezenama na vanjskom licu. 

Kameni reljef Bogorodice s Isusom iz crkve na Vidoštaku 
kod Stoca predstavlja jedini do sada poznati primjer likovne 
umjetnosti ranog srednjeg vijeka, ali ga je teško pobliže dati- 
rati. 

U ovo doba osobito je razvijen umjetni obrt, pogotovo 
zlatarstvo. Množina nakita što je prilagan mrtvacima, jedan je 
od uvjerljivih dokaza o visokoj kulturi vremena i ekonomskim 
mogućnostima društva. Među najstarije primjerke spada nauš- 
nica tipa s obrnutom piramidom iz Velike Kladuše i Kablića 
Malog kod Livna, obje iz VII stoljeća, a porijeklom iz bizant- 
skih, odnosno mediteranskih zlatarskih radionica. S konca 
VIII stoljeća potječe kopča kestheljskog tipa od pozlaćene 
bronze sa Duvanjskog polja. Karolinškog porijekla je nalaz 
pojasne opreme sa Mogorjela kod Capljine, datirane u VIII ili 
početak IX stoljeća. Tome krugu pripada i nalaz željezne kopče 
uz križ iz Rusanovića na Glasincu. Najveći dio nakita može se 
svrstati u dvije kulturne skupine: u dalmatinsko-hrvatsku i 
panonsku, bolje poznatu kao bjelobrdsku. Nakit prve skupine 


javlja se već od IX stoljeća, a pojedini oblici sežu u retardiranim 


oblicima sve do u XII i XIII stoljeće, s tim da mu područje ide 
sve do Drine. Česte su jednostavne karike, naušnice s koljen- 
cima, sa jednom ili više jagoda, kao i naroskani tipovi. Sve su 
one rađene u tehnici filigrana i granulacije. Poznatija su nalazi- 
šta: Grborezi, Kablić, Cipuljić kod Bugojna i Mogorjelo kod 
Čapljine. U tome nakitu zrcali se još po posljednji put kasnoan- 
tička tradicija, posredstvom bizantskog zlatarstva što je zračilo 
iz romanskih gradova u dalmatinskom tematu, makar su ga 
tada već proizvodili slavenski majstori. 


Izvanredan primjerak franačkog juvelirstva predstavlja 
jezičac pojasne kopče, izrađen od bakrene legure sa pozlatom i 
natpisnim aplikacijama u srebru. Ukrašen je u tehnici rovaše- 
nja geometrijskim i biljnim ornamentom, a na tri mjesta i 


43. 
Bronzano raspelo, Mujdžići kod Jajca, 
XII st. 


44. 
Staroslavenski nakit 

životinjskim prepletom insularnog stila. Izradio ga je kovinar 
TETGIS u VIII stoljeću, u ranom karolinškom dobu, ali sa 
izvjesnim elementima kasnomerovinške tradicije. 


R ROMANIKA 
omanički impulsi pristizali su u Bosnu i 


Hercegovinu sa Jadrana i područja Ugarsko-hrvatske države. 
Budući da su te oblasti i same predstavljale periferiju Zapada, 
one su činile svojevrstan filter u ekspanziji stila, ukusa i ideja. 
Bosna se, osim toga, nastojala politički izolirati od teritorija 
kojim je gospodarila kuća Arpadovića, što se također odraža- 
valo na intenzitetu kontakata. Slično ostaloj Evropi, u ovim 
krajevima je fond spomenika romaničkog stila okrnjen mno- 
gim gubicima. 

U punini stila bila je izgrađena mlađa crkva u Vrutci- 
ma kod vrela Bosne, crkva na mjestu kasnijeg samostana 
sv. Nikole u Milima, današnjim Arna- 
utovićima kod Visokog, starija crkva 
kod tornja sv. Luke u Jajcu, u Koluniću 
kod Bos. Petrovca, Bijeloj kod Konjica, sv. Petra 
u Zavali, a osobito benediktinska opatija sv. Petra u Polju kod 
Trebinja, današnjem Čičevu. Predromanička crkva na Paniku 
kod Bileće bila je u XII stoljeću oslikana u italobizantijskom 
maniru. Neznatni fragmenti fresaka romaničkog tipa, što su 
otkriveni u ruševinama crkve sv. Stjepana u Vrutcima, govore 
za isto vrijeme. 

U ovu skupinu spomenika spadaju i dijelovi ciborija iz 
crkve u Rogačićima kod Blažuja, ploča s palmetom i ždralo- 
vima sa Carevog polja kod Jajca, kapiteli iz Sarajeva i Kreševa, 
kao i baza stupa iz Rmanja na Uni. Posebnu skupinu čine 
objekti opreme iz starije crkve kod tornja sv. Luke u Jajcu, tako 
skulptura lava-nosača stupa i još neki fragmenti. Posebno lijep 
primjer romaničke skulpture predstavlja bronzani korpus iz 
Mujdžića koji zbog načina ukrašavanja odjeće podsjeća na 
francuske izrađevine XII stoljeća. Duh romaničkog stila bio je 
u Bosni i Hercegovini do te mjere uvriježen, da se još i u 
narednim stoljećima radilo i gradilo u tom maniru, pa je pone- 
kad teško razlučiti izvorne oblike od onih što su bili infiltrirani 
u gotičke objekte kao arhaizirajući elemenat. Primjer takvih 
nastojanja su dva spomenika u Jajcu: bifora na tvrđavi iz XIV i 
toranj sv. Luke iz druge polovice XV stoljeća. 


D | GOTIKA 
ajstarija građevina gotičkog stila na 


području koji danas pokriva Bosna i Hercegovina je nekadaš- 
nja dominikanska crkva sv. Antuna, danas Fethija džamija u 
Bihaću. Podignuta je oko 1266. godine, uskoro po promaknuću 
mjesta u status slobodnog kraljevskog grada (1262. godine). 
Crkva sv. Nikole u Milima kod Visokog bila je četrdesetih 
godina XIV stoljeća izvedena poviše ruševine maločas spome- 
nute romaničke građevine. Zgrada se sastojala od širokog 
četvrtastog prostora za vjernike i izduženog kora sa trostranim 
završetkom prema istoku. Uglovi su bili pojačani kontraforima, 
a prozori šiljato zasvedeni i čipkasto perforirani. Većina drugih 
crkava imala je pravokutni kor, tako crkva sv. Marije u Srebre- 

45. 

Kazula s prikazom raspeća, riznica 
franjevačkog samostana u Kraljevoj 
Sutjesci, XV st. 


46. 
Prikaz donatora, Hrvojev misal, oko 
1405/07. god. 


47. 
Pacifikal, riznica franjevačkog 
samostana u Kreševu, XV st. 


48. 

Gotički kalež iz riznice franjevačkog 
samostana, Kraljeva Sutjeska, 
XIV-XV st. 


49. 
Kustodija, riznica franjevačkog 
samostana u Kreševu, XV-XViI st. 

nici, Zvorniku, Olovu i Jajcu, te sv. Katarine u Kreševu i sv. 
Grgura u Kraljevoj Sutjesci. Sve su one pripadale tipu propov- 
jedničkih crkava i bile su prema propisima reda jednostavno 
opremljene. 

Prisne veze sa Dalmacijom zapažaju se osobito na spome- 
nicima u Jajcu, tako dijelovi bogato skulptiranih fijala iz crkve 
sv. Marije, koje se prema nekim elementima mogu pripisati 
krugu Bonina iz Milana (1429), a pobliže nepoznata zgrada na 
tvrđavi bila je ukrašena na način koji podjseća na opus Andrije 
Alešija (1430—1504). 

Toranj sv. Luke je tipičan za specifično bosanski, ali i 
dalmatinski tradicionalizam. Podignut je između 1461. i 1463. 
godine kao građevina sa romaničkim gabaritom, ali mu gotički 
prozor u prizemlju i oštri svodovi u unutrašnjosti otkrivaju 
pravu pripadnost. To je, uostalom, jedini originalni srednjovje- 
kovni toranj u unutrašnjosti Balkanskog poluotoka. 

U pogledu profane arhitekture osobito su značajne dvije 
kraljevske rezidencije: Bobovac i Jajce. U opremi Bobovca 
vidljiv je neposredan utjecaj madžarske dvorske umjetnosti 
kasnog XIV i XV stoljeća, dok je dvor u Jajcu izveden sav u 
oblicima dalmato-mletačke kasne gotike. Na nekoliko objekata 
u Bobovcu zapaža se tzv. mekani stil Parlerove škole iz vre- 
mena oko 1400. godine, a među izvanredno lijepe spomenike 
spadaju nadgrobne ploče bosanskih vladara iz dvorske kapele. 

Na tlu Bosne i Hercegovine sačuvano je iz vremena gotike 
više spomenika likovnih umjetnosti i umjetničkih obrta. 
Većina ih se čuva u franjevačkim samostanima Kraljeve Sutje- 
ske, Kreševa i Fojnice. Bogati i literarno poznati inventar samo- 
stana u Srebrenici, Zvorniku, Olovu i Visokom, nepovratno je 
uništen u doba bečkog rata 1683—1699. godine, a kreševska 
riznica je znatno oštećena u požaru samostana 1765. godine. 

U Kraljevoj Sutjesci čuva se dio gotičkog krilnog oltara sa 
slikom +2Poklonstvo kraljevax na jednoj, a Kristove mukex na 
drugoj plohi. Prva strana, dakle, pripada radosnom ciklusu i za 
prilike kada je oltar bio otvoren, a druga žalosnom ciklusu, 
kada su krila bila zatvorena. Majstor sutješkog preklopnog 
oltara potječe iz neke škole sa jugoistoka Evrope, možda iz 
Stajerske, a djelo je moguće datirati u rano XV stoljeće. U istoj 
riznici čuva se još i lijepi srebreni kalež, iz druge polovice XIV 
ili ranog XV stoljeća. Dio srebrenog, gravurama ukrašenog 
kaleža iz Kreševa — nedostaje mu originalna čaša — doima se kao 
djelo iz istog vremena. 

Srebreni pacifikal u Kreševu zanimljiv je zbog graviranih 
medaljona na krajevima krakova, u kojima su prikazane osobe 
odjevene tipično za XV stoljeće. Kasnogotičke elemente odaje 
srebrena i pozlaćena kustodija, te srebrena kadionica u istoj 
riznici. Zlatna vitka kasnogotička pokaznica što se čuvala u 
riznici samostana na Sćitu u Rami, uništena je u požaru crkve 
za vrijeme drugog svjetskog rata. Od nje se sačuvala samo 
fotografija. 

Kazula sa prikazom Raspeća, Marije i Ivana u sutješkoj 
riznici, podsjeća na dalmatinske vezove XV stoljeća. Tipično 
gotički oblikovani Korpus, isprelamano držanje figura u pod- 
nožju križa i karakteristično naborana odjeća (dijelom nevješto 
restaurirana u novije vrijeme), predstavlja izuzetno vrijedan 
primjer srednjovjekovnog veza. 

Velik broj kaleža kasnogotičkog stila u Kraljevoj Sutjesci, 
Fojnici i Kreševu moguće je tek jednim dijelom datirati u XV 

50. 
Toranj sv. Luke, Jajce, sred. XV st. 


51. 

+ Čajnička Krasnicax, ikona, tempera 
na drvetu, rad nepoznatog Cari- 
gradskog majstora, početak XIV 
vijeka, srpskopravoslavna crkva 
Čajniče 

stoljeće dok je drugi njihov dio bliži XVI, pa i početku XVII 
stoljeća. 

Od velikog kamenog križa sa Glamočkog polja, danas u 
Zemaljskom muzeju, sačuvao se je samo donji dio sa nogama 
Isusa koje su prikovane jedna preko druge, a izvajane naturali- 
stički, sa pregibom svojstvenim gotici i kasnijim manirima. U 
polju proširenog postamenta prikazane su u visokom reljefu 
dvije osobe: lijeva od njih je veća i obučena u bogato naboranu, 
u pasu usko stegnutu haljinu, a pregrnuta otvorenom peleri- 
nom. Druga figura je jednako obučena, samo što joj o pojasu na 
uzici visi predmet sličan torbi. U desnoj ruci ona drži sveti Gral, 
a u lijevoj otvoren svitak, možda evanđelje. Prema ikonograf- 
skim pravilima to su Marija i Ivan. Realistički tretirana odjeća 
podsjeća na način odijevanja što je bio uobičajen u kasnom 
srednjem vijeku, zapravo posljednjim decenijama XV stoljeća, 
tako da se tu već osjeća dah rane renesanse. Istom vremenu 
pripada i bronzano vedro iz Kraljeve Sutjeske, otkriveno na 
Bobovcu, a koje svojim ukrasima podsjeća na Korvinovu rene- 
sansu. 

Između nekoliko rukopisa čiji su iluminatori školovani na 
Zapadu, ističe se Divoševo evanđelje iz prve trećine XIV sto- 
ljeća, kao i Mletački zbornik — raskošni rukopis u kojem se na 
zastavicama kao zaseban ornamentalni motiv ističu krune 
Kotromanića i anžujski ljiljani. Dva rukopisa su izuzetno vri- 
jedna: Hvalov zbornik i Hrvojev misal. Oba su pisana u Splitu 
za potrebe hercega Donjih krajeva i kneza splitskog Hrvoja 
Vukčića Hrvatinića. 

Hvalov zbornik je ćirilski rukopis na 353 lista pergamene, 
pisan 1404. godine u Splitu rukom krstjanina Hvala. Kodeks 
sadrži dijelove Biblije, neke apokrifne pjesme i manje teološke 
rasprave, a bogato je ukrašen minijaturama, zastavicama, inici- 
jalima, pojedinačnim figurama, zaglavljima i portretima. 

Oblikovala su ga dva iluminatora. Onaj što je radio likove 
apostola s Isusom, Raspeće, Bogorodicu na prijestolju, pa inici- 
jale s ljudskim figurama i još neke ornamente, izvodi to na 
modroj podlozi sa nešto zlata na okvirima i haljinama. Lica su 
mu ljubičastoružičaste boje sa jarko crvenim obrazima, a kon- 
ture likova i draperija zacrtane su crnom bojom. Umjetnik je 
pod jakim utjecajem gotičkog štafelajnog slikarstva. On je 
opremio i Hrvojev misal. 

Drugi od njihje tipični minijaturist. Njegovi likovi stavljeni 
su na zlatnu pozadinu i umetnuti u arhitektonski okvir. Inkarnat 
im je ružičast, a kose crvene. Po svom stilu ovaj majstorje tipični 
predstavnik dalmatinske gotičke škole XV stoljeća. 

Luksuznije opremljen od Hvalova zbornika je Hrvojev 
misal, pisan glagolicom između 1405. 1 1407. godine za crkvu sv. 
Mihovila u Splitu (ili Omišu). Pisao ga je pop glagoljaš Butko 
na 247 pergamentskih listova, a ilustrirao onaj maločas spome- 
nuti iluminator Hvalova zbornika, koji se u ovom svom djelu 
izrazitije predstavlja kao učenik neke toskanske gotičke radi- 
onice kasnog XIV stoljeća. Njegovo su djelo alegorije mjeseci, 
simbolični prikazi na počecima tekstova o muci Kristovoj i 
likovi svetaca. Inicijali su ukrašeni lisnatim viticama, te gla- 
vama apostola i Isusa. Slike su izvedene vrlo živom crvenom, 
zelenom i modrom bojom, uz pozlatu nekih mjesta. Crteži su 
jasni, a pokreti figura prirodni. Među simbolima evanđelista 
osobito se ističe lav sv. Marka, a glava sv. Ivana data je reali- 
stički — što je osobitost firentinske škole. 

92. 
Slikani inicijal, Divoševo jevanđelje, 
prva polovina XIV vijeka, manastirska 
riznica, Cetinje 


53. 

,Kraljevska porodicax, porodični 
portret kralja Dušana, freska, 
nepoznati majstor, oko 1343. god., 
crkva manastira Dobruna 

Na jednoj cijeloj stranici prikazan je donator Hrvoja na 
konju, opremljen na način talijanskih vitezova XIV stoljeća. 

Ovi i mnogi drugi rukopisi predstavljali su u svoje doba 
umjetničko blago na tlu Bosne i Hercegovine, ali se već više 
stoljeća nalaze izvan domovine — u tuđem svijetu. 


VIZANTINA 


izantijski uticaji strujali su Bosnom i 
Humom iz dva osnovna smjera: istočnog, preko graničnih srp- 
skih zemalja, i južnog, maestralnog, čiji su se talasi odbijali od 
jadranskih litorala oko Kotora, Dubrovnika i Zadra, a ponekad 
su preko ovih releja stizali vizantijski impulsi iz daleke Vene- 
cije i Apulije. Jačina ovih strujanja zavisila je od veoma slože- 
nih okolnosti u pojedinim razdobljima. Nakon procvata u rani- 
jim epohama umjetnost vizantijskog stila će ovdje treperiti i 
trnuti tokom karolinškog doba, nešto jače će prosvjetliti u 
otonskom vremenu da bi se razbuktala u XII i XIII stoljeću. Za 
vrijeme latinskog carstva, biće gotovo zagašena, ali će se obno- 
viti sa nejednakim intenzitetom tokom XIII, XIV i XV stoljeća 
da bi se snažno rasplamsala nakon 1463. godine, u turskom 
periodu. 

Ako su srpske zemlje na istoku i hrvatske na zapadu Bosne 
stajale pod dominantnim uticajem vizantijske odnosno evrop- 
ske kulture, onda se po zakonima međuzavisnosti pojava, 
podrazumijeva da je umjetnost stare Bosne — koja je smještena 
između Hrvatske i Srbije — morala biti stilski dualistična. Duali- 
stična ne zato što su se ovdje javljali izrazito čisti vizantijski ili 
zapadni oblici, već što su se oni međusobno prožimali, stvara- 
jući simbiozne izdanke i plodove. Umjetnička djela miješanog 
stila postala su vremenom sinonim za domaći izraz posebno 
omiljena za ljude ovog podneblja. Ukoliko su takva djela bila 
sretnije nakalemljena na domaće romansko-slovensko deblo, a 
takvih je upravo najviše, onda stojimo pred rezultatima koji 
predstavljaju najdragocjeniji, autentični doprinos naših ljudi 
jedinstvenom umjetničkom fondu Evrope. U ranim epohama, 
od V do XII vijeka, biće to bogata plastika brojnih bosansko- 
hercegovačkih bazilikarnih crkava, koja se, upravo zbog svoje 
osebujnosti, veoma teško uže datira, a u zrelom srednjem 
vijeku to su stećci. Na primjer, sjedište katoličke trebinjske 
biskupije u samostanu sv. Petra u Crnaču kod Trebinja imaloje 
bazilikalnu crkvu iz XII vijeka sa vizantijskom osnovom u vidu 
upisanog krsta. U XII vijeku uz nju je podignuta manja triko- 
hosna crkva, čija je zavisnost od istočnih uzora još uočljivija. 

Međutim, obje crkve imale su ranoromaničku nadgradnju, 
mobilijar i benediktinsku organizaciju enterijera. 

Tragove vizantijske umjetnosti jasnije slijedimo već od XII 
stoljeća, najprije u jugoistočnim oblastima i Humu. Ukrasna 
ploča sa afrontiranim ibisima, pronađena u Carevom Polju kod 
Jajca (XII v.), obilježava sjeverne staze njenih uticaja. Ipak, u 
Humu, gdje su jugoistočni dašci snažnije strujali iz Dubrovnika 
i Kotora, oni su najprisutniji. Krajem XII vijeka negdje u ovim 
oblastima, biće prepisano čuveno, vizantijsko-romaničkim ilu- 
minacijama ukrašeno Miroslavljevo jevanđelje. 

Duž Popovog polja oko Trebinja, Bileće i Gacka postoji na 
desetine manjih preromaničkih crkvica sa ponekim vizantij- 

54. 

Jevanđelist Luka, minijatura, 
Siloanovo četvorojevanđelje, kraj XIV 
vijeka, Muzej srpskopravoslavne 
crkve, Sarajevo 

skim detaljem (Zavala). Neke od njih bile su oslikane freskama, 
a kako je taj živopis izgledao pokazuju nam sačuvani fragmenti 
iz Panika (Bileće) — iz sredine XII vijeka. Jasno izražen vizantij- 
ski stil i grčki naslovi stoje ovdje u simbiozi sa preromaničkim 
slikarstvom Dubrovnika i Apulije, onako kako smo to već 
vidjeli u Kutima kod Herceg Novog. Majstori ovog slikarstva 
bili su domaći ljudi ili iz kruga grčkih slikarax, koji su se u 
gradovima na obali Jadranskog mora žilavo održavali sve do 
XV vijeka kada ih zamjenjuju italogrčki zografi. 

Nakon relativno skromnijeg fonda iz prethodnog vijeka, u 
XIV stoljeću imamo niz značajnih spomenika ovog stila. U 
prvoj polovini vijeka njega će kroz iluminirane rukopise njego- 
vati Manoilo Grk, autor dva rukopisna jevanđelja na perga- 
mentu: Manoilovog (Mostarskog) i Divoševog, urađenog za 
Divoša Tihoradića, vlastelina iz sjeveroistočnih krajeva Bosne. 
U ovom drugom rukopisu, sada u Cetinju (Manastir), Manoilo 
je svoj ćirilski tekst okitio brojnim figuralnim i zoomorfnim, 
krupnim inicijalima, koje je autor, vjerovatno kotorski Vizanti- 
nac, preuzeo iz kruga romaničkih motiva i ugradio ih, uz sop- 
stvene transformacije, zajedno sa svojim vizantijskim zasta- 
vama i stilizovanim naslovima, u novu jedinstvenu cjelinu. 
Jezik te cjeline je vizantijski sa mnoštvom romaničkih riječi. 

U istom vremenu nastaje mauzolejna crkva u Crkvini kod 
Goražda od koje su sačuvane samo temeljne zone i znatno 
monumentalnija crkva manastira Dobruna kod Višegrada. 
Obje su bile oslikane freskama čistog srpsko-vizantijskog stila, 
a ona u Dobrunu još uvijek čuva dragocjenu kolekciju istorij- 
skih portreta. Na južnom zidu naslikan je ktitor crkve župan 
Pribil sa sinovima Stefanom i Petrom i zetom Stanom protove- 
stijarom, dok je na suprotnom zidu predstavljena vladarska 
porodica, tada još uvijek samo kralja Dušana, koji je držao u to 
vrijeme i oblast sDrinex. Ovaj živopis ulazi u krug jedinstvenog 
fresko slikarstva koje se njegovalo u zapadnijim oblastima 
srpske zemlje. m 

Iz ranog XIV vijeka potiče i dvostruka litijska ikona +Caj- 
ničke Krasnicex sa predstavom Bogorodice sa Hristom, na licu, 
i polufigurom Jovana Preteče, na naličju. Ona je, možda, naj- 
ljepša i najstarija slika sačuvana u izvornom stanju u Bosni i 
Hercegovini. Nastala je kao reprezentativna ikona u ambicioz- 
nim carskim ateljelma u Carigradu. Ne bez razloga nju je u 
cjelini 1868. godine okovao srebrenim, raskošno ukrašenim 
limom, sarajevski zlatar Risto Andrić, utrošivši na nju 20 kg. 
srebra i nešto zlata. 

Cetrnaestom vijeku pripadaju značajni Ćirilički iluminirani 
rukopisi kao što su Giljferdingov apostol, Mletački zbornik, 
Vrutoško, Nikoljsko, Kopitarovo, Daničićevo, Čajničko, Beo- 
gradsko (treće), Srećkovićevo, Dovoljsko, Sofijsko, Batalovo i 
Pripkovićevo jevanđelje, koje je prepisao Tvrtko Pripković iz 
sela Gomiljana kod Trebinja. Iako su svi ovi rukopisi nastali 
pod dogmatskim okriljem crkve bosanske, oni ipak u stilu 
iluminacija, pismu i organizaciji teksta slijede iskustva ćirilske 
knjige istog vremena. To se odnosi čak i na one rukopise koje 
su iluminirali gotički slikari sa Primorja, kao što je Hvalov 
zbornik. 

Na žalost, u Bosni se danas nalaze samo četiri rukopisa iz 
XIV vijeka: Cajničko, Siloanovo jevanđelje, Nomenkanon iz 
Stare crkve u Sarajevu i Minej za septembar iz Zitomislića. 
Siloanovo jevanđelje (Sarajevo) pisano je lijepim ustavnim 


pismom i raskošno je ukrašeno ornamentima i portretima jeva- 
nđelista, datim na punim stranicama sa zlatnom pozadinom. 
Broj rukopisa iz XV stoljeća samo je nešto veći: Besjede svetih 
otaca iz Gomionice, Službenik iz Stare sarajevske crkve, Caj- 
nički Oktoih (I. IV glasa), Cetverojevanđelje (V-8), Trebnik i 
Zlatoust. Svi oni pisani su kitnjastim kaligrafskim pismom i 
ukrašeni su na tradicionalni način zastavama, dekorativnim 
naslovima, inicijalima, vinjetama i pokojom minijaturom. Ipak, 
najznačajniji među njima je Radoslavljev zbornik, pisan 
između 1443. i 1451. godine za Gojsaka krstjanina. Bogato je 
iluminiran a između ostalog na posljednjoj stranici, uz kolofon, 
pisar Radoslav krstjanin ostavio je i svoj autoportret. Svi nave- 
deni rukopisi XV stoljeća nalaze se u zbirkama Bosne i Herce- 
govine osim posljednjeg koji se čuva u Vatikanu. 


Tvrtkovim krunisanjem 1377. godine za kralja Srbije i 
Bosne i priključenjem njegovom kraljevstvu zapadnih oblasti 
Srbije u kojima su se nalazile značajne bogomolje i manastiri — 
Mileševa, Davidovica i Banja Pribojska — došlo je i do intenziv- 
nije orijentacije Bosne na srpskovizantijsku umjetnost. Ona se 
osjeća u nekim oblicima dvorskih titula, na nošnji, u rukopi- 
sima, sve do izvjesnih ikonografskih shema u dekorativnom 
sistemu stećaka. Ipak, najdosljedniji vizantinizmi javiće se na 
sakralnim spomenicima vlastelinske porodice Kosača — Hra- 
nića. Gospodari Drine podigli su krajem XIV ili početkom XV 
vijeka, uz sastav Tare i Pive, relativno veliku crkvu sv. Stje- 
pana, koja je bila bogato ukrašena simbioznom kasnogotičkom 
i moravskom arhitektonskom plastikom. Krstoobrazna osnova, 
zidani ikonostas, priprata iznad koje je bila kula — zvonik (na 
preslicu) i freske sa ćiriličnim naslovima ubjedljivi su znaci da 
je šćepanpoljska bogomolja oponašala čuvenu Mileševu nad 
hgrobom sv. Savex — toponimskim dijelom titule Hercega Stje- 
pana, sinovca ktitora crkve, Sandalja Hranića. Herceg je 1454. 
godine podigao u Sopotnici na Drini još jednu krstoobraznu 
crkvu raške osnove, presvođenu gotičkim svodom, čiji su 
dovratnici bili ukrašeni moravskim prepletom a zidovi oslikani 
freskama srpskovizantijskog stila. Treći hram ove porodice 
podignut je iznad šćepanpoljske crkve pod njihovim stonim 
gradom Sokolom. Ova crkva je, kao i sopotnička, relativno 
dobro sačuvana. Ima bogato razuđeni zidani ikonostas, namije- 
njen freskama i nisku kupolu na trompama kao uticaj turskog 
graditeljstva iz već osvojene Srbije. U naosu još uvijek stoji 
stećak sljemenjak iznad praznog groba namijenjenog Hercegu, 
koji je umro u Novom 1466. godine, nakon pada njegove 
eDrinex pod Turke. U sDrinix je ostao prazan, nezavršen i 
neukrašen mauzolej. Četvrtu sačuvanu crkvu Kosače su podi- 
gle u Savini kod Herceg Novog. U drugoj polovini XV vijeka 
nju je oslikao dubrovački i kotorski slikar Lovro Dobrićević, i 
to na grčki načinx, prilagodivši svoje ranorenesansno slikar- 
stvo nekim vizantijskim stilskim i ikonografskim normama i 
ispisavši na freskama Ćirilične tekstove. Freske otkrivene ispod 
sloja iz XVI stoljeća, očigledan su primjer na koji se način ovdje 
ostvarivala koegzistencija istočnog i zapadnog slikarskog isku- 
stva. 


Četiri sačuvane crkve porodice Kosača, posebno najstarija 
šćepanopoljska, poslužile su u kasnijem periodu kao obrazac 
posebnog ?drinskog tipax hrama kojije u varijacijama građen u 
Bosni, Srbiji i na Fruškoj Gori sve do XVII stoljeća. 

99. 

Župan Pribil sa sinovima (detalj), 
ktitorska kompozicija, freska, 
nepoznati majstor, oko 1343. god., 
crkva manastira Dobruna 

56. 
Stećak, Ravanjska vrata na Kupresu, 
XIV- XV st. 


57. 

Tri posljednje stvari čovjeka: smrt, sud 
i život vječni. Pročelje stećka iz Donje 
Zgošće, Kakanj, XIV-XV st. 

Iz nepoznatog vremena, ali svakako iz predturskog, je naj- 
starije jezgro današnje Stare srpske crkve u Sarajevu. 

Pravi procvat umjetnosti vizantijskog stila na ovom pro- 
storu uslijediće ipak tek u osmanskom periodu, između 1463. i 
1878. godine. 


STEĆCI 


eđu spomenicima kulturne baštine na 
sjeverozapadu Balkana posebno mjesto pripada kamenim nad- 
grobnim spomenima iz srednjeg vijeka. Oni su osobito brojni u 
Bosni, a pogotovo Hercegovini; tu im je zapravo domovina. 
Narod ih naziva skupnim imenom ?mramorovix, prema grčkoj 
riječi mnimourion, odnosno latinskoj memorla — što u oba 
slučaja znači uspomenu, spomenik. U doba kada su bili postav- 
ljani na grobove, oni su nazivani ?biligx, dakle obilježje (groba), 
što je i opet u smislu spomenika. Rječju ?stećaka se kod naroda 
u Hercegovini naziva samo usko i visoko stojećex kamenje, ali 
je u XIX stoljeću taj naziv prihvaćen u nauci kao opći pojam. 

Osnovni su im oblici ploča, sanduk i sarkofag. 

Običaj obilježavanja grobova amorfnim pločama uveden je 
u Bosni i Hercegovini negdje u XII stoljeću, možda u vrijeme 
Kulinova banovanja (1180-—1204). Prvi uredno obrađeni i pra- 
vilno oblikovani stećci nisu stariji od dolaska na vlast bana 
Stjepana II Kotromanića oko 1320. godine, a prvi reljefi i gra- 
vure nanose se od vremena vladavine kralja Tvrtka I, kada se 
na njih urezuju u većem broju i natpisi. Pojava i razvoj umjet- 
nosti stećaka vezana je, dakle, za politički i privredni razvoj 
države, ali i za specifičnu duhovnu atmosferu u zemlji tokom 
razvijenog srednjeg vijeka. 

U pogledu ukrasa, arhitektonski motivi predstavljaju naj- 
brojnije zastupljenu vrstu ornamenta. Među njima se ističu 
predstave arkada sa stupovima, osobito u Hercegovini, gdje se 
susreću i motivi slični udubljenim mačevima poredanim jedan 
do drugoga. Križ je predstavljen u različitim varijantama. Izd- 
vojiti se može oblik kod kojega je umjesto gornjeg kraka prika- 
zan krug, što je slično egipatskom hijeroglifu ANKH u znače- 
nju života, a u srednjem vijeku to je simbol planete Venere, 
dakle one narodne zvijezdex Danice ili Večernjice. Na 
području između Ljubuškog i Sinja susreću se kombinacije od 
više križeva kao i svastika, simbol života, odnosno sanvastika, 
simbol smrti. 

Iz kasnog vremena, druge polovice XV stoljeća, potječu 
ukrasi u obliku polukugli, takozvane sjjabukex. Taj ornamenat 
presađuje se onda i na rane nišane. Brojni su ukrasi mjeseca i 
rozeta, što je obligatan pratilac Raspela u romaničkoj umjetno- 
sti. Nešto rjeđi su krinovi koji se obično susreću u zapadnoj 
Bosni i susjednim oblastima Dalmacije. 

Spirale su osobito zastupljene u Podrinju i oko Olova. 

Brojni su prikazi mačeva sa štitovima, ali znaci na njima ne 
moraju biti heraldičkog porijekla, budući da su to u najviše 
slučajeva polumjesec i rozete, a taj motiv bi mogao da potječe iz 
orfičkog kulta. 

Od životinja su zanimljivi jeleni, osobito kombinirani u 
scene lova sa jahačima i hrtovima. Prikazi turnira i kola vezani 
su uglavnom na područje krša, a sami jahači su bez granica — 

58. 
Nekropola stećaka, Radimlja kod 
Stoca, XV st. 

59. 
Stećak na Visočici, XV st. 


60. 
Nekropola stećaka, Dugo polje na 
Blidinju, XIV-XV st. 


61. 
Turnir sa igranjem kola, Borje kod 
Ljubuškog, XV st. 


62. 


Stećak, Radimlja kod Stoca, XV st. 

njih se susreće gotovo na čitavom području stećaka. Ispreple- 
tene zmije, ponekad s krilima, javljaju se u zaleđu Stona i 
Neuma. 

Stećke nije moguće promatrati odvojeno od duhovnih 
strujanja što su prožimali zemlju u srednjem vijeku, dakle, nije 
ih moguće odvojiti od idejnih kompleksa koji su u XII stoljeću 
doveli i do formiranja zajednice pod nazivom Crkva bo- 
sanskas=. 

Neki motivi, tako lov na jelena, pa prikazi turnira, igranja 
kola i povorke jahača, mogu biti svrstani u profanu svakidaš- 
njicu, ali ima stručnjaka koji smatraju da oni nose u sebi 
duboku neoplatoničku poruku o sukobu dobra i zla, pravde i 
nepravde, svjetla i tame. Umjetnost se na prvi pogled čini 
rustičnom, a to je stil — način obrade i izražavanja. Majstori se 
inače prečesto odaju kao vrsni poznavaoci svoga posla. 

Tvorci stećaka su domaći ljudi; nekima od njih znamo i 
imena, no ipak je teško otkriti sve neposredne uzore za poje- 
dine likovne izražaje prebogate fantazijom, figurama i Sce- 
nama. Uočljive su tek neke regionalne osobenosti, što bi se 
moglo nazvati sškolamax. Tako se u srednjem Podrinju izdvaja 
Ludmer sa sasvim specifičnim oblicima spomenika i orname- 
nata. Okolica Olova ima također svoj ?stilx, a ukrasi na Radim- 
lji su sasvim osebujni. Te razlike nisu samo odraz opredjeljenja 
ili umješnosti majstora, oni su odraz nekih specifičnih zajed- 
nica. Tako je za Ludmer karakteristična loza koja potpuno 
prekriva plohe, no i prikazi pokojnika. U središtu pažnje olov- 
skih klesara su velike spirale kojima su osobito ukrašene čeone 
strane sljemenjaka. Majstori Radimlje posvećuju osobitu paž- 
nju bordurama punim tajnih simbola, uz likove ljudi i životinja 
koji su kod njih osebujno konturirani. 

Igranje kola inspirirano je običajima ovog podneblja, i nije 
ga moguće poistovjetiti sa prikazima mrtvačkog plesa u isto- 
dobnoj Evropi. Kolo na stećcima bi se, možda, moglo objasniti i 
kao kozmički simbol zodijaka, a mrtvački ples u franjevačkim 
crkvama je najobičnija skolastička naiva. 

Nije čudo što su se, izolirani od svijeta, tvorci stećaka 
poslužili romaničkim likovnim predodžbama da bi na nadgrob- 
nim spomenicima izrekli svoju poruku koju su inače neki od 
njih čuvali u strogoj tajnosti pred stranim ljudima, pa se zbog 
toga umjetnost stećaka ne bi mogla nazvati romanikom u užem 
smislu riječi. Majstori stećaka su se, dakle, samo poslužili likov- 
nim izrazima kasne romanike udovoljavajući tako željama 
poručilaca da materijalnim elementima iskažu svoje apstraktne 

oruke. 

a Moglo bi se lako pomisliti, da je umjetnost stećaka privile- 
gij heretika, alije do XIII stoljeća to bila umjetnost cijele, dakle 
i apravovjernex Evrope, za što su dokaz brojne slično ukrašene 
crkve u svijetu. K tome još nisu ni svi ljudi u Bosni i Humu bili 
istoga mišljenja. Na vladarskim dvorovima i kod franjevaca 
gradilo se u XIV i XV stoljeću u punini gotičkog stila i čitala 
djela Tome od Aguina. Bila su to, očito, dva svijeta, neposredno 
koegzistentna, bliska na dohvat ruke, ali idejno tako daleka da 
je neki zajednički jezik bio potpuno isključen. Ovako diver- 
gentni svjetonazori formirali su dvije skupine ljudi istog jezika 
i istih osjećaja, ali oprečnih u dogmatskim razmiricama, što ih 
je dovelo do političke rascjepkanosti. 

Epoha stećaka imala je, ipak, i svoje vremenske granice. 
Od sredine XV stoljeća zapaža se i kod privrženika Crkve 

63. 
Prikaz pokojnika na stećku iz 
Opravdića kod Bratunca, XV st. 


66 


63 


bosanske proces unutrašnjeg raspadanja, pospješenog turskim 
osvajanjima. Lišeni svojih patrona, oni su siromašili, a umjet- 
nost im je lagano zamirala u agoniji nesposobnosti da se prila- 
gode vremenu i prilikama. Njihova materijalna osnova se je 
tanjila. To je i bio razlog da je ova umjetnost lagano padala u 
zaborav. Ne treba nas čuditi taj zaborav u koji tone umjetnost 
stećaka. Pismenih ljudi bilo je malo, pa su vladala pravila svete 
uspomene, miropomazane tradicije nakićene fantazijom izmi- 
šljenih bića i zbivanja koja sa stvarnošću nisu imala mnogo 
zajedničkog. Nadnaravnost je potisla racionalnost. 

Ovaj nama danas nerazumljivi svijet izaziva divljenje inspi- 
racijom uzbudljive ljepote umjetničkog izraza, a možda i nesh- 
vaćanjem onoga što se zapravo htjelo reći. To snoviđenje što se 
izvija iz kamena, nije uvijek moguće odgonetnuti jer se čini kao 
riječi nekog danas zaboravljenog jezika. Racionalizam nauke 
kaže ipak da je to baština pradjedova stare Bosne, ali između 
realne današnjice i i tog apstraktnog svijeta postoji nepremostiv 
jaz nerazumijevanja. 

Umjetnost stećaka zbunjuje u mnogočemu, a osobito po 
kompoziciji tijela i sadržaju predodžbe. To su čudovišta obliko- 
vana u mašti osebujnih ljudi. 

Uspoređujući simboliku stećaka sa prethodnicama kao što 
je romanička umjetnost XII 1 XIII stoljeća u Evropi ili vrlo 
srodna umjetnost u Armeniji i Gruziji još od VII stoljeća nada- 
lje, mi se nalazimo u dilemi pitanja pravovjerja ili krivovjerja 
onih ljudi koji su nas obdarili ovom vrstom spomenika. 
Sigurno je samo jedno: umjetnost stećaka je slična zrakama 
sunca koje je davno sjalo, pa utonulo ispod horizonta, a mi 
danas vidimo samo još njegov odsjaj. Promatrajući taj odsjaj, 


teško je shvatiti stvaraoce i vrijeme tih spomenika, u kojem se 
vjera, iz razumljivih razloga, više bavila tumačenjem nagrada za 
dobra djela i kazni za nedjela, a manje kompliciranim i za 
tadašnjeg čovjeka teško shvatljivim konstrukcijama babilon- 
skog tornja skolastičke teologije. 

Jajce, posljednja prijestolnica 
bosanskih kraljeva. Kraljevski portal 
na tvrđavi, XV stoljeće. 

UTVRĐENI GRADOVI 
I PODGRAĐA 
tvrđeni gradovi Bosne i Hercegovine 

nastaju u vremenu od XII do XV st., bilo da su tada utemeljeni, 
bilo da su obnovljeni i dograđeni na fortifikacije ranijih vre- 
mena. Građeni su na prirodno zaštićenim mjestima: na gre- 
benu poviše sastavaka dvaju potoka ili rijeka, u jakoj okuci 
vodotoka, na strmoj glavici brda, na planinskim visovima. Ovi 
gradovi-utvrde čine najvažniju grupu arhitektonskih spome- 
nika srednjeg vijeka, a često sadrže u svojim strukturama ne 
samo antičku ili čak ilirsku fazu, već i kasnije dogradnje i 
preinake iz dugog osmanskog perioda pa, koji put, i dogradnje 
austrougarskog vremena. Stolac ili Zvornik, na primjer, svje- 
doče o kontinuitetu fortifikacija od blizu dva milenija. 

Broj ovakvih utvrđenja u Bosni i Hercegovini cijeni se na 
oko 300; no, u posljednjih stotinjak godina neka su do temelja 
porušena, dok se ponegdje kule i bedemi još visoko izdižu i 
krune visove bosanskohercegovačkih pejsaža. 

Samo mali broj utvrđenja arheološki je istražen, i gotovo u 
svim slučajevima je utvrđeno dugo trajanje odbrambenog 
sistema na istom mjestu, sa više faza pregrađivanja i adaptacija. 

Raspored gradova uvjetovan je prvenstveno odbrambenim 
potrebama, a građenje im je vezano za prirodno najbolje zašti- 
ćene položaje. Kako su doline rijeka u većini slučajeva i pravci 
nadiranja eventualnog neprijatelja, to je razumljiva i koncen- 
tracija utvrda u pojedinim slivovima. Tako se u slivu Drine 
ističu: Pavlovac, Višegrad, Srebrenica, Zvornik... u slivu 
Bosne Hodiđed, Visoki, Bobovac, Travnik, Vranduk, Maglaj, 
Doboj, Tešanj, Dobor... slivu Vrbasa pripadaju Jajce, Sokol na 
Plivi, Bočac, Banja Luka..., slivu Sane Ključ i Kamengrad. 
Sliv Une je izuzetno gusto posut gradovima-utvrdama među 
kojima su: Bihać, Sokolac, Ostrožac, Cazin, Pećigrad, Velika 
Kladuša, Podzvizd, Vrnograč, Bužim, Krupa itd. U graničnom 
području prema Savi nalaze se Srebrenik i Gradačac. Među 
stotinjak utvrđenih gradova Hercegovine svakako su najzna- 
čajniji Blagaj, pa Mostar, Počitelj, Ljubuški, Vidoški grad (Sto- 
lac), Trebinje itd. 

Prostorni koncept srednjovjekovnog grada-utvrde teško bi 
bilo svoditi na bilo kakve primarne šeme — osnovni elementi 
bedemi i kule, raspoređuju se tako da prate konfiguraciju 
terena, obezbjeđujući svojim zagrljajem prostor, teško pristu- 
pačan, koji se relativno, najlakše mogao braniti. Kule u unu- 
trašnjosti prostora — glavni i često početni dijelovi utvrde, pa 
ugaone i pobočne po njegovim obodnim pozicijama, pa kapi- 
kule, čvorne su tačke odbrane, a njihov je raspored, od slučaja 
do slučaja sasvim različit, diktiran konkretnom situacijom lo- 
kaliteta. 

Veličina prostora bedemima srednjovjekovnih gradova 
kreće se od koje stotine do 1000 kvadratnih metara, a tek u 
manjem broju primjera taj prostor znatnije prelazi površinu 
jednog hektara. Manji gradovi su uglavnom obezbjeđivali nase- 
lja i putne pravce, veći su bili centri nekadašnjih župa i lokalnih 
feudalnih gospodara, a najveći su kraljevske rezidencije, kao 
što je to slučaj s Bobovcem, ili su bili sjedišta najkrupnijih 
feudalaca (Jajce, Borač, Blagaj). 

Većina gradova-utvrda dobili su svoj konačan oblik dogra- 
đivanjima kroz više faza. Takvim njihovim postepenim Šire- 

njem prostor opasan bedemima nije mogao ostati jedinstven, a 
dodavanje novih građevnih cjelina i priključivanje međupro- 
stora, svaki put u okvirima mogućnosti konfiguracije terena na 
konkretnom prostoru, davalo je bitno različite prostorno-pla- 
stične 1 estetske kvalitete svakom gradu. 

Bedemi su im širi u temeljima, a iz razloga efikasnije 
odbrane često su bili deblji na dijelovima grada koji je bio 
direktnije izložen udaru neprijatelja. Osim toga, bedemi starijih 
faza bili su tanji i niži od napr. onih iz XV stoljeća. 

Gradska vrata često su bila u posebnoj kapi-kuli, rjeđe 
direktno u bedemu. Neki veći gradovi imali su i po dvije kapije, 
što i danas vidimo na Jajačkom gradu (Banjalučka i Travnička 
kapija); osim toga, bilo je za slučaj opasnosti tajnih izlaza. Grad 
je na pojedinim dijelovima mogao biti obezbijeđen usjecima, 
jarcima, hendecima, a ispred ulaznih kapija obično je bio hen- 
dek i na njemu pokretan drveni most. 

U svakom gradu bila je bar jedna ili više cisterni, u većim 
gradovima bile su palate za stanovanje feudalnih gospodara, 
neki su imali i crkvu, a u osmansko doba gotovo svi su dobili 
džamiju. 

Srednjovjekovni gradovi-utvrde stilski pripadaju romanici 
i gotici, no, stilski detalji su slabo sačuvani, osim toga, miješaju 
se ijavljaju sa retardacijama. Za starije gradove, odnosno ranije 
faze, karakterističan je jednoprostorni obor i zdepasta kula, 
dok se kasnije javljaju složenije prostorne cjeline, povećane 
visine, zaobljenja na kulama... 

U osmansko doba, naročito od kraja sedamnaestog vijeka, 
mnogi gradovi se obnavljaju i pregrađuju prema uslovima 
novije ratne tehnike, a neki se i nanovo izgrađuju. Vidoški grad, 
toliko oronuo i razrušen da ga 1664. g. putopisac Evlija Čelebija, 
prilikom proputovanja kroz Stolac, nije ni primijetio, izrasta u 
moćno utvrđenje sa dvanaest kula, arsenal što ga je Ferhad- 
-paša Sokolović u drugoj polovini XVI st. sagradio na ušću 
Crkvine u Vrbas, dograđuje se u moćni banjalučki Kaštel... 
Čitava naselja ili njihovi dijelovi, opasuju se utvrdama, kao što se 
to desilo s Trebinjem, s Počiteljom, sa sarajevskim Vratnikom. 
Javljaju se tabije, odnosno bastioni u obliku niske poligonalne 
kule, iznutra potpuno nasute, a namijenjene za smještaj topova. 

Još krajem XIX st. strateški značaj pojedinih srednjovje- 
kovnih gradova-utvrda opredjeljuje njihove sudbine. Austro- 
-Ugarska vlast do temelja ruši pojedine gradove koji su ležali 
bliže viševjekovnoj granici dva carstva, a istovremeno se učvrš- 
ćuje bliže granicama Srbije i Crne Gore, dograđuje svoja utvrđ- 
enja u kompleksima Vidoškog grada, Zvorničkog grada, Bijele 


65. tabije u Sarajevu. Uz to čitavim sistemom svojih utvrda, na 
Vranduk, srednjovjekovni grad, novim lokalitetima, kruni visove i okružuje gradska naselja. 
spominje se prvi put 1410. g. U XVIII Takva jedna sforticax austro-ugarske vojske danas je uklop- 
st. sjedište kapetanije. ljena u rješenje spomen-parka + Vraca u Sarajevu: sa njenih 

zidova više od deset hiljada imena žrtava fašističkog terora 
66. svjedoče o trajnim slobodarskim opredjeljenjima ove zemlje i 


Srebrenik, grad u kome je ban Stjepan njenih naroda. 
Kotromanić marta 1333. g. izdao 
povelju — darovnicu Dubrovčanima, 
sjedište Srebreničke banovine 
1464—1512. g., strateško uporište sve do 
iza 1835. g. 


-ORIJENTALNOG TIPA 


okom XIV i XV st. najčešće u vidokrugu 
srednjovjekovnih utvrda, došlo je do razvoja urbanih naselja, 
varoši i trgovišta. Tragovi su im slabo sačuvani, a o njihovom 

Gradačac, srednjovjekovni grad 
obnovljen u XVIII st. Dominira kula 
Husein-kapetana Gradaščevića, Zmaja 
od Bosne. 

Hutovo u Hercegovini. Oko središnje 
kule, koju su 1717. g. na kraće vrijeme 
zauzeli Mlečani, u XVIII st. sagrađeni 
bedemi, ostale kule i opkopi. 

izgledu možemo zaključivati samo na osnovu arhivskih poda- 
taka. 

Trg na kome se obično nalazila i crkva, te bunar ili četrnja, 
okružen kućama trgovaca i radnjama zanatlija, bio je u sredi- 
štu. Tu se vršila razmjena dobara; obavljali određeni sudsko- 
-upravni poslovi i slično. Strani trgovci, prvenstveno Dubrov- 
čani, u tim naseljima su imali ne samo kuće, već i čitave 
kolonije. 

U naseljima su postojale gostionice i svratišta za prihvata- 
nje putnika, zgrade za potrebe carinarnica, a u nekim i dvorovi 
feudalne gospode. Kulturna žarišta bili su franjevački samo- 
stani (u Visokom, Kreševu, Kraljevoj Sutjesci, Fojnici itd.) 
izgrađeni obično dalje od centra. 

Od polovine XV st. počinje transformacija zatečenih nase- 
lja i stvaranje novih urbanih struktura po elastičnoj šemi koju 
sa Istoka donosi nova osmanska vlast. Rezultate te urbanizacije 
vidimo dobrim dijelom sačuvane do danas, a njihova kulturno- 
-historijska i umjetnička vrijednost ogleda se prvenstveno u 
preplitanju zatečenih domaćih valera, orijentalnih utjecaja, te 
oslabljenih utjecaja suprotne mediteranske 1 srednjoevropske 
strane. 

Tipična stara bosanskohercegovačka naselja, kao što su 
staro Sarajevo, Mostar ili Travnik, organizirana su uz vodu. 
Jedna od komunikacija približno je paralelna s rijekom, druga 
preko mosta na rijeci presijeca vodotok i povezuje suprotne 
obale. Na raskršću tih regionalnih puteva leži -čaršija=. Bitan 
centralni dio svakog naselja, srce grada, pojam koji etimološki i 
ne znači drugo do četiri toka — dakle, raskršće. 

Na presjecištu je, prije svega, prihvatilište za karavane, 
vojsku, putnike-namjernike, barem jedan han ili više hanova i 
karavansaraja. Staviše, hanovi su često nastajali i prije izgrad- 
nje mosta, dok se rijeka još 2jgazilax, o čemu govore pisani 
dokumenti. 

Poslije dugog i napornog putovanja putnik se morao ne 
samo odmoriti, već i osvježiti i okupati, zato je u blizini građen i 
hamam, javno kupatilo koje produžava tradicije rimskih termi i 
uklapa se u islamsku obavezu kupanja. 

Za idejnu povezanost i religiozne potrebe u centru je i 
džamija; jedna ili više džamija, koje su po svojoj funkciji bile i 
bogomolje, i narodni univerziteti i politički centri. U društvu 
organiziranom na teokratskim principima naselje nije ni moglo 
dobiti status kasabe dok nije imalo bar jednu džamiju. 

No, pošto su na ovim prostorima živjeli ne samo sljedbe- 
nici islama, već i pravoslavni i rimo-katolici, pošto su ovdje od 
druge polovine XVI st. našli azil i Sefardi, bježeći od španske 
inkvizicije, to se u istoj urbanoj strukturi, u skromnijim obli- 
cima, pojavljuju i muslimanske bogomolje. Upravo Sarajevo, 
gdje već više od četiri stoljeća četiri nacionalno-konfesionalne 
grupacije koegzistiraju, svojevrstan je fenomen ne samo zajed- 
ničkog življenja već i sasvim bliskih prostornih odnosa hra- 
mova raznih religija. 

Most, džamija, han, hamam... čine jezgro oko kojega se 
brzo formira čitav splet ulica i uličica s nizovima dućana pojedi- 
nih zanatlija, te nešto solidnijjim gradnjama — magazama — za 
potrebe uskladištenja robe i trgovine. Takvo zanatsko-trgo- 
vačko jezgro — čaršiju — imalo je svako iole organizovano nase- 
lje. U velikim čaršijama grade se i posebne robne kuće — 
bezistani. U kasnijim vremenima pojavljuju se 1 tzv. daire — 

Avio-snimak Mostara sa 
srednjovjekovnim kulama i Starim 
mostom što, poput spone, veže dvije 
obale Neretve u osebujnu urbanu 
sintezu Mediterana i Orijenta. 

Počitelj, utvrđeni grad nad Neretvom 
XIV/XV st. sa džamijom iz XVI, sahat- 
-kulom, medresom, hanom i 
hamamom iz XVII, te stambenom 
arhitekturom pretežno iz XVIII i XIX 
stoljeća. 

kompleksi solidno građenih skladišta za robu, relativno obezbi- 
jeđenih od provale i požara. 

Objekti obrazovanja i kulture obično su se nalazili uz bogo- 
molje, pa se tako i oni često uklapaju u strukturu čaršije. 
Jedino tekije, centri orijentalnog misticizma, najčešće nastaju 
na periferiji naselja. 

Valja napomenuti da se u čaršijama proizvodilo i trgovalo, 
da su tu bili razni profani i sakralni objekti, no, u čaršijama nije 
bilo mjesta za stan i porodični život. Puno odvajanje rada i 
stanovanja, pa čak i oblikovana diferencijacija arhitekture kuće 
od one javnog karaktera, bitna je karakteristika starih bosan- 
skohercegovačkih naselja. 

Važan elemenat u formiranju nekih naselja je administra- 
tivnoupravni. Rezidencije nosioca vlasti slabo su sačuvane, ali 
se neke značajke jasno uočavaju. Konurbacija današnjeg Sara- 
jeva na zatečenim strukturama srednjovjekovne Vrhbosne 
polovinom XV stoljeća, nosi u sebi koncept grada-rezidencije, a 
iz same riječi saraj (dvor) kasnije je izvedeno i ime grada. Ovdje 
je Isa-beg Ishaković između zatečenih srednjovjekovnih nase- 
lja organizirao jezgro grada na sljedeći način: sagradio je most 
na Miljacki (kasnije Careva ćuprija), postavio džamiju, hamam, 
dvor, kasarnu i hipodrom na lijevoj obali, a na desnoj — blizu 
srednjovjekovnog trga i kolonije dubrovačkih trgovaca, u 0s0- 
vini mosta i džamije — podigao veliki Kolobara-han u koji će 
svraćati karavane, kao i izvjestan broj dućana, što je zajedno s 
hanom činilo nukleus buduće najveće čaršije u ovom dijelu 
Carevine. Rezidencije nosilaca lokalne vlasti nerijetko su bile u 
unutrašnjosti preuzetih srednjovjekovnih utvrda, što se lijepo 
vidi na primjeru kule Husein-kapetana Gradaščevića u Gra- 
dačcu. 

Od kraja XVI st., pa do XVIII, mnoga naselja dobivaju 
gradske satove, smještene na visoke sahat-kule. 

Dijelovi grada namijenjeni stanovanju okružuju čaršiju. 
Jedna mahala (stambeni mikrorajon) ima u svom jezgru manju 
džamiju ili mesdžidu, uz džamiju mekteb (osnovna škola), pa 
česmu, groblje, pekare, trgovinu živežnim namirnicama, a sve 
je to služilo potrebama četrdesetak do pedeset individualnih 
porodičnih kuća. Jednoj čaršiji u gradu odgovarao je često 
veliki broj mahala. 

Većina sačuvanih starih mostova, a sačuvano ih je pedese- 
tak, nastali su tokom XVI st. i neki su remek-djela graditeljstva. 
U simbiozi terenskih uslova i do kraja logičnih konstruktivnih 
pristupa, nad duboko usječenim vodotocima građeni su 
mostovi na jedan luk-prelomljen ili polukružan, poput onog na 
ušću Zepe, poput Kozje ćuprije, kod Sarajeva, mosta u Klep- 
cima kod Capljine ili mostarskog Starog mosta; obratno, na 
široko razlivenim rijekama nastali su dugački mostovi što se u 
ritmu otvora, koji se prema sredini povećavaju, dižu do pre- 
loma nivelete na sredini i potom spuštaju na drugu stranu. 
Takav je most u Plandištu kod Blažuja, stari mostovi u centru 
Sarajeva, mostovi u Stocu i Blagaju, pa onaj kod Trebinja. 

Na mjestu ranijeg srednjovjekovnog mosta, između dvije 
kule na Neretvi u Mostaru, 1566. g. je izrađen današnji Stari 
most; za tu gradnju dobavljen je iz Stambola jedan od najboljih 
saradnika Kodže Mimar-Sinanovih, izvrsni Mimar Hajrudin. 

Za. 
Most Mehmed-paše Sokolovića, na 


Drini u Višegradu, djelo Kodža Mimar 
Sinana Iz 1571—77. g., sdžinovski biser 
kome je nebeski svod školjka, kako 
je pjevao pjesnik Nihadi iz XVI st. 

Elegantni kameni luk, što je upoređivan s dugom i što je, 
rasponom i visinom stoljećima izazivao divljenje, sa dvije kule i 
brojnim objektima pretežno privrednog karaktera, što su se 
postepeno oko mosta aglomerirali, jedan je od najuzbudljivijih 
prostorno plastičnih fenomena u ovom dijelu Evrope. 

Nekolike godine kasnije, u vremenu od 1571. do 1577. 
godine, glavni graditelj Carstva Kodža Mimar Sinan, na zahtjev 
velikog vezira Mehmed-paše Sokolovića, u Višegradu gradi 
ćupriju na Drini. Most na jedanaest lukova, sa silaznom ram- 
pom na lijevoj obali, ukupne dužine kojih 300 metara, bio je 
ydžinovski biser kome je nebeski svod školjkax, kako je pjevao 
savremeni pjesnik Nihadi, tvorevina koja će četiri stoljeća kas- 
nije inspirirati nobelovca Ivu Andrića za vrhunsko literarno 
ostvarenje ?Na Drini ćuprija. 

Nekako u isto vrijeme kada je građen višegradski most, 
nastaje na Trebišnjici , najvećoj rijeci-ponornici u našim kraje- 
vima, čuveni Arslanagića most. Nigdje neponovljena kompozi- 
cija sa dva velika luka u sredini i više manjih lukova uz obale 
dijelom postavljenih u dvijeetaže, snažno se doimlje posmatrača. 


72. 

Arslanagića most kod Trebinja, 
ostvarenje nepoznatih graditelja 
1572—74. g.; zbog izgradnje 
hidroakumulacije na Trebišnjici 
pomjeren 3,5km nizvodno 1972. g. 

73. 

Sahat-kula u Mostaru, XVII st., 
zadužbina Fatime kadune Šarić, 
primjer retardiranih uticaja gotike. 


74. 

Čudesni svodx, Stari most u Mostaru, 
raspona oko 30 m, djelo Mimara 
Hajrudina iz 1566. g. 

Brojne karavane su u naseljima i gradovima tražile preno- 
ćište za ljude, robu i stoku. Nastajali su hanovi, svojevremeni 
hoteli i moteli, nužni objekti za prihvatanje transporta u relaci- 
jama kontinenata, nekad u istoj čaršiji i po više njih. 

Najjednostavniji han je jednoprostorna građevina sa 
dovoljno širokim ulazom da može proći natovoren konj. Povi- 
šena estrada sa nizom kamina uz zidove, služila je putnicima za 
odlaganje robe, za spremanje večere i odmor. Lijep primjer 
ovakvog hana sačuvan u Počitelju, sagrađen je 1664. g., a prije 
nekoliko godina je adaptiran kao turistički restoran. Mnogo 
češće su građeni hanovi na sprat; takvi u svojoj unutrašnjosti 
često imaju približno kvadratičan atrij sa česmom ili vodosko- 
kom, uokolo su sa svih strana trijemovi za istovar i utovar robe, 
iza trijemova magaze za njen smještaj i staje za konje, dok su na 
spratu sobe za spavanje i kafana. Od sarajevskih hanova ovog 
tipa sačuvan je, odnosno dosta pedantno restauriran, Morića 
han sagrađen krajem XVI ili početkom XVII stoljeća. Morića 
han je bio svojevrsno političko žarište u glavnom gradu Bosne i 
Hercegovine: centar Morića bune u XVIII st. i sjedište Narodne 
vlade u danima otpora austro-ugarskoj okupaciji 1878. g. 

Hamami (javna kupatila) dio su komunalne opreme bez 
kojeg se nije moglo zamisliti bolje organizovano naselje. Širom 
zemlje bilo ih je u velikom broju, no sačuvana su svega četiri — 
u Sarajevu, Mostaru, Stocu i Počitelju, te jedan polusrušeni 
hamam u Blagaju. U dekreščendu prostora pod većim i manjim 
kupolama i svodovima održavale su se standardne kompo- 
nente starog kupatila neznatno varirane od slučaja do slučaja. 
Zanimljiv primjer kućnog hamama sačuvan je u kompleksu 
tekije na Vrelu Bune kod Mostara. 

Izgradnja hamama bila je uslovljena prethodnom izgrad- 
njom vodovoda. A vodovodi su snabdijevali vodom još i mno- 
gobrojne česme po raskršćima i trgovima, u dvorištima javnih 
objekata, pa i privatne kuće. Poneka stara kamena česma još se 
može vidjeti po Sarajevu, Mostaru, Jajcu, Banjaluci. Mnogo 
više pažnje stari su majstori posvećivali šadrvanima (vodosko- 
cima), naročito onim u dvorištima džamija, sa pomno obra- 
đenim detaljima. 

Sahat-kule, tornjevi sa satom kvadratične osnove, građeni 
su obično u blizini glavne džamije. Ima ih dvadesetak u Bosni i 
Hercegovini, većina ih je iz XVII i XVIII stoljeća. Neke od njih, 
počiteljska i mostarska na primjer, očito koriste retardirane 
romaničke i gotičke motive, a trebinjska čak barokne. Neke 
svojom robusnošću pomalo podsjećaju na fortifikacije poput 
one u Livnu, dok je ona uz Begovu džamiju u Sarajevu, možda 
u najvećoj mjeri, rezultat poimanja oblika sredine u kojoj je 
nastala. 

Neposrednoj proizvodnji i prodaji služili su dućani i 
magaze; mada pojedinačno ne znače domet u arhitekturi, oni 
su u neku ruku modularni elementi starih čaršija što funkci- 
onalno i vizuelno povezuju hanove, hamame, škole i bogo- 
molje. " 


79. 

Gazi Husrev-begov bezistan, robna 
kuća za uvozni tekstil građena u prvoj 
polovini XVI st. Longitudinalna 
gradnja pod svodovima bazilikalnog 
koncepta. 


76. 
Brusabezistan u Sarajevu iz 1561. g. 

Daire u Sarajevu — ona u Halačima koja se danas koristi 
kao turistički restoran, ili ona uz Staru pravoslavnu crkvu u 
kojoj je smješten Crkveni muzej — zapravo su skup magaza oko 
zajedničkog dvorišta sa jedinstvenim ulazom. 

Bezistani su služili uglavnom za prodaju skupocjenih 
uvoznih tekstila, a radilo se tako da je svaki prodavač na svom 
boksu vodio posao za svoj račun. 

Dva sačuvana bezistana u Sarajevu ujedno predstavljaju 
dvije različite prostorno-arhitektonske koncepcije ove vrste 
građevina. Stariji, Gazi Husrev-begov, nastao je u prvoj polo- 
vini XVI st., ima karakter zasvedene ulice, dužine kojih 109 


su bačvasti svodovi okomito postavljeni na glavni svod. 

Drugi od sačuvanih sarajevskih bezistana, poznat pod nazi- 
vom "Brusa-bezistanx, sagrađen je 1561. g., a po svili iz Brusa 
dobio je svoje ime. Za razliku od prethodnog, ovdje je realiziran 
jedinstven prostor dvoranskog tipa, sa dva masivna zidana 
stupca u sredini, lukovima podijeljen u šest jednakih kvadrat- 
nih polja, a svako polje pokriveno je kupolom. 

Bezistan ispod Sulejmanije džamije u Travniku, iz 1757. g., 
skromnije je arhitektonsko ostvarenje, no povezivanje ove pro- 
fane funkcije sa bogomoljom dalo je u rezultatu zanimljivu 
arhitektonsku kreaciju. 

Bez obzira na snažne orijentalne utjecaje pojedini dijelovi 
zemlje, u svom arhitektonskom izrazu, ostali su još od srednjeg 
vijeka regionalno izdiferencirani. Ta diferencijacija vidljiva je 
prvenstveno na stambenoj arhitekturi, a sa te arhitekture onaje 
dobrim dijelom prenešena i na javnu. 

Tako u centralnoj Bosni, u uslovima surove klime i velikih 
sniježnih padavina, u krajevima bogatim prije svega drvetom i 
zemljom ilovačom, pod oslabljenim utjecajima alpskih strujanja 
ine baš snažnim impulsima sjugoistoka, u okvirima mogućnosti 
domaćeg graditelja, nastaju zatvoreni kubični volumeni pod 
visokim četverovodnim krovovima pokrivenim šindrom, kao 
suštinska forma koja se dalje razvija i diferencira. Neki dijelovi 
JajcaiTravnika, centralnidio Kreševa, dio Vareša, neka sela, npr. 
Vranci i Očevije kod Kreševa, dijelovi Kraljeve Sutjeske... 
svjedoče i danas o takvim regionalnim stremljenjima. 

Naprotiv, na prostorima jugozapadne Bosne i gotovo 
čitave Hercegovine, u drugačijim klimatskim uslovima, tu gdje 
se odvajkada na kamenu gradilo kamenom, tu gdje su se uvijek 
osjećala strujanja kulturnih utjecaja s Mediterana, arhitektura 
se kontinuirano izražava masivnim kamenim zidom, kubusom 
s malo otvora, te dvovodnim ili četverovodnim niskim krovo- 
vima, pokrivenim cijepanom kamenom pločom. Takvo je jez- 
gro Mostara, drevni Počitelj, Stolac ili Trebinje. 

U Sarajevu, glavnom gradu bosanskog sandžaka, te Foči, 
dakle u dva grada koji su ležali na glavnoj komunikaciji što je 
ove krajeve vezala sa Carigradom, utjecaji s Istoka bili su 
snažniji nego po drugim regijama; suprotno klimatskom dik- 
tatu pojavljuju se razuđene prostorne kompozicije, te niski, 
ćeremitom pokriveni krovovi. 

77. 

Ulica u Kreševu s tipičnom 
srednjobosanskom arhitekturom, s 
doksatima i visokim drvenim 
krovovima. Objekti, većinom iz XIX 
st. svjedoče o kontinuitetu 
srednjovjekovnih tradicija. 


Samo je po sebi razumljivo, da se u međuprostorima javilo 
i niz prelaznih arhitektonskih oblika i kombinacija. 

Navedena tri regionalna arhitektonska izraza, što ih prije 
svega karakteriziraju materijali, oblici krovova i vrste pokrova, 
izdiferencirali su ne samo stambenu arhitekturu pojedinih 
regija, već i kompletne slike naselja; domaći graditelji su istim 
elementima oblikovali kuće za stanovanje, proizvodne objekte, 
građevine javnih sadržaja, pa i bogomolje. Standardna rješenja 
javnih sadržaja u osmanskoj arhitekturi Bosna i Hercegovinaje 
koristila u ograničenom broju, umjesto toga, najrazličitiji sadr- 
žaji uklapani su u oblike regionalne arhitekture. I tako, mnoga 
naselja jedva imaju poneku građevinu s karakteristikama kla- 
sičnog osmanskog stila. 

Sarajevo, sa svojih sedamdesetak kupola pretežno iz šesna- 
estog stoljeća, sa velikim brojem minareta, s niskim četvero- 
vodnim krovovima, čoškovima i kamerijama, uprkos snažnim 
transformacijama u posljednjih sto godina i danas snažno pre- 
nosi svijet oblika, dijelom preuzetih sa Istoka, ali generalno 
definiranih na spoju jezgra Balkana s kulturama Orijenta. 

Sačuvani primjeri stare stambene arhitekture znatno su 
mlađi od arhitekture javnih objekata. No, korijeni shvatanja 
upravo takvih oblika stanovanja neosporno su vrlo stari. 

Seoska kućaje na ovim prostorima do početka XX st. ostala 
slabo razvijena. No, ovisno o klimatskim i topografskim uslo- 
vima, raspoloživim materijalima (drvo, ilovača i neobrađen 
kamen) i lokalnoj graditeljskoj tradiciji (sistemi brvnare, bon- 
druka, nabijene zemlje, suhozida i zida u krečnom malteru), ta 
kuća se od najstarijih vremena vidno izdiferencirala po regijama. 

Njeni rudimentarni oblici su jednodjelna dinarska brvnara 
pod visokim krovom od šindre, a u Hercegovini jednodjelna 
kamena kuća pokrivena kamenom pločom, sa ognjištima u 
sredini i otvorenim krovištima pod koja se diže dim. Derivati 
ovih rudimentarnih oblika su tzv. dvodjelne i višedjelne pri- 
zemne brvnare, odnosno višedjelne kamene prizemnice. U tim 
gradnjama, u generalnim crtama, prepoznajemo još predhisto- 
rijska prostorna rješenja. 

U evoluciji navedenih oblika, na kosom terenu, razvila se 
drvena i kamena kuća nad magazom, a na područjima visokih 
drvenih krovova pojavio se i čardak j3među rogovima+. U 
nekim razvijenijim seoskim sredinama javlja se i spratna kuća s 
prepustom — seoska čardaklija, a u drugim opet kamena 
spratna kuća, odnosno kameni čardak. 

U klasnoj strukturi društva, selu i seoskom stanovništvu 
suprotstavljen je sitni feudalac — spahija; on ima na svom 
posjedu kulu na tri-četiri boja (u pjesmi 2na devet bojevac), 
obično sa po jednom prostorijom na svakom katu; iz kule 
nadgleda okolinu i iz nje se po potrebi brani. 

No, feudalac se u osmansko doba postepeno preseljava u 
grad, gdje kao iostali građani, živi u kući kojaje gradska, a kojaje 
nastala ukrštavanjem starijih regionalnih tipova stambene arhi- 
tekture sa utjecajima koji su uglavnom dopirali sa jugoistoka. 

I u toj gradskoj stambenoj arhitekturi dominiralo je drvo, a 
logika drvene konstrukcije vodila je prema tektonskom izrazu, 
za razliku od stereotemije kupolastih oblika monumentalnih 
javnih sadržaja. Upravo ovaj dio bosanskohercegovačke arhi- 
tekture nepregledno je polje preplitanja utjecaja islamskog 
orijenta, srednje Evrope i Mediterana, što se sve skupa prela- 
malo kroz prizmu stvaralačkih poriva domaćeg čovjeka. 


Za stare kuće Sarajeva i Foče karakteristični su otvoreni 
trijemovi prema unutrašnjim dvorištima, zidovima opasane 
kaldrmisane avlije prema ulicama i vrtovima, te niski krovovina 
četiri vode pokriveni ćeremitom. Svrzina kuća iz XVII st., koja 
danas sa kompletnom opremom enterijera služi kao depandans 
Muzeja grada Sarajeva, pa Djerzelezova i Saburina kuća u istom 
gradu, Avdagića kuća u Foči i druge, lijepi su primjeri ovog tipa 
bosanskohercegovačke stambene arhitekture. 

U simbiozi orijentalnih i alpskih utjecaja kuće centralne 
Bosne po pravilu su zatvorene u čvrstu kubičnu formu, bez 
zidovima opasanih avlija, bez trijemova u prizemljima, bez 
otvorenih kamerija i divanhana. 

Kršlakova kuća u Jajcu, Eminbegovića u Tešnju, Duspa- 
rova u Kraljevoj Sutjesci ili Pozderčeva u Cazinu, primjeri su 
varijantnih rješenja u okviru ovog srednjebosanskog tipa. 

Na području Hercegovine kuća opet postaje razgibana, 
tlocrti razuđeni, a visokim zidovima opasane avlije, kaldrmi- 
sane oblucima, pune vode, zelenila i cvijeća, intimno se pove- 
zuju s dubokim hajatima, kao i s poluotvorenim rkrilima= i 
jazlucima na spratu. Zanimljive cjeline ove vrste nalazimo u 
Stocu, posebno u kompleksu zvanom Begovina, zatim u Bla- 
gaju u aglomeraciji Valagića kuća, dok među pojedinačnim 
primjerima treba svakako spomenuti Biščevića čošak, Kajta- 
zovu i Muslibegovića kuću u Mostaru, Gavran-Kapetanovića 
konake — danas Umjetničku koloniju u Počitelju, Resulbego- 
vića kuću u Trebinju. Ovdje su bez sumnje prisutni mediteran- 
ski utjecaji, posebno oni iz Dubrovnika. 

Uza sve diferencijacije tipova, ima svakako i puno zajed- 
ničkih karakteristika ove stambene arhitekture. 

Za razumijevanje načina življenja i umjetnosti enterijera 
ovih kuća karakteristično je uređenje tipične sobe. Svaka soba 
ima dva osnovna elementa od odlučujućeg značaja za njenu 
uporabljivost: jedno je sećija ili minderluk, široka i niska nepo- 
kretna klupa, koja se proteže ispod prozora duž dva ili čak tri 
zida; drugo su tzv. musandre — komplet ugrađenih ormara, 
smješten uza zid do ulaza, izdiferenciran prema namjeni na 
dušekluk za spremanje posteljine, na hamamdžik ili banjicu (tj. 
mini-kupatilo), prostor za peć uz banjicu, te jedan ili više dolafa 
— ormarića za spremanje raznih potrepština. Pod i plafon su od 
drveta, zidovi malterisani, bijelo okrečeni. Prostor se bogato 
opremao tekstilom, a podovi se u potpunosti zastirali ćilimima. 

Unošenjem mangale sa žarom i priborom za kafu, ovakva 
soba postajala je salon — prostor za razgovor i pušenje. Postavlja- 
njem sofre, niske sinije ili demirlije na nogarima, taj isti prostor 
pretvarao se u trpezariju. Pospremanjem sobe i vađenjem i raz- 
mještanjem posteljine iz dušekluka, lako se pretvarao u spavaću 
sobu. Jednostavnim funkcionalnim rješenjima, ove kuće inspiri- 
sale su mnoge savremene arhitekte u njihovim traženjima. 

Unutrašnjost stambenih prostorija bila je često dekorirana 
drvorezom, posebno po vratima, stropovima, musanderama i 
dolafima, stupovima i gredama. 

Kultura stanovanja u gradovima Bosne i Hercegovine bila 
je dostigla zavidan nivo s puno finih pojedinosti i bogatom 
opremom. Arhivski dokumenti govore o luksuznom tekstilu, 
čak o zlatnom i srebrnom posuđu. Kod putopisaca XVI i XVII 
st. možemo naći zanimljivih zapažanja, kao kod mletačkog 
poslanika Katarina Zena koji kaže da u Sarajevu svaka kuća 
ima čardak... ili kod Francuza Poulleta, koji govori o stano- 

78. 

Magaze kraj Starog mosta u Mostaru, 
kraj XVIII, početak XIX st. Kamena 
gradnja, svodovi, mali polukružno 
zasvedeni otvori, željezni kapci i 
demiri ... odražavaju strah od provala 
i požara, ali 1 utjecaje arhitekture 
Mediterana. 

79. 

Kompleks kuća porodice Velagić u 
Blagaju, XVIIVXIX st. Kamena 
gradnja i pokrov od ploče 
karakteristični za kuće na 
hercegovačkom tlu. 


80. 

Kršlakova kuća u Jajcu, XVIII-XIX 
st. U klimatskim i društveno- 
-ekonomskim uslovima centralne 
Bosne kuće su kubično oblikovane, S 
visokim drvenim krovištima na kojima 
se snijeg ne zadržava. 


81. 

Svrzina kuća u Sarajevu, XVII st. 
Primjer stambene arhitekture 
bosansko-orijentalnog tipa s puno 
poluotvorenih prostora okrenutih 
prema intimi avlija. 


82. 

Dusparina kuća u Kraljevoj Sutjesci. 
Kontinuitet srednjovjekovnih tradicija 
u stambenoj arhitekturi centralnih 
dijelova zemlje u ovakvom primjeru 
nalazi svoj puni izraz. 


83. 

Rezbareni strop (=šišax) Iz 
Đulhanumine kuće u Stocu, početak 
XIX st. 


84. 

Dio musandera građanskog enterijera 
u kombinovanoj drvorezbarskoj 
tehnici. Etnografsko odjeljenje 
Zemaljskog muzeja u Sarajevu. 


85. 

Minijatura iz jednog prepisa Divana 
(zbirke pjesama) perzijskog pjesnika 
Hafiza Sirazija, XVI st. Danas u Gazi 


Husrev-begovoj biblioteci u Sarajevu. 


86. 

Dio kaligrafskih zapisa iz ulaznog 
prostora Hadži Sinanove tekije u 
Sarajevu. Tekija je iz 1638. g., a zapisi 
se većinom povezuju za ličnost 
sarajevskog pjesnika i kaligrafa 
Muhameda Mejlije iz XVIII st. 


87. 

Jedna od devet minijatura iz 
astrološkog spisa nepoznatog autora 
XV ili XVI st., danas u Orijentalnom 
institutu u Sarajevu. 

vima u vrtu ispred visoka vodoskoka, o veoma lijepo izgra- 
đenim sobnim oblogama, ćilimima, jastucima od brokata i 
atlasa. I nešto, što je posebno upalo u oči ovom putniku XVII 
stoljeća: astanovi osoba koje pripadaju boljem staležu posvema 
su slični onima prostog narodax. Pavle Rovinjanin zapaža 
brojna velika ogledala u kući koju je posjetio. 

Svakako mnogo toga do danas je izgubljeno. Ipak, u Etno- 
loškoj zbirci i prenesenim enterijerima u Zemaljskom muzeju, 
te u Svrzinoj i Despića kući u Sarajevu, u Resulbegovića kući u 
Trebinju, u Biščevića čošku u Mostaru i nekim drugim muzej- 
ski tretiranim enterijerima naći ćemo potvrdu želje za stambe- 
nim enterijerom, čije su ne samo funkcionalne već i umjetničke 
vrijednosti neosporne. 

Valjareći da gradska stambena kultura iz perioda osmanske 
dominacije nije samo muslimanska, i da je klasni karakter ove 
kulture daleko više prisutan nego bilo koji drugi. Sidžili sarajev- 
skog suda sačuvali su nam popise ostavina mnogih umrlih gra- 
đana, od visokih funkcionera, preko zanatlija i trgovaca, do siro- 
tihljudipoput pekara Laze iz Latinluka isamohranih žena. Svete 
ostavine govore o suštinski istom inventaru u kućama koje su po 
načinu gradnjei materijalu bile slične. Dovoljnoje uporediti osta- 
vinu trgovca Hadži Jove Selaka sa ostavinom sarajevskog muse- 
lima Smail-bega Dženetića (s kraja XVIII, odnosno početka XIX 
st.), pa da vidimo na obje strane domaće i uvozne Ćilime, brusali- 
-jastuke, atlas-jorgane, brojna ogledala i satove, puno bakrenog, 
pa i srebrnog i pozlaćenog posuđa. Ima tu i knjiga i raskošnog 
oružja. Dženetić ima biblioteku od preko 90 rukopisnih djela i 
čitavu malu oružanu. Selak ima pravu pinakoteku — zbirku od 
preko 60 ikona, od kojih su neke dostizale vrijednost manje kuće. 


Jedino po ikonama ova se dva inventara bitnije razlikuju. 

Utjecaji stambene kulture zapadnoevropskog civilizacij- 
skog kruga prodiru do nas u većoj mjeri tek po austro-ugarskoj 
okupaciji. 

88. 

Prepis Kur'ana s bogatom I 
ornamentalnom dekoracijom. Cuva se 
u Gazi Husrev-begovoj biblioteci u 
Sarajevu. 

89. 
Nekoliko karakterističnih oblika 


bakrenog posuđa iz kolekcija 
Zemaljskog muzeja u Sarajevu. 


PRIMIJENJENA UMJETNOST 


rvorezba se dijelom naslanja na srednjo- 
vjekovne tradicije. Prihvatajući podsticaje orijentalne umjet- 
nosti, ovi krajevi daju svoj doprinos drvorezbi već na objektima 
javne namjene (vrata i stropovi po džamijama i tekijama, ikono- 
stasi po crkvama). No, naročito je prisutna u enterijerima boljih 
gradskih kuća. Upotrebom raznih vrsta drveta, te raznih 
motiva i tehnika od intarzije, preko duboreza do perforacije, 
izražajni rječnik je koristio prave cik-cak linije, krugove, kva- 
drate i romboide.. ., zatim rozete, zvijezde, heksagrame, izu- 
zetno ptice i zmije, sasvim rijetko druge životinje, ljudski lik 
(orač s plugom u Rizvanbegovića kući u Stocu). Orijentalni 
tretman +bez početka i krajax prihvaćen je utoliko što se ele- 
menti ređaju, ali se ni zalančavaju. Korištene su i razne povi- 
juše i lozice s listovima i cvjetovima, zatim tordirano uže, 
čempres ili bor te vrčevi i vaze s cvijećem. 

Najljepši primjeri drvorezbe iz Jajca, Srebrenice, Sarajeva, 
s Bune kod Mostara, prenešeni su u Etnografsko odjeljenje 
Zemaljskog muzeja u Sarajevu. No, mnogo toga nalazi se još 
vin situx po pojedinim kućama Sarajeva, u Begovini i Đul- 
hanuminoj kući u Stocu, u Kajtezovoj i Muslibegovića kući u 
Mostaru, u Resulbegovića kući u Trebinju itd. Ima primjera s 
godinom izvedbe, pa i potpisom majstora. 

Razvoj umijeća izrade ćilima pod utjecajem je Orijenta, no 
sve do austro-ugarske okupacije ostaje u domenu kućne radi- 
nosti. Za izradu se koristila vuna domaće ovce, za bojenje 
pretežno biljni sastojci, dok je ukras bio prilagođen mogućno- 
stima primitivne tehnologije tkanja. Koristila se prava i cik-cak 
linija, meander, trokut i romb; motivi iz oblasti flore i faune 
veoma su stilizirani, da se teško mogu identifikovati. Boje su 
tople, dominantna je crvena, pa prirodna bijela i crna, a samo u 
akcentima zelena, žuta, plava... 

Paralelno sa domaćom izradom, stoljećima su se uvozili 
orijentalni ćilimi, naročito manji komadi; lijepih i vrlo vrijed- 
nih primjera iz Male Azije i Perzije ima u muzejskim zbirkama, 
u mnogim džamijama, pa i po privatnim kućama. 

Zene su u kućama tkale razna gruba i fina platna za odjeću 
i kućnu opremu. Pirlitanjem, tj. unošenjem stiliziranog, tehnici 
tkanja prilagođenog ornamenta, izvedenog nitima u boji, već u 
procesu tkanja, neke tkanine su i ukrašavane. 

Mnogo češće je u intimi doma žena vezla na tkaninama. 
Treba razlikovati seoski vez od gradskog, vez žene što ga izvodi 
na đerđefu i tkanom platnu, od onog što ga je na svom dućanu 


izvodio zanatlija na čohi, svili i kadifi (tzv. terzijski vez). Prim- 
jena veza najčešća je na dijelovima nošnje, na ženskim košu- 


ljama, na boščama, jastucima, peškirima i mahramama, na 
čevrmama i jaglucima, te na svatovskim darovima. Vezlo se 
finim, bojenim svilenim i pamučnim koncem, te zlatnom i 
srebrnom niti. 


Obradom metala bavilo se niz zanata po bosanskohercego- 
vačkim čaršijama, kao što su kovači, bravari, nožari, sabljari, 
puškari, ljevaoci bronze (zildžije), zlatari (kujundžije), obradđ- 
ivači bakra (kazandžije) i drugi. Njihovi proizvodi — posebno 
oružje, nakit, posuđe — dio su intime čovjekove, te dobrim 
dijelom i vrijedna djela primijenjenih umjetnosti. 

U većim centrima, Sarajevu, Foči, Cajniču, Fojnici, 


Mostaru, Travniku, Gornjem Vakufu itd. majstori kovinarskih 
zanata, bijahu brojni, pa su zato ponegdje nastajale čitave ulice 
pod nazivima Kovači, Kujundžiluk, Kazandžiluk i sl. 

Umjetničkom izradom hladnog oružja bavili su se nožari 
(bičakčije) koji su izrađivali sjajne i nadaleko poznate duge i 
male noževe, handžare i jatagane. U povezanom procesu od 
iskivanja sječiva i izrade drški od kosti, do okivanja balčaka 
umjetnički obrađenim srebrom, tauširanje sječiva srebrnom ili 
zlatnom žicom i izrade korica od drveta ili kože prevučenih 
iscizeliranim srebrnim limom. Korišteni su motivi iz orijental- 
nog dekorativnog inventara, balčak i korice često su još ukraša- 
vani koraljima i poludragim kamenjem u boji. Na sječivima 
noževa i handžara, tehnikom tuširanja, rjeđe graviranjem, neri- 
jetko su bila ispisivana imena majstora, eventualno i ime vlas- 
nika, te godine izrade, pa i kakva apotropejska fraza. Svoja 
imena, na žalost, bez drugih podataka, naročito su često upisi- 
vali sarajevski i fočanski majstori, ili su udarali žigove s ime- 
nima, pa su nam tako poznati Hasan-kalfa (1780), Osman (1804), 
Sulejman (1805), Husein (1810) i mnogi drugi. 

Vatreno oružje, duge i male puške, izrađivali su tufekdžije 
(puškari) iz Foče, Fojnice i drugih centara. Među dugim 
puškama posebnu pažnju privlače džeferdari s kundacima 
dekorativno obrađenim u sedefu i metalnim dijelovima izveze- 
nim srebrnom žicom. Male puške — pečanke, ledenice, zlatke — 
često su bile presvučene bogato cizeliranim, ponekad pozlaće- 
nim srebrenim limom. Potpisi majstora na vatrenom oružju su 
rjeđi; jednu kuburu s mesinganim okovom u Muzeju grada 
Sarajeva, izradio je Sadri Ali, dok je na drugoj zlatnom žicom 
tuširana godina izrade 1733. 

Bosanskohercegovački zlatari (kujundžije) svojim radom 
se ističu još od Srednjeg vijeka, a tradicija se, uz preuzimanje 
orijentalnih motiva, nastavila do danas. Materijal je zlato i 
srebro, te biser, drago i poludrago kamenje, a tehnike koje se 
koriste jesu cizeliranje (iskucavanje, kalemluk) i filigran — mre- 
žasto pletenje i oblikovanje predmeta od tanke srebrne ili 
zlatne žice. Preko dvadeset vrsta nakita — kopči, toka, prstenja, 
minđuša, lanaca, ogrlica, narukvica i sl. sa velikim brojem 


podvrsta — proizvodili su ovi majstori, koji na žalost nisu običa- 


vali da svoja djela potpišu (s izuzetkom nekih radova koje im je 
poručivala crkva i o kojima se govori na drugom mjestu). 
Mnoga njihova imena poznata su iz raznih popisa, pa tako 
znamo da je sarajevski esnaf kujundžija 1777. g. brojao preko 
200 članova. E. C. Arseven navodi da je Bosna i čitavom 
Osmanskom carstvu davala najbolja djela u tehnici filigrana. 

Obradom bakra bavile su se kazandžije; oni su oblikovali 
oko 70 vrsta raznih predmeta, i u oblicima ibrika, buhurdara, 
ćasa, mangala, svijećnjaka i drugih proizvoda često ostvarivali 
plastične vrijednosti neprolazne ljepote. Osnovnu formu 
obično bi kalajisali (rjeđe posrebrili ili pozlatili), a osim toga 
ukrašavali je iskucavanjem (kalemluk), ažuriranjem (mušebak) 
i osobito mnogo graviranjem (savat). 

U tehnici graviranja često su na posuđu pored ornamental- 
nih šara izvedene razne apotropejske fraze, ime majstora, ime 
vlasnika, godina izrade. Na ibricima, sahanima, ćasama, taso- 
vima iz zbirki Zemaljskog i Gradskog muzeja u Sarajevu nala- 
zimo imena kazandžije Mustafe s početka XVIII st., pa Ibra- 
hima, Ahmeda i drugih. 


90. 

Hladno i vatreno oružje umjetničke 
izrade, proizvodi bosansko- 
hercegovačkih majstora iz raznih 
dijelova zemlje. Danas u Etnografskoj 
zbirci Zemaljskog muzeja u Sarajevu. 

Vješte kujundžije (zlatari) u gradovima 
izrađivali su nakit u raznim 
tehnikama. Primjeri iz zbirke 
Zemaljskog muzeja u Sarajevu. 

92. 

Ferhadija u Banjaluci, zadužbina 
Ferhat-paše Sokolovića iz 1579/80. 
godine, prostorno-plastičnom 
kompozicijom se bitno odvaja od 
drugih monumentalnih džamija svog 
vremena. 


93. 

Aladža u Foči, zadužbina Hasana 
Nazira iz 1550—51. g. djelo Mimara 
Ramadan-age (iz kruga Kodža Mimara 
Sinana). Tip male monumentalne 
džamije, remek-djelo arhitektonske i 
slikarske dekoracije. 

Stanovnici Bosne 1 Hercegovine u doba osmanske vladavine bili su 
udruženi u četiri konfesionalne skupine: islamsku, pravoslavnu, 
katoličku i jevrejsku. Pripadnici drugih eventualnih konfesija nisu 
ovdje bili toliko brojni da bi mogli organizirati pravno priznatu 
zajednicu. Pripadnici islama bili su, prema običajima vremena, u 
prednosti prema drugima. 


P ISLAMSKA UMJETNOST 


rve džamije u Bosni i Hercegovini podižu 
se polovinom XV stoljeća, tako Careva u Sarajevu i Turhan- 
Emin begova u Ustikolini, a u velikom broju grade se u XVI 
stoljeću, obično sredstvima pojedinih državnika porijeklom iz 
ovih krajeva, ili bolje stojećih građana. 

Svojim arhitektonskim i prostorno-plastičnim vrijedno- 
stima ističu se džamije pod kupolom. One se uglavnom osla- 
njaju na prostorno rješenje koje je u tursko-islamskoj arhitek- 
turi bilo uobičajeno još mnogo prije nego što je osmanska vlast 
i islamizacija uhvatila korijene u Bosni i Hercegovini. Pri tome 
nerijetko odražavaju lokalne specifičnosti i kreativan doprinos 
domaćih majstora. 

Osnovnu arhitektonsku formu džamija čine kubus, kapota 
i valjak. Kubična osnova preko trompa, sfernih trouglova ili 
pandantiva, prelazi u poligonalni tambur koji podržava kupolu. 
Većina ovih džamija sa sjeverozapadne strane ima trijem sa tri 
kupolice što ih nose četiri stupa povezana prelomljenim luko- 
vima. Minaret je uvijek jedan, desno od ulaza, s jednom šere- 
fom (galerijom), završen visokim čunom i ukrasnim alemom. U 
unutrašnjosti su: mihrab, simbol autoriteta smjera pri molitvi, 
minber, visoka propovjedaonica sa koje se petkom i na bajram 
govori masi, te kjurs, katedra za povremena predavanja. Obje- 
dinjavanju ovih u suštini različitih sadržaja odgovarao je pro- 
stor bez unutrašnjih napetosti, a kocka kao temeljni oblik i 
prostor bez usmjerenja, najbolje je zadovoljavala. Mahfil u uglu 
desno od ulaza, empora pomoću koje visoki prostor džamije 
dobiva mjerilo čovjeka, upravo kombinacijom visokog i 
niskog, humanizira prostorne odnose. 

Među tridesetak ovakvih džamija ističu se: Gazi Ali-pašina 
iz 1560/61, Ferhadija iz 1561/62, Careva iz 1565/66, sve u Sara- 
jevu; Balaguša iz 1514 g. i Lala-pašina iz 1567. u Livnu, Karadž- 
oz-begova iz 1557. i Koski Mehmed-pašina iz 1618. u Mostaru, 
Hadži Alijina iz 1562. u Počitelju, Sinan-bega Boljanića iz 1570. 
u Čajniču, Jusuf-pašina (iz druge polovine XVI st.) u Maglaju, 
Husejnija iz 1824. u Gradačcu. Prostorno-plastičnim rješenjem 
dvije džamije pod kupolama izdvajaju se od osnovnog tipa, pa 
ćemo se na njima posebno zadržati. 

Gazi Husrev-begova džamija u Sarajevu, najznačajniji je 
islamski sakralni objekat u ovakvim krajevima, značajan — 
štaviše — opšti razvoj stila klasične osmanske arhitekture. Osni- 
vač joj je bosanski namjesnik Gazi Husrev-beg, a kronogram 
nad ulazom daje godinu gradnje 1530/31. Kako novija istraživa- 
nja pokazuju, graditelj joj je Aždem Esir Ali, rodom iz Tabrisa, 
zarobljenik u ratu Selima I. s Perzijancima, potom graditelj 
carigradske Selimije i glavni graditelj Carstva (bašmimar). 
Ostvareno je složeno arhitektonsko rješenje, u kome se cen- 
tralni prostor kvadratične osnove, pokriven golemom kupolom 
na pandantivima, produžava u prostor mihraba pod polukupo- 

lom, te desno i lijevo od ulaza u dva bočna prostora također pod 
kupolama. Izbalansirani prostorni odnosi, te majstorski plasi- 
rana, suzdržljiva, ali efektna prostorno-plastična obrada, ističu 
oblikovne vrijednosti mihraba, minbera i kjursa, kao i mahfila 
smještenog uz glavni ulaz. Sirina objekta uslovila je trijem sa 
pet kupola, što je opet jedinstven slučaj u Bosni i Hercegovini. 

Ferhadija džamija u Banjaluci, najvredniji je spomenik ove 
vrste u Bosanskoj Krajini, a podigao ju je, 1579. g. bosanski 
begler-beg Ferhad-paša Sokolović. I ovdje je rješenje neuobiča- 
jeno: centralni kvadratični prostor nadkriven kupolom na pan- 
dantivima, produžuje se u prostor mihraba podpolukupolom, 
te u dvije bočne ladje presvedene nekom vrstom ukrštenog 
bačvastog polusvoda. Fini detalji mihraba i minbera, te asime- 
tričan mahfil uz sjeverni 1 istočni zid, obogaćuju i dinamiziraju 
prostor. Trijem sa četiri stupa 1 tri kupolice, te visok, vitak 
minaret, upotpunjavaju kompoziciju koja u cjelini zvuči lako- 
ćom i gracioznošću. 

Kupole pokrivene olovom zahtijevale su umješnost gradi- 
telja i materijalnu moć. Zato je prostor bosanskohercegovačke 
džamije mnogo češće pokriven šatorastim krovom, dok je 
pokrov, ovisno o regiji, od ćeremita, šindre ili kamene ploče. 
Stropovi su s pokrovom od dasaka, ponekad s dekorativno 
naglašenim centralnim dijelom, koji put iskorištenim za obli- 
kovanje neke vrste unutrašnje kupole. Primjere vidimo u Taba- 
čici i Sarića džamiji u Mostaru, u Handaniji u Pruscu, u Ferha- 
diji u Tešnju, dok u sarajevskoj Magribiji nalazimo bačvast 
svod rađen u drvetu. Trijemovi su im od drveta, dok sama 
gradnja varira od zidanja fino obrađenim klesanicima i 
pedantno urađenih stilskih detalja, do kamena lomljenjaka i 
čerpića. Prisustvo domaćeg graditelja i suprotnih civilizacij- 
skih utjecaja opaža se na najvećem broju objekata, o čemu 
govore mnoge pojave od romaničko-gotičkih reminiscenci na 
primjer na potkupolnoj Vučijakovića džamiji u Mostaru, preko 
nekih hercegovačkih džamija kod kojih se u funkciji minareta 
javlja toranj kvadratične osnove, pa do bosanskih džamija s 
drvenim minaretima, ili čak džamija-brvnara po zabitim kraje- 
vima. 

94. 
Detalj sa Kuršumlija-medrese (XVI 
SE), 


95. 

Gazi Husrev-begova džamija iz 1530/31. 
£., Kuršumlija-medresa iz 1537. (u 
prednjem planu), te sahat-kula iz XVII 
st. (desno) -spomeničko jezgro 
sarajevske čaršije. 


96. 

Konator-džamija, Travnik, XVIII st. 
Manje džamije po Bosni često su imale 
drvene munare, a po načinu gradnje 
dio su anonimne folklorne arhitekture. 


97. 

Džamija Hasan-paše Predojevića u 
Plani kod Bileće (XVI st.), kao i Stara 
džamija u Bileći, Seferagina u Dabrici 
ijoš neke po Hercegovini imaju toranj- 
-minaret, što govori o starijim tradi- 
cijama i mediteranskim uticajima. 


98. 


Atrij Kuršumlija — medrese u 
Sarajevu, 16. st. 

Džamija obično ima svoje dvorište — harem, u tom dvorištu 
često stoji šadrvan (vodoskok) pod posebnim paviljonom na 
stupovima, pa u zidu česma ili niz česama. Osim toga, uz 
džamiju se nalaze i obrazovne institucije istog osnivača — u 
prvom redu mekteb (osnovna škola), pa medresa (viša, 
odnosno visoka škola), pa eventualno biblioteka... 

Mektebi su bili obično prizemne zgrade i iz niza razloga 
slabo su se sačuvali. 

Medrese imaju, međutim, složenija arhitektonska rješenja i 
pokazuju težnju ka monumentalnom izrazu. U pravilu su se 
sastojale od jedne veće predavaonice — derahane i izvjesnog 
broja soba za nastavnike i slušaoce. Pažnju u prvom redu 
privlači sarajevska Kuršumlija, zadužbina Gazi Husrev-begova, 
sagrađena 1537. godine, a ime je dobila po olovnom pokrovu 
njenih kupola. Zanimljiva je koncepcija Kuršumlije, sa monu- 
mentalnim ulaznim portalom u centru simetrične kompozicije, 
sa atrijem opkoljenim zasjenjenim trijemovima, sa šadrvanom 
usred atrija, s predavaonicom koja oblicima i proporcijama 
podsjeća na manju potkupolnu džamiju, s dvanaest jednakih, 
solidno građenih kabineta, sa 24 kupole i 12 visokih dimnjaka. 
U suštini mali objekt velike arhitektonske vrijednosti, bio je od 
svog osnutka do pod kraj XIX st. najviše učilište u Bosni i 
Hercegovini, u kome su se gajile osnovne discipline klasičnih 
univerziteta — teologija, pravo i filozofija. 

Za razliku od koncepta sa atrijem u sredini, kakav je ostva- 
ren kod Kuršumlije, manje medrese — u Mostaru ili u Počitelju 
— građene su tako da su predavaona i sobe za đake grupisane s 
dvije strane dvorišta. Tlocrt se razvije u obliku slova L, a 
predavaona je smještena asimetrično. Dvorište se sa slobodnih 
strana uokviruje zidom i eventualno povezuje s džamijom. 

U nastavku spomenimo i tekije, objekte koji služe dervi- 
škim redovima za stan šejha i sakupljanje derviša. Hadži Sina- 
nova tekija u Sarajevu, nastala 1638. g. najvredniji je sačuvani 
spomenik ove vrste i jedan od posljednjih primjera klasične 
osmanske arhitekture u ovom gradu. Razvija se s dvije strane 
prostornog, kamenim zidom ograđenog dvorišta; otvoreni dvo- 
rišni prostori prelijevaju se u duboke trijemove do pojedinih 
unutrašnjih sadržaja. Zidana je klesanim kamenom s relativno 
malo otvora, što objektu u cjelini daje ozbiljan i nonumentalan 
izraz. 

U samom dvorištu postoji nekoliko grobova šejhova ove 
tekije, dok je njen osnivač Hadži Sinan-aga, sa ženom, sahra- 
njen u turbetu sjeverno od tekije. 

Kaligrafski obrađene plohe i kaligrafski detalji posebna su 
vrijednost poluotvorenih i zatvorenih prostora ove tekije. 

Zanimljiv, no bitno drugačiji spomenik iste vrste je tekija u 
Blagaju na vrelu Bune. Čini se da je utemeljena još krajem XV 
stoljeća, no dijelovi koji su sačuvani temeljito su preuređeni 
polovinom XIX st. u duhu provincijskog turskog baroka, pa je 
sačuvani spomenik i najizrazitiji primjer takvih stilskih htijenja 
na tlu Hercegovine. 

Uz džamije, uz tekije, na grobljima, često ćemo naći 
poneko turbe (mauzolej). Podignuta su prvenstveno na grobo- 
vima osnivača džamija i drugih uglednih ličnosti, obično su od 
kamena, pod kupolom su ili viševodnim krovom, zatvorenog ili 
otvorenog tipa. Zatvoreno kameno turbe, heksagonalne ili 
oktogonalne osnove, presvedeno kupolom, najmonumentalniji 
je oblik ovih grobnica, a među najvrednije spadaju Gazi 


Husrev-begovo i Gazi Murad-begovo kraj Begove džamije u 
Sarajevu, Ferhad-pašino i Halil-pašino u Banjaluci, te Defter- 
dar-pašino u istom gradu. Drugi uobičajen oblik je otvoreni 
paviljon sa četiri ili više stubova, spojenih lukovima koji nose 
kupolu. Turbe kraj Aladža-džamije u Foči, Hadži Sinan-agino 
kraj njegove tekije u Sarajevu, pa dva turbeta na sarajevskom 
Alifakovcu, primjeri su ove vrste mauzoleja — kamenog balda- 
hina. Olakšan oblik iste vrste jesu turbeta sa kupolama od 
prozračne žičane mreže na konstrukciji od kovanog željeza u 
Travniku i Mostaru. 

Džamije, medrese, tekije, turbeta, često su brižno obra- 
đivani u svakom detalju, pa je zato arhitektonska plastika, 
slikana zidna dekoracija, te kaligrafija, često prisutna na ovim 
objektima. Islam je uglavnom isključio figurativnu umjetnost, 
a nagonski poriv ljudski da se izražava plastičnom formom 
usmjerio na apstrakciju. U arhitekturi prvenstveno stereoto- 
matskih oblika, u njenom konkavu — prostoru, u konveksu kao 
njegovoj posljedici, tražio se izraz putem apstraktnih efekata, 
harmonijom i odnosom dijelova, ritmom punog i praznog, Svi- 
jetla i sjene, proporcijama oblika i masa, te hijerarhijom masa. 
U geometrijskoj apstrakciji monumentalne arhitekture, detalj 
rađen u mekanim vrstama kamena najbolje tumači te porive i 
njihove domete. 

Uz razne vijence i profile, često se koristio plošni geome- 
trijski reljef, geometrijska perforacija na pločama od mekanog 
kamena, te reljef sa stiliziranim elementima vegetabilnog pori- 
jekla. 

Plošni geometrijski reljef nalazimo na mihrabima i mimbe- 
rama, na ogradama mahfila i šerefa, a geometrijsku perforaciju 
na pločama koje zatvaraju lučni dio donjeg reda džamijskih 
prozora ili čitave prozore gornjeg reda (npr. na Roznamedžiji- 
noj džamiji u Mostaru). 

Reljef sa stiliziranim motivima vegetabilnog porijekla se 
javlja relativno rijetko, a na zavidnoj umjetničkoj razini na 
fočanskoj Aladži. Kamena ploča koja čini završni dio mihraba u 
ovoj džamiji jedinstvena je po zamisli i ljepoti izvedbe: cen- 
tralno mjesto zauzima krupan, stilizovan cvijet nara, između 
čijih se latica probijaju drugi, sitniji cvjetići; oko ovog motiva 
prostiru se bokori ruža, sitnijih cvjetića i lišća, između kojih se 
opet prepliću vriježe, a sve skupa se podređuje strogo simetrič- 
nom rasporedu. Na sličan način riješena je i reljefna dekoracija 
i nekih drugih elemenata Aladže. 

Prostornu arhitektonsku plastiku susrećemo u obradi baza 
i kapitela stupova, kod oblikovanja prelaza kvadrata u poligon 
ili u krug, a naročito kod rješavanja niše mihraba, raznih drugih 
niša, kod raskošnijih portala, kod oblikovanja prelaza munare 
u šerefu... Osnovni plastični elemenat je stalaktit; on je gotovo 
obavezan u obradi mihrapske niše, koja pri vrhu svog vertikal- 
nog dijela, preko manje-više karakterističnih čvorova, prelazi u 
trougaone forme tzv. bademastih stalaktita; stalaktiti se dalje 
prema vrhu skupljaju i sužavaju, koriste se visuljci i druge 
varijacije, dok se ne popuni udubljenje koje čini niša. Portali 
džamija i nekih drugih javnih objekata također su često rješa- 
vani uz primjenu stalaktita, a najbogatije primjere vidimo na 
Gazi Husrefbegovoj džamiji i Kuršumliji medresi. Bogate sta- 
laktitne kapitele nalazimo na Karadžozbegovoj džamiji u 
Mostaru, na džamiji u Počitelju, u fočanskoj Aladži. Izvanrednu 
arhitektonsku plastiku, izvedenu u bogatoj i maštovitoj igri 

stalaktitnog dekora, srećemo koji put na prelazu munare u 
šerefu. Primjera ima naročito u Mostaru, na Karadžozbegovoj, 
Šarića, Roznamedžijinoj i Lakišića džamiji, zatim u Počitelju. 

Memorijalna plastika drugi je oblik apstraktnog plastičnog 
izraza. U okvirima ikonoklastičnog islama oslanjajući se dije- 
lom na plastiku stećaka, a dijelom na forme koje je inspirisala 
tursko-osmanska kultura, Bosna i Hercegovina od polovine XV 
st. na ovamo gradi poseban svijet nadgrobnog kamenja. 

Temeljna forma je stup, dva stupa obilježavaju grob, s tim, 
da onaj više glave, naročito ako se radi o muškarcu, obično nosi 
stiliziran oblik turbana ili kape kao bitan elemenat poruke o 
ličnosti ukopanog. Najstariji, iz XV i XVI st., tzv. Sehitski 
nišani, po obliku, uklesanim ukrasima i natpisima, bitno se 
razlikuju od osmanskih nadgrobnih spomenika; na njima 
vidimo simbole luka i strijele, polumjeseca, jabuke, rozete, 
sjekire, tubastog mača, bajraka... Ima tu i ptica (soko), i konja, 
pasa, i lavova, i zmija, posebno ljudskih ruku, pa i čitava 
ljudska figura. Na nekima od njih nalazimo natpise bosanskom 
ćirilicom — po pismu i načinu izražavanja, kao i sačuvanim 
imenima, jasno je da su to domaći ljudi: Mahmut Branković 
všto pogibe u boju despotovux, dva Radilovića — Ahmat i 
Hasan, Soliman Oškopica, Radivoj Oprašić... Ovi su spome- 
nici autohtona tvorevina bosanskohercegovačkog tla. 

Paralelno sa šehitskim javljaju se i tzv. askopski nišanix, od 
bijelog mramora s turbanima i ženskim kapama, s arapskim 
natpisima raspoređenim u kvadratna polja. Mali su, (zbog tran- 
sporta), a najstariji primjeri nalaze se u Sarajevu iz 1544. i u Foči 
iz 1546. g. Pod utjecajem ovih nišana, domaći majstori rade 
slične nadgrobnike, većih dimenzija u domaćem krečnjaku, no 
bez natpisa. Tek od XVII st. pojavit će se na njima islamska 
epigrafika. 

U velikom broju sačuvani su nišani XVIII 1 XIX st. Po 
materijalu i dekorativnim elementima izdiferencirani su po 
regijama. Dok su u Sarajevu i okolini suzdržljivi u dekoraciji, u 
Hercegovini i Bosanskoj krajini bogato su ukrašeni uz izraženo 
prisustvo narodne ornamentike. Na području Glamoča i Livna, 
pored regionalnih specifičnosti, zapažene su i kolosalne dimen- 
zije nišana. — Nišani su označavali pol, ali i društveni položaj 
umrlog što se odrazilo u različito oblikovanom turbanu. Otuda 
nazivi: ulemanski nišani, derviški (u više varijanti ovisno od i 
kom redu i rangu pripadaju), aginski, pašinski, zatim nišani 
trgovaca, posjednika, te pripadnika esnafa (uglavnom čednijih 
dimenzija). Zenski nišani ponekad imaju kapu, u Krajini stilizi- 
rane pletenice, a najviše ih je bez posebnih simbola. Krono- 
grami, često u stihovima kaligrafski tretirani, čine sa osnovnim 
oblikom u suštini nerazdvojnu cjelinu. 

Enterijeri javnih objekata bili su često ukrašeni zidnim 
slikarstvom i kaligrafijom. Majstori slikari i kaligrafi često su 
dobavljani s Istoka; istovremeno su domaći umjetnici radili ne 
samo kod kuće, već odlazili i na Istok i tamo se afirmisali. U 
pojedinim objektima otkriveno je i više slojeva zidnog slikar- 
stva (npr. u sarajevskoj Ferhadiji 7 slojeva) iz raznih faza. Na 
žalost, tehnika rada al-secco bila je takva da su nam se sačuvali 
relativno skromni ostaci. 


99. 

Muslimanska nekropola u Jakiru kod 
Glamoča. Dominira Bašićev +mašetes, 
visok blizu 4,5 m sa natpisom iz 1798. g. 

100. 101 
Nekropole nišana po Sarajevu i 
okolini, s nadgrobnim spomenicima 
od XV do XX st., svojevrsne su 
galerije apstraktne plastike. 


101. 

Grupa nadgrobnih spomenika iz 
Cazinske krajine. Vrsta kamena i 
lokalna klesarska tradicija doprinijeli 
su osebujnim oblicima nadgrobnika 
ovog kraja. 

Daleko najvredniji fragmenti tog slikarstva iz polovine 
XVI st. sačuvani su u fočanskoj Aladži. Slikarska dekoracija 
ispunjavala je kalotu kupole, površine trompi i sfernih trou- 
glova, no u velikoj je mjeri stradala. Od sačuvane slikane orna- 
mentike posebno je zanimljiva ona iznad prozora donjeg reda u 
unutrašnjosti džamije, zatim deset kitnjastih rozeta između 
prozora i tri žbuna u obliku bademastih medaljona. Ističu se 
dvije izvanredne ornamentalne površine u formi mihrab-serd- 
žada (molitvenih ćilima) pod trijemom džamija; kao i na reljef- 
noj dekoraciji mihraba, pojavljuju se stilizirani cvjetovi nara, 
prepleti vriježa sa lišćem i sitnijim cvjetovima — ružama i karan- 
filma. U ukupnoj kompoziciji dva ornamentalna sistema — 
rumi i hataji — prepliću se i međusobno dopunjuju. 

Ne zna se ko su kreatori ovih dekoracija, a pretpostavlja se 
da bi mogli biti Perzijanci. Visoku ocjenu ovih dekoracija dao 
je 1664. g. poznati putopisac Evlija Celebija, nazvavši ih 2,rav- 
nim Behzatovu, Manijevu i Sahkulovu kistux. (Vrhunski maj- 
stori istočnjačke dekoracije prve polovine XVI st.). 

Za XVII st. karakteristična je dijelom očuvana dekoracija u 
Koski Mehmed-pašinoj džamiji u Mostaru. Bujnost vegetacije 
kao da se sasušila, a sekundarna podjela površina mihraba po 
trokutastoj i romboidnoj shemi kao da oslikava tjeskobe u koje 
je ova umjetnost zapadala. Sličan, sve više šematizovan tret- 
man nastavlja se i u XVIII st. u Dizdarevu mesdžidu i Esme- 
-sultan džamiji u Jajcu, pa u travničkoj Sulejmaniji. No, isto- 
vremeno, tokom XVIII st., ranija vrlo disciplinirana ornamen- 
talna stilizacija ustupa mjesto realističnijem tretmanu često 
domaće flore: to su motivi razgranatih stabala s lišćem i plodo- 
vima, čempresi, cvijeće u vazama, štaviše razrezane lubenice... 


Lakoća umjetničkog izražavanja postignuta je ležernom impro- 
vizacijom, a slikarski tretman prenesen je ponekad i na eksteri- 
jere. 

Od XVIII st. naovamo ponegdje se javlja i arhitektonska 
veduta, naivno tretirana poput predstave Meke i Medine u 

102. 

Čaška šadrvana pred Aladža-džamijom 
u Foči iz 1550—51. g. Plemenita 
osnovna forma i fini reljefni detalj 
'upućuju na izuzetnog majstora kome, 
međutim, ne znamo ime. 


103. 
Detalj slikane zidne dekoracije iz 
trijema Aladže u Foči. 

104. 

Stalaktitno šerefe na minaretu 
Karađozbegove džamije u Mostaru iz 
1557. g. Prostorno-geometrijski 
tretman ovakvog arhitektonskog 
detalja posebno je na nekim 
mostarskim minaretima izveden 
virtuoznim umijećem. 


105. 

Dva turbeta na groblju Alifakovac 
(XVIII st.) dominiraju prostranom 
nekropolom. 

Miščinoj džamiji u Sarajevu samoukog slikara Hadži Mustafe 
Faginovića, ili onih suhoparnih primorskih pejsaža u kupoli 
dershane počiteljske medrese. 

Kaligrafija je sastavni dio zidne dekoracije, često s orna- 
mentom jedinstveno komponovana. U okvirima ikonoklasič- 
nih nazora islama, jedino je pisana riječ imala pravo da asocira 
na pojmove transcedentnog. 

Zbog toga su sakralni objekti puni natpisa na kojima je 
gotovo nemoguće odvajati sadržajnu vrijednost od dekorativne 
uloge. Izvanredna rozeta u kupoli Aladže u Foči (dijelom resta- 
urirana poslije rata), rozete i drugi oblici stilizacija natpisa u 
Hadži Sinanovoj tekiji u Sarajevu i čitava mala antologija kali- 
grafskih vještina u ulaznom prostoru iste tekije, radovi Muha- 
meda Mejlije i nekog Sejh-Ahmeda, oba iz XVIII st., imena 
božija, Muhamedova i prvih kalifa ukomponovana u kružnim 
oblicima po zidovima džamija, samo su dio ove, uglavnom 
dekorativne kaligrafije. 

Drugi dio čine epigrafski natpisi, obično smješteni nad 
ulaze u objekte, te na nadgrobne spomenike. Dokumentarno- 
-faktografska vrijednost ove kaligrafije neosporna je: pružaju 
podatke o objektima i ličnostima za koje su vezani. 

Osvrnimo se još na prepisivanje i opremu knjiga, njihovo 
dekorisanje i koričenje. Veliki broj rukopisa iz mnogobrojnih 
javnih i privatnih biblioteka Bosne i Hercegovine danas je 
skoncentrisan u Gazi Husrev-begovoj biblioteci u Sarajevu; 
biblioteka raspolaže sa oko 9000 rukopisnih djela, od kojih 
izvjestan broj potječe iz XII i XIII st., a preko stotinu iz XIV i 
XV st. Ovdje su i mnoga djela bosanskih pisaca koji su stvarali 
na orijentalnim jezicima, ili su pisali arapskim pismom na 
svom maternjem jeziku. Značajne kolekcije orijentalnih ruko- 
pisa posjeduje i Orijentalni institut u Sarajevu, a u manjoj mjeri 
i neke druge javne i konfesionalne zbirke. Tematika knjiga i 
rukopisa vrlo je raznolika (od teologije, prava i filozofije, preko 
raznih naučnih disciplina, do poezije), no u estetskom smislu, 
kaligrafijom i iluminacijom pažnju naročito privlače pojedini 
raskošno izvedeni prepisi Kur'ana, nekih zbirki poezije, te razni 
fermani, berati, diplome i slična akta. Pojedini sačuvani prim- 
jeri nastali su u ovoj sredini, drugi su doneseni iz kulturnih 
centara Istoka. 

Na rukopisima obično nalazimo nefigurativnu dekoraciju 
ornamentalnog karaktera. U prepisima Kur'ana posebno su 
ukrašavane prve dvije strane, te zaglavlja pojedinih poglavlja. 
Tzv. Sokolovićevi džuzovi — 22 sveska od prvobitnih 30 — spa- 
daju u remek-djela kaligrafije i dekoracije knjige XVI st., a 
nalaze se u spomenutoj Gazi Husrev-begovoj biblioteci. Džu- 
zovi iz banjalučke Ferhadije takođe iz XVI st., prepis Kur'ana 
Džafera sina Muhamedova iz Prusca, urađen 1680. g. ili onaj 
Huseina Bošnjaka iz 1755. g. primjeri su kaligrafskih i orna- 
mentalno-vegetabilnih varijacija visokog dometa. Iz XIX st. 
potječu dva izuzetna primjera iluminiranih prepisa Kur'ana, i 
to jedan nekog Dagistanija iz 1859. g. (kaligraf spominje origi- 
nale XII st. koji su mu služili za ugled), te drugi koji je pripadao 
Fadil-paši Serifoviću, a potječe iz 1870. g. 

I drugi rukopisi često imaju dekorativno urađena zaglavlja, 
tzv. unvane, zatim zastavice i cvjetne ornamente na marginama 
i sl. 

Posebnu pažnju zaslužuje minijaturno slikarstvo u nekim 
naučnim i poetskim djelima. Fragment astrološkog spisa, 

nepoznatog autora iz XV ili XVI st., danas u Orijentalnom 
institutu, sadrži devet minijatura s tumačenjem pojedinih zna- 
kova zodijaka preko čitave strane. Hafizov Divan, zbirka perzij- 
ske poezije iz XVI st. u Gazi Husrev-begovoj biblioteci, ima pet 
minijatura preko čitave strane, a odlikuju se živom maštom i 
slobodom izraza. 

Ova sredina je dala osmanskoj minijaturi nekoliko izuzet- 
nih slikara-minijaturista. Spomenimo Matrakči Nesuha, umro 
1547. g. (koji je u svojim minijaturama obradio neke pohode 
Sulejmana Veličanstvenog i tako ostavio, između ostalog, i 
najstarije likovne predstave nekih gradova svijeta). Tvrdi se da 
su porijeklom iz naših krajeva i slikari Kasim, Mehmed, 
Husein, Iskender, Hasan, Ferhad, a svakako i najveći turski 
minijaturista XVI st., ilustrator čuvene Hunernamesx (u Top- 
-kapi muzeju), Osman Ali Nakaš, prelomna ličnost u razvoju 
osmanske minijature, +ustadx (što znači učitelj) čiji se utjecaj 106 
osjetio na ovoj vrsti slikarstva sve do XVIII st._ | Turbeta: =pod lipome u Travniku, 

Aktivnosti na prepisivanju, opremanju i povezivanju XVIII st. 
knjiga bile su u Sarajevu veoma razvijene, o čemu svjedoče čak 
dvije ulice knjigovezaca u čaršiji — Veliki i Mali mudželiti. 107. 

Kožni povezi knjiga, sa utisnutom ornamentikom u zlatotisku, Šejh-Jujino turbe u Mostaru. Mustafa 
koji su ovdje rađeni ne zaostaju za onim iz velikih orijentalnih Ejubović — Sejh Jujo (1651—1707. g.), 
centara. istaknuti je mislilac koji je ostavio 27 
djela iz raznih oblasti filozofije, prava i 
teologije. 

108. 

Detalj mihraba (molitvene niše) iz 
Aladža-džamije u F'oči, 1551. godine, 
jedinstven je po svojoj stalaktitnoj, 
kaligrafskoj, plošno-geometrijskoj i 
floralno-vegetabilnoj dekoraciji. 


109. 

Tekija na vrelu Bune u Blagaju iz XV 
ili XVI st. — rezbareni i polihromirani 
strop iz XIX st. primjer je tzv. turskog 
baroka. 


110. 

Minber (propovjedaonica) iz fočanske 
Aladža-džamije. Ustaljen oblikovni 
tretnan obogaćen je kvalitetnim 
geometrijskim i floralnim reljefnim 
dekorom. 


111. 

Mahfil (kor) u Aladža-džamiji u Foči, 
1550/51. g.; ugao sa stalaktitnim 
kapitelom i perforiranom kamenom 
ogradom. 


112. 

Bogorodica sa Hristom, anđelima i 
prorocima. Prijestona ikona, tempera 
na dasci, majstor Longin, 1577—78, 
crkva manastira Lomnice (Šekovići) 

mjetnička djelatnost kod Srba u osman- 
skom periodu počinje već krajem XV ili početkom XVI vijeka, 
ali u dvjema različitim istorijskim okolnostima i oblastima. Na 
jugoistoku počinje krajem XV i početkom XVI vijeka oko 
Trebinja, a na sjeveru i zapadu nastaju u isto vrijeme velike 
crkve u Papraći, Tavni, Gomionici i Martin Brodu (Rmanj). 
Crkve u Martin Brodu i Gomionici zajedno sa srednjodalmatin- 
skim hramovima u Krki i Krupi, čine posebnu varijantu pravo- 
slavnih bogomolja koje nastaju u zapadnim oblastima zemlje, 
daleko od matičkih uzora. Obilježene su karakterističnim Šširo- 
kim i nadvišenim središnjim dijelom u funkciji podnožja 
kubeta, jednostavnim valjkastim kupolama i zidanim ikonosta- 
sima. Obje su prosvođene bačvastim svodom i oslikane fre- 
skama. Slikarstvo Rmanja, na žalost, sačuvano je samo u 
skromnim ulomcima dok je gomioničko, otkriveno 1982. 
godine u kupoli koja je jedina bila oslikana, izuzetno visokih 
likovnih kvaliteta. Otkrićem rmanjskih 1 gomioničkih fresaka 
ostvaruju se do sada teško vaspostavljani kontinuitet između 
srpskog živopisa iz vremena Despotovine i onog koji nastaje 
nakon obnove Patrijaršije 1557. godine. 

Velika trikonhosna i troapsidalna kupolna crkva u Papraći 
slijedi moravske graditeljske tradicije, a nešto manja kupolna i 
krstoobrazna crkva u Tavni bliska je provincijalnim hramo- 
vima u zapadnim oblastima Srbije. Kao Gomionica i Tavna je 
imala freske samo u kupoli — znak teških okolnosti u kojim one 
nastaju. Papraćka crkva bila je u potpunosti oslikana (izuzev 
priprate) rukom nepoznatih majstora, prethodnika velikog sli- 
kara Longina. Te freske sačuvane su samo u fragmentima, a 
one u Tavni gotovo su potpuno uništene. 

Sa obnovom crkvenog graditeljstva na jugu, oko manastira 
Tvrdoša, krenulo se krajem XV vijeka kada se primjećuje 
aktivnost dubrovačkih zidara na izgradnji nekih seoskih 
crkava (Lug kod Trebinja). U prvom desetljeću XVI vijeka 
sagrađena je reprezentativna potkupolna crkva manastira Tvr- 
doše koja je bila ukrašena renesansnom dekorativnom plasti- 
kom. Tvrdoški kaluđeri uputiće u Dubrovnik 1502. godine 
jednog svog bratstvenika, Marka Stefanova, koji uči slikarstvo 
u ateljeu Matka Milovića. On će se kasnije, 1509. pojaviti kao 
prepisivač 1 iluminator Tvrdoškog oktoiha, sada u Savini. Na 
jednom Ustavu potpisao se kao Marko zografx. Sve dok se ne 
pronađe stariji prepisivač, oporoj i pionirskoj ruci Marka Stefa- 
nova pripadaće čast prvog obnovitelja prepisivačke djelatnosti 
u turskom periodu u Bosni i Hercegovini. Marko je svakako 
pomogao Dubrovčaninu Vicu Lovrovom, koji je, kao i njegov 
otac Lovro u Savini, 2na grčki način oslikao freskama tvrdo- 
šku crkvu 1510. godine. Ovim činom bio je zatvoren krug 
izuzetno velikih napora zahumske eparhije na izgradnji Tvr- 
doša, čiji će klerici i monasi težiti održavanju kontinuiteta 
ukinute Pećke patrijaršije, nastavljajući se u državnopravnom 
smislu na baštinu koju im je ostavio Hercegov mitropolit. 
David i snažan kult Mileševe koja se nalazila unutar ove epar- 
hije. Sve do teškog stradanja manastira krajem XVII stoljeća, 
kada su ga Venecijanci oborili lagumima, Tvrdoš će održavati 
primat kao najznačajniji kulturnoumjetnički i nacionalni cen- 
tar pravoslavnog naroda u Hercegovini. 


113. 

Proroci Sofronije i Aron, freska, 
nepoznati majstor, prva polovina XVI 
vijeka, crkva manastira Gomionice 
(Banja Luka) 


114. 

Rođenje Hristovo i jevanđelist Marko, 
freske u kupoli majstora Longina, oko 
1578, crkva manastira Lomnice 
(Sekovići) 

Uporedo sa velikim radilištem u Tvrdošu, tih godina sagra- 
đeno je ili obnovljeno na desetine malih seoskih crkvica u 
Hercegovini: rustična troapsidalna u Taleži, jednobrodne u 
Gomiljanima i Zaplaniku (sve tri oslikane freskama); javlja se u 
dokumentima i pećinska crkva u Zavali, prepravlja se dobri- 
ćevski hram, grade se seoske crkve i obnavlja se oronula krsto- 
obrazna crkva u Trijebnju (1532. g.). 

Prvi povoljni trenutak pod Turcima iskorišten je i za 
nabavku slika. Pojedine slikarske radionice u Dubrovniku i u 
drugim gradovima na obali, orijentisale su se na rad za pravo- 
slavne kupce. Krajem XV ili početkom XVI vijeka nastalo je 
nekoliko ikona ovih majstora koje se čuvaju u zbirkama Sara- 
jeva, Zitomislića, Mostara i Livna. Najljepša među njima je 
čuvena mostarska Bogorodica Umiljenija, sada u Zitomisliću, 
rad nepoznatog dubrovačkog slikara. Istovremeno iz primor- 
skih gradova počinju da pristižu i ikone italokritskih slikara, 
djela pred Turcima izbjeglih Grka i Krićana koji drže ateljeje u 
Veneciji ili u gradovima pod njenom zastavom. Baštineći u 
svojim djelima kult i semiotičku energiju arhitipa starih s sve- 
tih grčkih ikonax— u vrijeme kada je Vizantija već mrtva, te kao 
takva nije više suparnica Vatikana — italogrčki slikari, obdareni 
talentom ali i poslovnošću, znali su da svojim umjereno arhaič- 
nim ikonama brzo osvoje tržište gotovo cijele hrišćanske 
Evrope, a posebno pravoslavnog i konzervativnijeg katoličkog 
svijeta — onih vjernika koji svoja božanstva nisu prepoznavali u 
modernom renesansnom ili baroknom slikarstvu Italije. Nji- 


hove ikone preplaviće Bosnu i Hercegovinu. Ovdje se nalaze ' 


djela mnogih poznatih majstora, od Nikole Rica, sina Andriji- 
nog, sa kraja XV i početka XVI vijeka | Deizis, Sarajevo, Stara 
srpska crkval, Jovana Mangafe (sv. Georgije, Visoko, 16201, 
Emanuila Kaliakija (Bogorodica iz Visokog, XVII v.|, Emanuila 
Cana |Bogorodica, Tešanj, XVII v.|, Konstantina Cana {|Sara- 
jevo, Hrist i Bogorodica, XVII v.|, Emanuila Lampardosa {Pi- 
eta, Ozren, XVI-X VII v.|, do sasvim kasnih slikara XVIII v. 
Dimitrije Fojkali. Tada i ova linija vizantijskog slikarstva Za- 
mire. 

Slike su nabavljane pretežno prilikom poslovnih putova- 
nja srpskih trgovaca na zapad. Tek poneki italogrčki slikar 
boravio je u Bosni. Tako je u Sarajevu početkom XVIII v. jedan 
italokrićanin nadomjestio sa četiri kompozicije bočne strane 
Radulovog ikonostasa u Staroj srpskoj crkvi. 

Najljepše i najstarije ikone italogrčkih slikara čuvaju se u 
zbirkama pravoslavnih crkava u Sarajevu, Mostaru, Livnu i 
Tešnju. Ponekad se u njima pronađu kasnogotičke i ranorene- 
sansne slike znamenitih italijanskih majstora kao što su dvije 
Nikola di Pietra u Mostaru i Bogorodica sa Hristom iz Visokog, 
obje iz XIV vijeka. 

Početkom XVI vijeka u centralnoj Bosni manje se gradilo. 
Obnavljana je nedatirana Stara srpskopravoslavna crkva u 
Sarajevu i druge sagrađene u ranijem vremenu. Ali, ako se nije 
moglo graditi mogle su se prepisivati knjige, slikati ikone i 
njegovati umjetnički zanati, posebno zlatarstvo. Iz 1508. godine 
potiče +Zivot sv. Save Srpskog od Domentijana koga je prepi- 
sao dijak Vladislav su domu Spasovux (Muzej stare crkve u 
Sarajevu). U Papraći se 1513. godine javlja prepisivač pop 
Oliver, a u Sarajevu 1516. pop Vuk. Njihovi istorijski autorski 
zapisi na kraju jevanđelja koje su prepisali, pisani sa literarnim 
ambicijama i nadahnućem, vjerno slikaju teške prilike u kome 


115. 


Bogorodica sa Hristom vojvode Ivana 
Desisalića, tempera na dasci, Tudor 


Vuković, 1568, Umjetnička galerija, 
Sarajevo 

116. 

Bogorodica Hipeilotera, tempera na 
dasci, Emanuil Kalliaki, XVII vijek, 
pravoslavna crkva, Visoko 

rade: xOvdje je strah, ovdje je skrb, ovdje je bijeda velika= — 
kaže pop Oliver na jevanđelju koje se čuva u čajničkoj crkvi. 

U raznim zbirkama Bosne i Hercegovine čuva se oko 35 
rukopisnih knjiga iz XVI vijeka. Najstarija, sa kraja XV ili 
početka XVI vijeka, je Gomioničko iluminirano jevanđelje, a 
najljepše je Zitomislićko (poč XVI v.) Ukrašeno je krupnim 
zastavama i zoamorfnim inicijalima, kao i jevanđelje br. 220 
(Sarajevo, Stara crkva) u kojem preovlađuju prepletene deko- 
racije. Ipak, najpopularnije je ?"Leontijevo jevanđeljex Stare 
sarajevske crkve. Njega je ukrasio krupnim portretima jevanđ- 
elista slikar ggrešni Leontijex, potpisan ispod minijatura. 

Tri godine iza popa Olivera, 1519, proradiće u Hercegovoj 
crkvi u Sopotnici Goraždanska štamparijax, prva u Bosni i 
Hercegovini. 

Drugi, znatno širi talas obnove nastupiće pedesetih godina 
XVI vijeka, tačnije od 1557., i trajaće do 1600., kada je patrijarh 
Makarije, rođak velikog vezira Mehmed paše Sokolovića, obno- 
vio Pećku patrijaršiju i ostvario čvršću saradnju sa Osmanskim 
carstvom, koje je tada na vrhuncu moći, te omogućio značajne 
graditeljske i umjetničke poduhvate. Između 1557. 1 1594-95. 
godine podignuto je nekoliko značajnih pravoslavnih crkava 
koje odmah zatim prerastaju u manastirske centre. Na planini 
Ozrenu kod Gračanice izgrađena je crkva sv. Nikole, a u Vozu- 
ćoj i Gostoviću kod Zavidovića i Liplju kod Teslića njene 
bliznakinje. Sve četiri su djelo jedne izdvojene domaće grupe 
vještih graditelja, te predstavljaju poseban arhitektonski tip 
pravoslavnog hrama u Sjeveroistočnoj Bosni. U osnovama one 
su sažeto krstoobrazne sa spolja petostranim apsidama, deko- 
rativnim kupolama koje počivaju na četiri snažna stupca, nešto 
užim pripratama te pokojim orijentalnim detaljem kao što su 
islamski lukovi iznad prozora i niša. Skladno su proporcioni- 
sane i relativno vješto razigrane u nivoima. Tamburi kupole 
ponekad su ukrašavani spolja vegetabilnom folklornom orna- 
mentikom crvene boje. Polihrani efekat na fasadama postignut 
je naizmjeničnim ubacivanjem raznobojnog lokalnog kamena. 
Nepoznati graditelji ovih crkava, ukoliko to nije jedan čovjek, 
ulaze u krug najboljih arhitekata svoga vremena, onih koji su 
još uvijek pamtili iskustva starih majstora. 

Tačni datumi podizanja ovih crkava još uvijek nisu poz- 
nati, ali sve one uglavnom postoje već osamdesetih godina XVI 
vijeka. 

Na podsticaj sveštenstva gradili su ih seoske zajednice i 
lokalni predvodnici. Ozren je još uvijek u izvornom stanju, 
Liplje i Vozuća su to samo većim dijelom a Gostović je danas u 
ruševinama. 

U istom vremenu dva monaha, ?smernix Akakije i Gena- 
dije, sagradili su Lomnicu (Sekovići) i Moštanicu (Bosanska 
Dubica). One su djela sasvim novih majstora. Lomnica ima 
osnovu u obliku upisanog krsta i slijepu, spolja nevidljivu 
kupolu. Osnova Moštanice je trikonhosna, kao i kod Papraće, 
te se preko spomenika na Fruškoj Gori veže za moravsko 
graditeljstvo. Orijentalni portali na zapadnoj i južnoj fasadi i 
ovdje su svjedok neposrednog uticaja Turaka. Moglo bi se čak 
tvrditi da su moštanički majstori prethodno izveli i neke dža- 
mije u Bosni. 

Dvadesetak godina nakon podizanja sjeverobosanske 
crkve one su dobile svoj fresko dekor. Prva je oslikana Lom- 
nica. Oko 1578. godine, tada najbolji srpski zograf, pećki monah 

Sv. Nikola, ikona, tempera na dasci, 
nepoznati majstor iz radionice 
majstora Kozme, oko 1641, crkva u 
Čelebiću (Foča) 


118. 

Deizis, tempera na dasci, Andrija 
Raičević, oko 1641, Muzej 
srpskopravoslavne crkve, Sarajevo 

Longin, živopisao je najviše zone hrama, ali je, iz nepoznatih 
razloga, naglo prekinuo rad i otputovao. Njegov posao završiće 
tek trideset godina kasnije, 1608., nova grupa slikara koja je 
doputovala iz Makedonije, dva Jovana, Nikola i Georgije, tajfa 
koja je bila na znatno nižem umjetničkom nivou od Longina. 
No, ipak, zahvaljujući i njihovom djelu, Lomnica danas pred- 
stavlja najvredniju i najraznovrsniju galeriju starog slikarstva 
srpsko -vizantijskog stila u Bosni i Hercegovini. U njoj se pored 
fresaka petorice slikara čuva i originalni Longinov ikonostas sa 
trinaest ikona, među njima i izuzetno vrijedne dvije prestone, 
zatim krst sa Raspećem i dveri sa pozlaćenim duborezom i 
ikonama, djela nepoznatih ali značajnih rezbara i slikara iz XVI 
vijeka, 1 jedan intarzirani, bogato ukrašeni nalonj za knjige, 
dokaz da se i ova vještina njegovala u Bosni. 

Između 1557. 1 1600. godine, u Hercegovini je znatno manje 
građeno. Tada su obnavljane ili podizane samo manje seoske 
crkve, kao što su Aranđelovo i Mostaći kod Trebinja, a od 
značajnih se završava crkva manastira Zitomislića. Isto se to 
može reći i za oslikavanje crkava — freske dobija samo mala 
seoska crkva u Srđevićima kod Gacka. 

Među blizu stotinu ikona koje su nastale u ovom vremenu 
sačuvane su i dvije izuzetnih umjetničkih vrijednosti. U Sara- 
jevu se čuva ikona Bogorodice, rad Tudora Vukovića-Desisa- 
lića iz 1568. godine. Druga, nepotpisana ikona sv.Đorđe sa 
scenama iz njegovog života, čuva se u čajničkoj crkvi, a nasli- 
kana je 1574. godine. 

Treći period u razvoju srpskovizantijske umjetnosti pod 
Turcima u Bosni i Hercegovini mogao bi se ograničiti sa 1600 i 
1700 godinom. U ovom vremenu se veoma malo zida, ali se živo 
radi na oslikavanju i ukrašavanju hramova. U drugoj deceniji 
XVII vijeka tada veoma cijenjeni slikar, hilandarski monah 
Georgije Mitrofanović, oslikaće crkve u Dobrićevu i Zavali 
(1619). I 

Nepoznati zograf ukrasiće 1609. crkvu manastira Zitomi- 
slića. Od ovih fresaka, prosječnog kvaliteta, sačuvana je samo 
scena Blagovijesti i ktitorski natpis. Zograf Vasilije, skromne 
nadarenosti i iskustva, rustikalni sljedbenik Mitrofanovića, 
ukrasio je 1623. godine freskama crkvu u Mostaćima. U Bosni 
tada nastaju freske u manastiru Ozrenu. Pop Stahinja iz 
Budimlje ovdje je oslikao rutinerskim živopisom naos, a 1608. 
godine nepoznati, nešto bolji slikar, ukrasio je pripratu. Iste 
godine, kako smo već naveli, dovršeno je i živopisanje Lom- 
nice. 

Bosanskohercegovačke freske imaju istaknuto mjesto u 
fondu postvizantijskog slikarstva u Jugoslaviji. Najznačajniji 
fresko ansambl dvojice najvećih srpskih slikara turskog vre- 
mena upravo se ovdje nalazi. Jedine, sigurno ustanovljene, 
Longinove freske mogu se vidjeti u Lomnici, a najznačajnije 
freske cjeline Mitrofanovićevih zidnih slika nalaze se u Dobri- 
ćevu i Zavali. U Foči se čuva Mitrofanovićeva ikona sv. Trojice 
iz 1615. godine. Trećeg iz kruga velikih slikara, Mitrofanoviće- 
vog učenika Jovana predstavljaju četiri ikone iz 1641. (Muzej 
Stare srpske crkve u Sarajevu). U istom muzeju je i najljepša 
ikona slikara Andrije Raičevića (sv. Kirijak Otšelnik iz 1649), a 
njegov Deizis sa srpskim svetiteljjima se čuva u pravoslavnoj 
crkvi u Travniku. Najbogatija zbirka posljednjeg velikog starog 
slikara Radula takođe je u Sarajevu. Samo na ikonostasu Stare 
srpske crkve nalazi se sedamnaest njegovih ikona. 

Nalonj za knjige, drvo, intarzija, XVI 
ijek, crkva manastira Lomnice 

(Sekovići) 


120. 

Dveri, pozlaćeni duborez, rad 
nepoznatog majstora, XVI vijek, crkva 
manastira Lomnice 

Vrijeme između 1560. i 1660. moglo bi se nazvati stoljećem 
velikih majstora: Longina, Georgija i Jovana. Njih trojica su 


ravnopravni i redoslijed njihovog navođenja ne daje prednost 


prvom nad drugom dvojicom. Bili su to izuzetno obrazovani, 
produktivni i svestrano nadareni umjetnici. Longin, snažni 
kolorista, bavio se još pjesništvom i književnošću; Georgije 
Mitrofanović, suptilni lirik pastelne palete, bio je načitani dog- 
matik; zagonetni Jovan, donedavno nazivan Kozmom, slikar 
koji je mogao da kičicom kao kipar ?izvaja= svoje likove, i bio je 
blizak duborezačkoj vještini. Iako su sva trojica bili dobro 
obavješteni o toku i dostignućima manirističkog i baroknog 
slikarstva Evrope, oni su ipak dosljedno njegovali njima još 
uvijek razumljiv jezik vizantijske umjetnosti, učeći se na dje- 
lima starih srpskih slikara XIII i XIV vijeka. 

Ako u epohi osmanske vlasti nisu postojali uslovi za podi- 
zanje većih objekata, narodni genij je ipak našao svoj izraz u 
jednoj posebnoj vrsti stvaralaštva: na duhovito oblikovanim 
predmetima umjetničkih zanata, intarziji, duborezu, vezu, gra- 
diteljstvu u drvetu, izgradnji nadgrobnih spomenika i ukraša- 
vanju nošnji. 

U XVII i XVIII stoljeću dolazi do procvata zlatarske i 
kujundžijske vještine. Zlatarski centri su obično u gradskim 
naseljima: Sarajevu, Čajniču, Mostaru, Tuzli i Trebinju (Mihajlo 
Trebinjac, XVII v.). Između 1637 i 1670. godine u Cajniču rade 
tri savremenika, poznata zlatara: Ivan Milić, Pavle Cajničanin i, 
najbolji među njima, Đuro Čajničanin, majstor reprezentativ- 
nog filigranskog krsta. 

U kraškom pejsažu oko Bileće i Gacka, kao i oko Travnika 
podizane su od XVI stoljeća džinovske antropomorfne mimi- 
krijske nadgrobne krstače. Slični drveni stubovi krasili su kra- 
jolike oko Ključa i Mrkonjić grada, a sarajevski i mostarski 
majstori dostigli su savršenstvo u plastičnoj kaligrafiji kame- 
nih nadgrobnika. 

Turski i austrougarski ratovi krajem XVII i početkom 
XVIII stoljeća prouzrokovali su masovno iseljavanje hrišćana 
preko Save, u Austrougarsku. Istovremeno dolazi do jačanja 
srpskih naseobina u današnjoj Vojvodini i Slavoniji, gdje se 
polako prihvaća evropska kultura i umjetnost. U krajevima 
pod Turcima umjetnička djelatnost lagano gasne i premješta se 
iz manastira u gradske centre, gdje su njeni nosioci uglavnom 
škrti trgovci i zanatlije. Potreba za kultnim slikama zadovoljava 
se pretežno uvozom ikona ili grafičkih listova prvo drvoreznih, 
a onda bakropisnih, čije se štampanje organizuje u Beču, 
Budimu ili Novom Sadu. Pojačan je priliv kasnih italokritskih 
ikona iz Venecije i sa naše obale i jeftinih ruskih ikona i knjiga. 
Prorijeđeni domaći slikari imaju sve težu ruku a slikarski ruko- 
pis je nečitljiviji. Zračenje evropske umjetnosti preko ikona 
vojvođanskih slikara /prelaznog periodax utiču da se od sre- 
dine XVIII vijeka poruke starog srpskovizantijskog slikarstva 
postepeno zaboravljaju iako se jezik baroka nije savladao. 
Uzori su postali nejasni, kanoni poljuljani, kriteriji oslabljeni. 
Razvojni luk vizantijskog stila dobija oštru silaznu liniju i bliži 
se svom konačnom zatvaranju. 

Radulovi sljedbenici sa kraja XVII i prve polovine nared- 
nog vijeka, bokokotorski slikari iz porodice Dimitrijevića-Rafa- 
ilovića i Maksim Tujković, pokazaće da su stara ljepota i svjetlo 
neopozivo zagašeni na njihovim ikonama, a iskustva vizantine 
svedena na shematizovana, koloristički siromašne, suve, dema- 

121. 
Crkva — brvnara u Palačkovcima 
(Prnjavor), iz 1843. 


122. 
Srpskopravoslavna crkva, XVI vijek, 
Sarajevo 


123. 

Sv. Georgije, freska, majstor Georgije 
Mitrofanović, 1618—1619, crkva 
manastira Zavala (Trebinje) 121 

Jevanđelist Luka, minijatura, 
Leontijevo četvorojevanđelje, XVI 
vijek, Muzej srpskopravoslavne crkve, 
Sarajevo 


122 


129. 

Kivot manastira Papraće, srebro, kraj 
XVI vijeka, Muzej srpskopravoslavne 
crkve, Sarajevo 


124 


terijalizovane 1 donekle karilaturalne sadržaje. Takvim, samo 
nešto zvučnijim, prestonim ikonama upotpuniće Maksim Tuj- 
ković 1734. godine oštećeni ikonostas Stare srpske crkve. Djela 
slikara Dimitrijevića česta su u Bosni, a jedan od njih oslikaće 
polovinom XVIII stoljeća pripratu crkve u Dobrićevu. Ikone 
ovih majstora i njihovih brojnih nastavljača mogle su, istina, da 
zadovolje ukus najširih ali najkonzervativnijih slojeva naroda, 
ali su se građani i crkva uz Savu sve više orijentisali prema 
djelima modernijih vojvođanskih slikara. Nabavljaju se i ikone 
kasnih makedonskih, grčkih i svetogorskih zografa rađenih u 
duhu levantinskog baroka, a sa hadžiluka u Palestinu donose 
se shadžijski Jerusalimix: — velika platna na kojima je, kao 
nekada na fresko ansamblima u crkvama, sažeto prikazivana 
cjelokupna hrišćanska legenda. U taj krug ulazi i najveća slika 
na platnu u Bosni i Hercegovini, Sarajevski Jerusalim sa Straš- 
nim sudom i Svetim konjanicima (1795—1799), rad slikara + Rex. 

Statistički podaci koje nam daje stratigrafski pregled pet 
stotina ikona Stare srpske crkve u Sarajevu, vjerovatno najveće 
zbirke ikona u zemlji, veoma je zanimljiv. Oni pokazuju da su 
ikone između 1750. 1 1850 najbrojnije i ujedno najraznovrsnije. 
Nikada u Sarajevo nisu stizale ikone sa tako različitih strana 
kao u tom periodu. Pored domaćih, iz svih krajeva Jugoslavije, 
ovdje su stizale i klasicistički uglađene petrogradske ikone, 
zatim hladne, stroge i koloristički posne bjeloruske, ljupke 
moskovske, naivno pojednostavljene serijske ikone slikara 
seljaka iz Povoložja, folklorno-barokne ukrajinske, galicijske i 
slovačke dekorativne moldavske, koloristički prigušene vlaške 
i transilvanske, levantinskobarokne sjevernogrčke i bugarske, 
ozbiljne i pretenciozne carigradske, oporno arhaične iz unu- 
trašnjosti Grčke i Svete Gore, potom ikone razjedinjenih i 
zbunjenih kasnih nastavljača italogrčkih slikara koji održavaju 
proređene ateljeje u gradovima na našoj obali, na grčkim ostr- 
vima i u Veneciji, krfske ikonice sa obaveznim grobom sv. 
Spiridona zavjetne ikone; tu su i djela naivnih srednjoevrop- 
skih, mađarskih, tirolskih i čeških molera, komercijalne tem- 
pere na platnu iz Jerusalima, hadžijske ikone nabavljane u 
gradovima prednje Azije, ikone suveniri u sedefu, intarziji, 
pseudoemalju, na metalu, kamenu, svili, staklu, srebru dubo- 
rezne ikone, zatim slikani i odljevani diptisi, triptisi, medaljoni, 
okovratne ikonice, ikone emajlije — a možda bi se iz kruga 
ev Bogorodica Crnkinjax mogla izdvojiti i neka koptska ili etiop- 
ljanska ikona. Ranovrsno porijeklo prati raznolikost i bogat- 
stvo stilskih i izražajnih oblika ispod čije se lepeze tek naslu- 
ćuje krhka veza sa nekadašnjim univerzalnim jezikom vizantij- 
ske umjetnosti. To bogatstvo i raznolikost, međutim, nisu znak 
mladalaštva već prezrelosti i umora jedne velike umjetnosti na 
čiji će razvoj u ovim krajevima staviti tačku poluobrazovani, 
posljednji ikonopisac Risto Cajkanović, umro 1902. godine, 
koji se, nakon okupacije Bosne i Hercegovine 1878. g. više iz 
inata nego umjetničke potrebe, bavio slikanjem na stari način. 


ZAPADNI UTICAJI 


akon propasti bosanske države obnova 
crkvenog graditeljstva kod katolika će stići iz Dubrovnika. 
Kamnar Radić Obradović, Dubrovčanin, sagradio je 14895. 
godine kapelu na svod u Srebrenici, a 1504. tri dubrovačka 

126. 
Crkva u Trebimlji (Ravno) podignuta 
1624. 


127. 

Ohmućevićev grbovnik, kopija 
nepoznatog slikara, druga polovina 
XVII vijeka, Muzejska zbirka 
fojničkog samostana 

zidara rade za samostan Sv. Marije u Srebrenici. Dubrovčani 
Petar Bogdanović i Matko Ljubanović sazidali su 1488. godine 
u Kočeli kod Trebinja katoličku crkvicu. Dubrovčani su podi- 
gli i ukrasili renesansnom arhitektonskom plastikom i crkvu 
pravoslavnog manastira u Tvrdošu. 

Kako su izgledale katoličke crkve u turskom vremenu tek 
naziremo ispod koprene nekih šturih i oporih dokumenata. O 
staroj sutješkoj crkvi svjedoče dva fotosa i dva crteža na kojim 
vidimo jednobrodnu građevinu, sličnu kući sa širokom apsi- 
dom 1 visokim krovom pokrivenim šindrom. Niske kamene 
zidove, bačvasti daščani svod i pokrov od šindre imala je foj- 
nička crkva sve do 1884. kada je porušena, a takva je i jedina 
sačuvana stara vareška crkva, nastala najkasnije u XVIII 
vijeku. Kao i mnoge crkve iz turskog vremena i ona je ukopana 
u zemlju. Jedna je od rijetkih koje je vrijeme zamjene starijih 
crkava =prostranijim i ljepšim= poštedjelo rušenja. U Hercego- 
vini, u Trebimlji kod Ravnog, sačuvana je jednobrodna crkva 
sa bačvastim svodom, četvrtastom apsidom i zvonikom na 
preslicux, koju je 1624. godine podigao sa narodom fra Vlaho iz 
Gradca. Slične, samo nešto manje, jesu i druge seoske hercego- 
vačke crkve uz Popovo polje, a takva je bila i stara trebinjska 
crkva. Kao i pravoslavne i one ulaze u krug arhaičnih preroma- 
ničkih reminiscencija sa jadranske obale. Niske, skromne i 
građevinski nepretenciozne, one su ipak bile arhitektonski 
nešto zanimljivije od katoličkih crkava u Bosni. 

U drugoj polovini XVII i tokom XVIII stoljeća graditeljska 
djelatnost je gotovo sasvim presahla. Polovinom XIX vijeka, 
kada su političke prilike postale snošljivije, te do 1878 godine, 
nastaju brojni samostani i crkve u Bosni. Pozivaju se arhitekti 
iz Hrvatske ali glavni teret pada na domaće ljude, pretežno 
franjevce koji imaju graditeljske ambicije i iskustva. U tim 
obnovama, posebno onim koje će nastupiti nakon 1878, kada su 
nove, velelepne crkve trebale da propagiraju bosnofilstvo 
novog, austrougarskog okupatora, stradala je ogromna većina 
hrvatskih starih crkava, što je, bez sumnje, nenadoknadiv gu- 
bitak. 

Iako je sklonost prema dvojnom stilskom izrazu u likov- 
nim umjetnostima bila bliska i tradicionalna kod svih žitelja 
Bosne i Hercegovine, budući daje ?grčki način bio sinonim za 
vsvetox 1 staro, katolička crkva usmjeravala je svoje vjernike 
prema postrenesansnim umjetničkim krugovima Evrope, pre- 
vashodno Italije, uz primjetne retardirane komponente kasne 
gotike. Ali, italogrčke i domaće ikone miješanog stila i dalje će 
biti nabavljane i štovane. Franjevci ostvaruju posebno prisne 
veze sa Vatikanom i italijanskim gradovima, naročito sa Vene- 
cijom, gdje se obrazuje njihov podmladak. Mladi franjevci 
tamo su upoznavali djela manirističkog i baroknog slikarstva, a 
ponekad su ih nabavljali i donosili u svoje matične samostane. 
Istovremeno bio je lijep običaj da bogatiji ljudi, pretežno 
trgovci i zanatlije, donose sa svojih putovanja uljane slike, 
knjige, umjetnine od metala, ruho a ponekad i čitave oltare koji 
su se mogli nabaviti i u slikarskim ateljeilma našeg primorja 
(Dubrovnik, Kotor, Split i Zadar). U kasnijim vremenima, u 
XVIII i XIX stoljeću, umjetnine sa zapada stizale su s,odlas- 
cima u prošnjux najuglednijih domaćih franjevaca koji su 
ponekad donosili čitavo malo bogatstvo. Veće crkve i samo- 
stani u hrvatskim i ugarskim zemljama u vrijeme svojih 
obnova, pomagali su bosanske franjevce poklonom umjetnina 


128 


128; 

Uzašašće Marijino, ulje na platnu, 
nepoznati venecijanski majstor druge 
polovine XVI vijeka, crkva 
Franjevačkog samostana, Kreševo 

129. 

Sveti Petar, ulje na platnu, nepoznati 
majstor, XVII vijek, Zupni ured Dolac 
(Travnik) 


130. 

Crkva sa samostanom u Fojnici. Crkvu 
na temeljima iz prve polovine XV 
vijeka 1889. sagradio arh. Josip Vancaš 


131. 
Oltar crkve u Varešu, najkasnije XVIII 
vijek 


132. 

Stigmatizacija sv. Franje, ulje na 
platnu, nepoznati majstor, XVII vijek, 
samostan Siroki brijeg 


133. 

Madona sa Isusom, sv. Franjo i sv. 
Katarina, ulje na platnu, nepoznati 
venecijanski majstor, XVIII vijek, 
biblioteka samostana, Kreševo 

koje su bile rashodovane kao zastarjele. Ako ovom dodamo i 
produkciju domaćih umjetnika, posebno zlatara i kujundžija, 
onda postaje jasnije bogatstvo današnjih muzejskih zbirki naj- 
značajnijih franjevačkih samostana u Bosni i Hercegovini: Kra- 
ljevoj Sutjesci, Fojnici, Kreševu, Sirokom Brijegu, Livnu, 
Jajcu, Visokom, Petrićevcu, Plehanu, Tolisi, Delibašinom Selu, 
Mostaru i Humcu. Na žalost, do nas je dospio samo mali dio 
nekadašnjeg bogatstva. Pljačke, požari, zub vremena, a pone- 
kad i neukost u ranijim vremenima, teško su oštetili ovaj fond 
koji i danas zadivljuje bogatstvom. 

Do sada su se pronašle tri slike i ikone na kojim srećemo 
zapis sa imenom Stjepana Dragojlovića, rodom iz sela Borovice 
kod Kraljeve Sutjeske. Bez razloga se, izgleda, smatralo da je 
ovaj, bogati trgovac i nesebični donator slikar. Najstariji pomen 
njegovog imena nalazimo na ikoni Zalosne Gospe iz 1592. 
godine koja je rađena u tradiciji ikonopisa mješanog stila. Na 
velikoj slici Raspeća Hristovog iz 1597. g., sada u Sutjesci, 
predstavljen je između ostalog Stjepanov portret a iz ćiriličnog 
zapisa vidimo da ovo činix, što znači pokloni, Stjepan Dragoj- 
lović u Venecijix. U istom samostanu nalazi se treća Dragojlo- 
vićeva donacija — slika Bezgrešnog začeća iz 1624. godine, na 
kojoj je takođe donatorov portret sa cvijetom krina u ruci. Biće 
daje Stjepan Dragojlović kao trgovac boravio češće u Veneciji, 
gdje je u ateljerma Veronezovih sljedbenika nabavljao slike i 
dopremao ih u Kraljevu Sutjesku i svoju Borovicu. Da on nije 
autor najuvjerljivije svjedoči činjenica da sve tri njegove slike 
imaju različit slikarski rukopis. 

Prvi domaći slikar-katolik iz turskog vremena, kome 
znamo i ime i djela, bio je svestrano obdareni i nemirni Marko 
Skorojević, porijeklom iz Teševa kod Kraljeve Sutjeske. Akti- 
van je političar, kaligraf, slikar i kopista u prvoj polovini XVII 
stoljeća. Istina, nepoznati slikar Fojničkog grbovnika iz 1582. 
godine koji je izrađen za Petra Ohmućevića, sačuvan u jedana- 
est kopija, bio je nešto stariji od Skorojevića, ali postoji malo 
nade da je on uopšte domaći čovjek, Bosanac. Jednu kopiju 
ovog grbovnika (Althanov, sada u Bolonji) prekopirao je 1613. 
godine Marko Skorojević, a potpisao se na Bečkom grbovniku 
koga je uradio 1636—38. 

Od_Skorojevićevih potpisanih djela sačuvana je i jedna 
ikona Zalosne Gospe sa predstavom Bogorodice koja ispred 
sebe, na krilu, drži krst sa raspetim Hristom. Ovaj ikonografski 
motiv bio je veoma čest u Bosni, pa su ga prihvatali i pravo- 
slavni. Franjevci su svoja stradanja.preko ikonološkog podtek- 
sta ove teme izjednačavali sa mukama Gospe i njenih sedam 
žalostix. Skorojević je tu ideju izrazio i na svojoj ikoni, slikanoj 
pod jednakim uticajem kasnogotičkog manira Venecije i vizan- 
tijskog ikonopisa, posebno italogrčkog. Gotika je prisutna u 
temi, načinu drapiranja i Bogorodičinom kostimu a vizanti- 
nizmi u zlatnoj pozadini, grčkim signaturama 1 inkarnatu. 
Jednu ikonu sa istom temom preuzeo je 1871. godine iz Kre- 
ševa Juraj Strosmajer, jednu je, kako smo vidjeli, nabavio 
Dragojlović, a nekoliko njih čuva se u pravoslavnim crkvama i 
u privatnom posjedu. 

Na žalost, Marko Skorojević nije imao sljedbenika — dobri 
predznaci njegove pojave nisu potvrđeni rezultatima — slikar- 
stvo kod katolika preživljavaće krizu sve do druge polovine 
XVIII vijeka. U tom periodu trebalo je definitivno zaboraviti 
iskustva simbioznog stila i uklopiti se u barokno slikarstvo 

134. 


Sv. Ivan Krstitelj, kolorisana drvena 
skulptura, zbirka franjevačkog 
samostana, Kreševo 


135. 


Minerva i Hronos, nepoznati holandski 
majstor, Umjetnička galerija Sarajevo 

Evrope. Naredni domaći slikar neće se dvoumiti — on će defini- 
tivno biti azapadnjakx. Bio je to fra Miho Cuić koji se školovao 
u Veneciji ali je, sljedeći neki iskonski instikt, našao za shodno 
da posjeti i Grčku. Oslikao je fojničku crkvu i njen daščani 
svod pokriven malterom. Pripisuju mu se portret biskupa Ilića 
iz Vareša, Stigmatizacija sv. Franje iz Kreševa, Uzašašće iz 
Sćita (1804), Sv. Anto Pustinjak iz Fojnice i Madona iz Umjet- 
ničke galerije u Sarajevu, signirana na ramu sa M. C. Njegovo 
koloristički škrto slikarstvo, zelenosmeđe game, savremeno je 
klasicističkoj epohi ali je Cuić ne primjećuje — on je još uvijek u 
vodama kasnog baroka. Majstorova ruka je nešto preteška, a 
njegovim uljanim slikama više nedostaje profesionalne perfek- 
cije nego slikarskog nadahnuća i talenta. 

Zapadnjačke slike stizale su u Bosnu prvenstveno iz Italije 
i Austrije, preko Splita i Dubrovnika, a od početka XIX vijeka 
iz Hrvatske i Austro-Ugarske. Danas ih ima oko dvije stotine i 
najvećim dijelom čuvaju se u većim samostanima — samo Sutje- 
ska ima tridesetak slika koje se datiraju od XVI do XIX stoljeća 
i rad su pretežno italijanskih radionica renesansne, maniri- 
stičke i barokne orijentacije. Od onih najstarijih ističu se tem- 
pere na drvetu u posjedu pravoslavnih crkava u Visokom 
(Bogorodica sa Hristom), Sarajevu (Sv. Josif 1 Julijan) i Mostaru 
(Hrist i Jovan Krstitelj, Niccolo di Pietro), sve iz prve polovine 
XV vijeka. Od onih iz XVI vijeka smatraju se najznačajnijim: 
Ansuta i Krunisanje Marijino iz Kreševa i Sv. Katarina iz Sutje- 
ske; iz XVII stoljeća su: Sv. Petar iz župskog ureda u Docu, 
Krštenje i sv. Barbara iz Sutjeske, Raspelo iz Kreševa i Stigma- 
tizacija sv. Franje iz Sirokog Brijega; u XVIII vijek datiraju se: 
Minerva i Hronos, porijeklom iz Holandije, David i Abigail, 
Aleksandar i Darijeva udovica (F'. Monti) iz Umjetničke galerije 
u Sarajevu, Madona sa Hristom, sv. Franjom i sv. Antom iz 
Sutjeske, i druga. 

U XIX stoljeću, kada se zbog austrijske okupacije Dalma- 
cije prekida trgovina sa Italijom, pospješuje se uvoz umjetnina 
iz srednjoevropskih zemalja, no tada njihov likovni kvalitet 
primjetno opada. 

Iako je tradicija duboreza i klesarstva u Bosni i Hercego- 
vini imala veoma duboke korijene, samostalnih skulptorskih 
ostvarenja je veoma malo. Vjerovatno iz XVIII vijeka potiču 
drvene kolorisane figure sv. Katarine i Ivana Krstitelja iz Kre- 
ševa i Pijeta i šest anđela iz Fojnice. Sve su to skromna i pučki 
svježa ostvarenja anonimnih nadarenijih duborezaca koji su se 
potpunije izražavali kada su imali priliku da ukrašavaju pone- 
kad džinovske kamene nadgrobnike u obliku krstova (oko 
Livna) ili zaobljene stele sa barokiziranim ukrasima (Travnik- 
--Jajce-Mrkonjić Grad). Raspjevana igra njihove mašte duho- 
vito se iskazuje i na znalački organizovanim ukrasima na pred- 
metima od drveta: crkvenim oltarima, vratima, tavanicama, 
preslicama, vodijerima, kalupima za pecivo — gotovo na svim 
predmetima. 

Franjevački samostani, locirani u starim rudarskim nase- 
ljima, postaju u osmanskom periodu centri u kojima se njeguje 
i tradicionalna zlatarska i kujundžijska vještina. Sasvim je 
sigurno da su domaći majstori-katolici dali preko umjetničke 
obrade metala najpotpuniji izraz svog stvaralaštva i u kontinu- 
itetu ostvarivali najvrednije rezultate. 

Najpoznatiji su bili fojnički i kreševski zlatari. Krajem 
XVIII i u XIX vijeku ova vještina njeguje se i u Tuzli. U 

136. 

Svijećnjak, srebro, rad Ivana Duića, 
1779, crkva franjevačkog samostana, 
Kreševo 


137. 

Monstranca, srebro, 1767, samostan 
Siroki Brijeg 

138. 


Kalež, srebro, XVII vijek, samostan 
Široki Brijeg 


139. ? 

Sv. Katarina, kolorisana skulptura, 
drvo, XVIII vijek, crkva franjevačkog 
samostana, Kreševo 

samostanskim zbirkama (najznačajnije su u Sutjesci, Fojnici, 
Kreševu i Sirokom Brijegu) čuva se na stotine predmeta primi- 
jenjene umjetnosti, pretežno bogoslužnih, koje su radili domaći 
i strani majstori u gotovo svim tehnikama: filigran iskucavanje, 
cizeliranje, na proboj, apliciranje i ukrašavanje sa poludragu- 
ljjima. Ovdje možemo navesti samo najznačajnije primjerke iz 
osmanskog perioda: križevi iz 1575., 1610. 1 1615. (Sutjeska), dva 
kaleža iz XVI-XVII vijeka (Fojnica), monstranca i filigranski 
kaleži XVI vijeka (Sćit), venecijanski svijećnjaci iz 1653. (Kre- 
ševo), kaleži, monstrance i križevi XVII-X VIII vijeka (Široki 
Brijeg)... 

Zanimljivo je da se i u razvoju zlatarstva primjećuje oko 
sredine XVIII vijeka napuštanje tradicionalnog stila i oblika i 
prihvatanje baroknog — vidimo, dakle, istu pojavu, uočenu već 
kod slikarstva. Tada se tradicionalni manir sa dominacijom 
poznogotičkih i nešto orijentalnih elemenata zamjenjuje 
,modernimx, evropskim. Koliko je stari načinx bio snažno 
prisutan u cjelokupnom zlatarstvu Bosne i Hercegovine tog 
vremena pokazuje primjer nekih srpskih zlatara: djela Herce- 
govca Avramija Hlapovića, kao i drugih zlatara — Srba iz Herce- 
govine i Sarajeva, imaju početkom XVII vijeka veoma izražena 
poznogotička obilježja, ona koja su njegovali fojnički i krešev- 
ski zlatari. Savremenici slikara fra Mihe Cuića, reformatora 
domaćeg slikarstva jesu tri zlatara iz druge polovine XVIII 
stoljeća, koji modernizuju ovu umjetnost. Izvjesni Vilić, potpi- 
sao se na kaležu iz 1761. godine (Kreševo), jmaistor Ivan 
Duichx, uradio je 1779. godine dva barokna svijećnjaka, ugle- 
davši se na uzorke iz Venecije, a djela trećeg zlatara, Marka 
Elegovića još uvijek nisu izdvojena. Znatne napore u moderni- 
zaciji domaćeg zlatarstva učinio je u prvim decenijama XIX 
stoljeća biskup Avgustin Miletić (1813—1831). Ovaj visoki klerik 
bio je sin zlatara, a i sam se razumijevao u ovu vještinu te je 
uporno, podučavanjem, radio na unošenju baroknih i klasici- 
stičkih oblika među fojničke i kreševske zlatare (Š$Miletićev 
stila). To je bio razlog da zlatarstvo u ovim centrima doživi 
snažan procvat tokom XIX vijeka. 

Koliko je vještina obrade metala bila duboko ukorijenjena 
kod Hrvata u Bosni i Hercegovini svjedoči činjenica da su 
posljednji zlatari odumrli tek u naše vrijeme. Ostale su jedino 
kovačnice u Očeviji kod Vareša da se svojim čekićima sna 
vodux bore sa savremenom metalnom industrijom, otkrivajući 
posljednje sačeve i potkovice. Ipak, moramo konstatovati: od 
svih starih umjetnosti ova se, ne bez razloga, posljednja ugasila. 


K UMJETNOST JEVREJA 
ada su Jevreji sefardskog obreda nakon 
progona iz Španije u drugoj polovini XVI stolj. potražili jednim 
dijelom utočišta i na prostorima Osmanskog carstva, oni dospi- 
jevaju i u Bosnu, prvenstveno u Sarajevo. Uz španski i hebrej- 
ski jezik, oni ovamo donose i neka dotada nepoznata shvatanja 
prostornih odnosa kao i likovnih stvaralaštva. 

Iz najstarijih dokumenata u kojima se spominju, vidi se da 
su živjeli po muslimanskim mahalama. Rumelijski beglerbeg 


Sijavuš-paša godine 1581. gradi iz svojih sredstava jedan veliki 
stambeni objekat za smještaj doseljenika. 


140. 

Gospa sa Kristom i sv. Anto, rad 
nepoznatog majstora, XVIII vijek, 
Muzej franjevačkog samostana, 
Kraljeva Sutjeska 


141. 

Sv. Katarina, ulje na platnu, nepoznati 
majstor, XVI vijek, crkva franjevačkog 
samostana, Kraljeva Sutjeska 

142. 
Stara sinagoga u Sarajevu, XVI st. 
(danas Muzej Jevreja) 


143. 

Sarajevska hagada, vrhunski kulturno- 
historijski i umjetnički spomenik, 
nastao vjerovatno u Španiji u XIV st. 
donesen u Sarajevo u XVI st. 
Minijatura: +A sinovi Izraela idahu po 
suhom... A bog vrnu Egipćane (u 
more)... 

Kompleks se spominje pod imenima s?Sijavuš-pašin hanx, 
sKortidžox, + Velika avlijas itd.; nalazio se na rubu sarajevske 
čaršije i bio prvi primjer kolektivne nastambe u našim kraje- 
vima. 

Ovo svakako nije bilo geto, ovdje je, čini se, uglavnom 
stanovala jevrejska sirotinja, dok su mnogi Jevreji i dalje živjeli 
po muslimanskim mahalama, a poslovali po čaršiji zajedno s 
ostalim sugrađanima. Han je odavno stradao, tako da pouz- 
dano znamo samo njegov lokalitet. No, u kompleksu Velike 
avlije, približno u isto vrijeme nastao je i Stari jevrejski hram, 
najznačajniji arhitektonski spomenik bosanskohercegovačkih 
Sefarda. Mada je, sudeći po osnovnom konceptu i pojedinim 
detaljima, bila prisutna želja za podražavanjem arhitekture 
većih hramova u dalekoj, u uspomenama sačuvanoj Spaniji, 
ekonomske mogućnosti jevrejske zajednice rezultirale su 
skromnom gradnjom i opremom. 

Objekat je u unutrašnjosti stupovima podijeljen u tri 
broda. Srednji brod presveden je bačvastim svodom, dok su 
bočni brodovi pod jednom neuobičajenom konstrukcijom sfer- 
nog oblika, i imaju po visini po dvije galerije namijenjene 
ženama. Oltar sa škrinjom za Toru i propovjedaonica nalaze se 
u južnom dijelu objekta, dok su ulazi na istočnoj 1 sjevernoj 
strani. 

Čini se da se izgled hrama kroz stoljeća nije bitno mijenjao, 
iako se zna da je obnavljan iza požara 1788. g. (obnova završena 
1821. g.), kao 1 1909, godine. U doba nacističkog terora 1941-45. 
služio je kao zatvor za Jevreje, potom je korišten kao magacin, 
dok šezdesetih godina nije pretvoren u Muzej Jevreja. Brojni 
dokumenti i pokretni predmeti, koji su tamo sakupljeni, dopu- 
njuju sliku o životu i stvaralaštvu ove sefardske enklave koja se 
inače vremenom proširila i na još neke gradove Bosne i Herce- 
govine. 

Na strmoj padini Trebevića poviše Vrbanje, nalazi se staro 
sefardsko groblje, na kome najstariji datiran spomenik potječe 
iz XVII st. Ovo groblje, zbog oblikovnih specifičnosti svojih 
spomenika, jedinstven je memorijalni kompleks u Evropi 
uopšte. 

Staro sefardsko groblje u Sarajevu čini atraktivnim prije 
svega položaj krupnog memorijalnog kamenja na strmoj 
padini. + Kažem leži, iako je ono tako strmo da izgleda više kao 
da se stalno spušta i rušix pisao je Ivo Andrić. A ono što ga za 
umjetnost, nauku i kulturu čini izuzetnim, to je oblik nadgrob- 
nih kamenova kakvih — po mišljenju poznavaoca ove materije — 
nema nigdje izvan Bosne i Hercegovine. 

Kod Jevreja se mogu naći ?ležećix spomenici što vuku 
porijeklo iz Palestine, te ,stojećix, nastali pod utjecajem evrop- 
sko-kršćanskih tradicija. U Sarajevu su sefardski nadgrobnici 
monoliti sandučastog oblika, ponekad na proširenom ploča- 
stom postamentu i puno podsjećaju na srednjovjekovne 
stećke. Prednja im je strana (na kojoj je obično natpis) verti- 
kalno uzdignuta, dok se cijela kamena masa prema zadnjem 
dijelu spušta, tako da se s boka sagledava pretežno trokutasta 
kontura. Slova na prednjoj strani kod starijih spomenika su 
ispupčena (kao uostalom i na muslimanskom nadgrobnom 
kamenju), dok su kod mlađih uklesana. U XX st. nove forme, 
preuzete od Jevreja Aškenaza doseljenih uglavnom s austro- 
-ugarskom okupacijom, postepeno su prodirale i na novo grob- 
lje, potiskujući stari autentični nadgrobni monolit. 

144. 

Sefardsko groblje na Boriku u 
Kovačićima, Sarajevo, u upotrebi od 
XVI do XX st. Stariji dio s osebujnim 
oblicima nadgrobnih spomenika i 
epigrafikom pisanom hebrejskim 
pismom na hebrejskom i ladino jeziku. 


145. 

Sarajevska hagada. Minijatura: 
,Mrak... A za sinove Izraela bila je 
svjetlostx i s Pomor prvenacas. 


146. 


Sarajevska hagada. Minijatura: +Gradx 
i oNajezda skakavaca 

Daleko najvredniji kulturno-historijski i umjetnički spo- 
menik bosanskohercegovačkih Sefarda svakako je Sarajevska 
hagada, zbornik priča, stihova, molitvi i ceremonijalne Biblije 
velikog jevrejskog praznika Pashe — rukopis neprocjenjive vri- 
jednosti, koji stalno privlači pažnju naučnika i izaziva divljenje 
umjetnika. 

Hagade se na evropskom tlu javljaju na dva diferencirana 
teritorija: njemačko-francuskom i iberijsko-provansalskom. 
Hagade aškenanskog porijekla (srednja Evropa) pod utjecajem 
evropske srednjovjekovne umjetnosti, ukrašavane su češće i 
više slikama s ljudskim likovima. Ovo je kod Sefarda rjeđi 
slučaj, a što objašnjava koliko ikonoklastički karakter same 
religije, toliko i zajedničko življenje s Maurima — nosiocima 
islamske umjetnosti i kulture. Iako Sarajevska hagada nije 
jedini primjer španskih hagada, nepodijeljeno je mišljenje da 
ona znači vrhunsko ostvarenje svoje vrste. 

Smatra se da je nastala u XIV st., a njen put u skromnom 
zavežljaju izbjeglice od Iberijskog poluostrva do Sarajeva, kao 
daje anticipirala jedna od minijatura vezana za tematiku izgona 
Jevreja iz faraonskog Egipta. Rukopis je rađen na finom perga- 
mentu, formata 16 x 22 cm, ima sačuvan 141 list, od kojih čak 
81 ima kolorirana slova, različite floralne i dekorativne ukrase, 
te minijature s figuralnim kompozicijama. Minijature ilustruju 
teme iz Starog zavjeta, a interpretacija im je takva da dijelom 
dočarava savremeni život sefardske zajednice. Brojni prikazi 
dati su preko cijele stranice uz kratku legendu; crtež je siguran 
i oštar, boje svijetle i intenzivne — uz pozlatu, to su ultramarin, 
kobaltnoplava, crvena, cinober, žuta, zelena. 

Raskošnom slikarskom materijom, svijetom fantastičnih 


životinja, inicijala, prepleta, likova i simbola, te zoomorfne, 
vegetabilne i geometrijske ornamentike, Hagada je privukla 
pažnju ljubitelja umjetnosti i stručnjaka još krajem prošlog 
vijeka i ta pažnja, iz razumljivih razloga, nikad ne prestaje. 

147. 

Štrosmajerova ulica u Sarajevu s 
neogotičkom katedralom arh. 

J. Vancaša (1859-—1932), sagradenom 
1883. g. 


148. 

Gradska vijećnica u Sarajevu, danas 
Narodna i univerzitetska biblioteka, 
pseudomaurski stil, djelo arhitekata 
A. Viteka i Ć. Ivekovića, oko 1892. g. 


142 


ARHITEKTURA 
HISTORICIZAM I EKLEKTIKA 

ruga polovina XIX st. period je eklektike 
u cijeloj Evropi. Iako Bosna i Hercegovina do 1878. g. nije bila 
direktno uklopljena u aktuelna zbivanja evropskih kulturnih 
krugova, tendencije sa susjednih područja će se već šezdesetih 
godina odraziti na sarajevskom Konaku, na staroj zgradi Vojne 
bolnice, na nekim kasarnama, na brojnim crkvama, katoličkim 
i pravoslavnim, građenim u to vrijeme, štoviše, na islamskim 
sakralnim objektima, na primjer na Aziziji džamiji u Brezovu 
Polju. 

Krajem ljeta 1878. g. austro-ugarska vlast smijenila je 
osmansku. Nakon toga su u cijeloj zemlji, a naročito u Sara- 
jevu, historicizam i eklektika u punom naletu. Arhitekti školo- 
vani na stranim akademijama grade u stilu po želji investitora; 
među njima se ističe Josip pl. Vancaš (1859—1932) sa preko 200 
realiziranih objekata, po stvaralačkom dometu Karlo Paržik 
(1857—1942), po osjećaju za ambijent i nove tendencije Josip 
Pospišil (1868—1918), kao i niz drugih imena. 

Sakralni objekti se pretežno u neoromanici i neogotici, ali i 
neorenesansi i neobaroku; ističu se neogotička katedrala, 
neorenesansni kompleks teologije, pa neobarokna crkva i 
samostan na Banjskom -Brijegu, sva djela Vancaševa u Sara- 
jevu. Interesantno ostvarenje predstavlja kompleks protestant- 
ske crkve sa dva krila, ssambenim i školskim, opet u Sarajevu 
(danas Akademija likovnih umjetnosti), kao uspjela eklektička 
kontaminacija romaničkih, gotičkih i renesansnih elemenata. 

Za potrebe državnih organa, školstva i kulture pretežno se 
koristila neorenesansa. Među objektima uprave ističe se zgrada 
Zemaljske vlade (danas Predsjedništvo SRBiH) i pored nje 
zgrada Željezničko-transportnog preduzeća, obje u duhu rano- 
renesansnih firentinskih palata. U duhu visoke renesanse gradi 
se Pravosudna palata, sa interesantnom fasadom prema Obali 
(Rektorat Univerziteta u Sarajevu). 


Za potrebe Zemaljskog muzeja Paržik realizira kompleks 
od četiri paviljona postavljena oko parkovskog jezgra Botanič- 
kog vrta; po stilu to je također neorenesansa sa elementima 
klasicizma. Stilska nastojanja prenose se dijelom.1i u tretman 
enterijera, a galerijski koncept prostora za predhistorijsku 
zbirku i danas se može smatrati modernim. Isti arhitekt gradi i 
zgradu današnjeg Narodnog pozorišta sa glavnom fasadom 
prema Obali, također u duhu neorenesanse (nakon oslobođenja 
zgrada je dobila fasadu i ulaz sa Pozorišnog trga u adaptaciji 
arh. B. Stojkova). 

Neobarokni elementi češće se javljaju na stambenim 
objektima, npr. na nizu kuća istočne strane Štrosmajerove 
ulice u Sarajevu. 

U takvom eklektičkom građenju poseban značaj dobiva 
pseudomaurski stil. U tom stilu nastaje željeznička stanica u 
Bosanskom Brodu (porušena za vrijeme rata), mnoge školske 
zgrade, hoteli, gradske kuće u mnogim mjestima. Nastojanja 
kulminiraju u zgradi Gradske vijećnice u Sarajevu, djelu arhi- 
tekata Aleksandra Viteka i Cirila Ivekovića (danas Narodna i 
Univerzitetska biblioteka), kolosalnom u mjerilu, do kraja pro- 
studiranom u detalju, pri čemu vanredno dekorativan stilski 
tretman ulazi dobrim dijelom i u unutrašnje prostore. Hotel i 
gradska kuća u Brčkom, hotel Neretva i gimnazija u Mostaru, 

Zgrada +Slavijex (danas ?Tanjug =), 
rana Moderna, arh. Jan Kotera 
(1871—1923), sagrađena 1911/12. g. 


150. 

Zemaljski muzej u Sarajevu, djelo arh. 
K. Paržika (1857—1942), neorenesansni 
tretman razrađen u kompoziciji 
paviljonskog sistema. Realizirano 
1912. g. 


131. 

Zgrada banke kraj Drvenija-mosta u 
Sarajevu, reprezentativan primjer 
bečke secesije. Početak XX st. 

Fejzija medresa (kasnije Dom staraca) u Travniku, Mektebi- 
-nuvvab (danas Muzej grada Sarajeva) itd. primjeri su ovakvih 
stilskih htijenja. 

U ovim orijentalizirajućim nastojanjima ističe se djelo arh. 
Knopfmachera — zgrada Rijaseta (danas Gazi Husrev-begova 
biblioteka) ispred Careve džamije u Sarajevu, jedini uspio 
pokušaj da se kompoziciono dograde vrijednosti starijeg kul- 
turnog nasljeđa. 


SECESIJA 


Na prelazu XIX u XX st. u umjetnosti srednje Evrope 
javlja se Secesija. Pošto su se baš u to vrijeme naši gradovi 
intenzivno izgrađivali, oni doživljavaju pravu eskpanziju novog 
stila: valovita linija i rafinman, ponegdje sklonost ka arhaiza- 
ciji, dekorativne keramičke pločice na fasadđama miješaju se s 
mnogo slobodnije korištenim dekorativnim elementima eklek- 
tičkih stilova, a na trokrilnom prozoru, koji ulazi u modu, lome 
se klasične proporcijske stege. Arh. Josip Vancaš i sam se 
okreće novim stremljenjima gradeći Glavnu poštu sa stakleno- 
čeličnim krovom nad glavnom aulom. Banka na Obali kraj 
Drvenije-mosta, zgrada sadašnjeg restorana +Pekingx, Salo- 
mova palata u Titovoj ulici, sve u Sarajevu, mostarska Banja sa 
arhaizirajuće-orijentalnim elementima itd. samo su primjeri 
seceslonističkih traženja u raznim pravcima. U tim traženjima 
arh. Josip Pospišil, koji 1909. g. dolazi u Sarajevo, i koji se 
odmah okreće izučavanju urbanizma i arhitekture autohtonog 
nasljeđa, dižući svoj glas za njegovu zaštitu i obnovu, propagira 
v bosanski stilx, tražeći uzore na licu mjesta. Zgrada apoteke 
vRadnikx, palata Musafija na Titovoj, ili novi Sebilj na Baščar- 
šijskom trgu, primjeri su takvih traženja, u kojima Pospišil nije 
ostao sasvim usamljen. 

Godine 1911/12 arh. Jan Kotjera (1871—1923), inače učenik 
Ota Vagnera i profesor Akademije u Pragu, gradi zgradu s+Sla- 
vijax u Sarajevu (danas ?Tanjug?), koju možemo smatrati istin- 
skim prelomnim trenutkom od historicizma i akademizma ka 
svrsishodnom građenju u jednostavnim i funkcionalnim obli- 
cima. 

Historicizam, eklekticizam i secesija sasvim se slabo saos- 
jećaju planu urbanizma. Strosmajerova ulica u Sarajevu sa 
trgom oko katedrale i sRondox — kružni trg sa šest aleja u 
Mostaru, jedini su značajniji primjeri arhitektonsko-urbane 
kompozicije. Početkom stoljeća, sa izgradnjom Zemaljskog 
muzeja, bolnicom u Koševu (arh. Kraus i Paržik), te grupom 
stambenih zgrada iza današnjeg Filozofskog fakulteta (arh. 
Tenies), sve u Sarajevu, afirmiše se paviljonski način građenja, 
koji će u daljnjem razvoju dokazati svoje vrijednosti i pred- 
nosti. 


MODERNA 


Sa okončanjem prvog svjetskog rata 1918. g. historicizam, 
eklektika i secesija nisu odumrli. No društveno-ekonomski 
uslovi u Bosni i Hercegovini bitno se pogoršavaju i građenje, u 
kvantitetu i kvalitetu, jako opada. 

Nastavljajući uhodanim stazama historicizma i secesije, 
koriste se pseudomaurski elementi, ali i folklorne reminiscence 
(hotel  Palasx u Banjaluci, arh. D. Sunko, 1934. g.). U progresiji 

152. 

Unutrašnjost hana u Počitelju, XVII 
st. Savremena adaptacija za turističko- 
-ugostiteljski sadržaj, arh, A. Džuvić. 


153. 

Robna kuća u Jajcu. Dograđujući 
osjetljiv kulturnohistorijski ambijent, 
ahitekti R. Jadrić, Dž. Karić i N. Kurto 
u savremenim materijalima slijede 
ritmove autohtone arhitekture. 

nastupa neobizantizam (kompleks crkve, banskih dvorova i 
banske uprave u Banjaluci — danas Dom kulture i Skupština 
opštine). Slobodniji tretman ovog htijenja manifestira se u 
objektima arh. A. Deroka (pravoslavna crkva u Novom Sara- 
jevu), a Hipotekarna banka u Sarajevu, djelo arh. Milana Zloko- 
vića 1932. g. u njegovoj ličnoj orijentaciji označava prelom ka 
savremenijem tretmanu. 

No istovremeno iz nekih zapadnih centara ovamo duva 
svjež vjetar koji učmalu provinciju povezuje sa savremenim 
stremljenjima. Grupa domaćih ljudi koji su se vratili u domo- 
vinu s diplomom praške ili bečke arhitektonske škole, čini u 
Sarajevu jezgro, za naše prilike revolucionarnih promjena u 
arhitekturi. 

Među prvima u ovoj grupi javljaju se arhitekti Dušan Smi- 
ljanić i Helen Baldasar, koji od 1924. g. rade kao nastavnici 
Srednje tehničke škole; kasnije će D. Smiljanić kraće vrijeme 
biti gradski arhitekt, a vlastiti arhitektonski biro ima sve do 
1939. g. U njima dvojici nalaze potporu i oslonac i mnogi mlađi 
arhitekti koji se u zemlju vraćaju sa diplomom praškog fakul- 
teta — to su braća Reuf i Muhamed Kadić, Emanuel Samanek, 
Leon Kabiljo, Jahiel Finci i drugi. U mogućim društveno- 
-ekonomskim uslovima Vakuf (muslimanska zakladna institu- 
cija) postaje moćan investitor, a zahvaljujući ovim arhitektima, 
vakufske gradnje se usmjeruju ka utilitarističko-konstruktivi- 
stičkom konceptu (palate Vakuf Hadži Idrizx u Titovoj i 
ve Vakuf Jakub-pašax na Obali, ostvarenja su D. Smiljanića; 
Neboder kod Zemaljske banke te zgradu ?Bosnafolklorax 
ostvaruje Reuf Kadić). Helen Baldaser u ranoj fazi Moderne 
gradi zgradu Crvenog krsta sa kinom =Sutjeska=. Zgrada biv- 
šeg Mirovinskog zavoda (ugao Titove i Maksima Gorkog), 
zaslužuje posebnu pažnju u opusu braće Kadića, dok stambena 
zgrada arh. B. Kabilja i J. Finci-a na Obali sa stakleno-čeličnom 
fasadom, znači istinsku novost za bosanskohercegovačku arhi- 
tekturu tog vremena. 

Arh. Mate Bajlon, bečki đak, od 1926. g., također djeluje u 
Sarajevu; gradi Gradsku štedionicu, Berzu rada, te više škol- 
skih i stambenih zgrada. 

Nadbiskupija u Sarajevu tridesetih godina realizira na 
Marindvoru neoromaničku crkvu sv. Josipa po projektu 
K. Paržika, te niz savremeno tretiranih stambenih objekata sa 
istočne i sjeverne strane crkve. 

Izvan Sarajeva pažnju zavređuje zgrada socijalnog osigura- 
nja (danas Dom zdravlja) u Mostaru, djelo arh. D. Iblera, te 
palata Defterder-pašina vakufa u Banjaluci, djelo arh. S. Pla- 
nića. Obojica su pripadali naprednoj zagrebačkoj grupi 2 Zem- 
ljax, osnovanoj 1929. g. 

Od 1936. g. na srednjotehničkoj školi u Sarajevu radi kao 
nastavnik arh. Dušan Grabrijan, teoretičar arhitekture, koji 
nastupa s interesantnim postavkama o modernom konceptu 
stare bosanskohercegovačke arhitekture. On nagovara Juraja 
Neidhardta, koji se nakon školovanja u Beču i prakse kod 
P. Behrensa 1 Le Corbusiera, bio vratio u domovinu, da dođe u 
Sarajevo što ovaj i čini od 1938. godine. Izuzetan stvaralac 
Neidhardt i teoretičar Grabrijan se dopunjuju u traženju bosan- 
skohercegovačkog izraza moderne arhitekture; u takvim nasto- 
janjima pred drugi svjetski rat nastaju interesantna ostvarenja 
tipskih radničkih kuća u pojedinim naseljima srednjobosan- 
skog bazena. 

154. 

Filozofski fakultet i zgrada Skupštine 
SRBiH (neboder republičkih organa 
uprave) na Marindvoru u Sarajevu. 
Poslijeratna ostvarenja arh. 

J. Neidhardta (1901—1979). 


155. 

Hotel Ružax u Mostaru; savremenom 
kompozicijom arh. Zlatko Ugljen je 
zašao u neposrednu blizinu Starog 
mosta. 

Bombe u aprilu 1941. g. nagovještavaju četverogodišnji 
period razaranja i rušenja. Bosna i Hercegovina poprište je 
krvavih borbi, neprijateljskih ofanziva, te najkrupnijih doga- 
đaja vezanih za nastajanje i narastanje nove Jugoslavije. 

Narodnooslobodilačka borba, te pobjeda Revolucije, korje- 
nito se reflektiraju na urbanizam i arhitekturu zemlje. Razvoj 
zemlje u cjelini ubrzanim tempom kreće naprijed, što je nerazd- 
vojno vezano za narastanje gradova, te za izgradnju industrije, 


U prvo vrijeme pioniri moderne podnijeli su glavni teret 
obnove i izgradnje, a kada je 1949. g. došlo do osnivanja sarajev- 
ske arhitektonske škole u okvirima Univeziteta u Sarajevu, oni 
su postali i učitelji kadrova koji će nastaviti zacrtanu progre- 
sivnu liniju. 

U veoma skučenim materijalnim uslovima već 1948. g. 
nastaje stambeni ansambl na Džidžikovcu arhitekata Muha- 
meda i Reufa Kadića; istovremeno i nešto kasnije prof. M. Ka- 
dić daće vidan doprinos nizom privrednih objekata. 

Slabi refleksi soc. realizma osjetit će se na zgradama Higi- 
jenskog zavoda u Sarajevu i Domu kulture u Mostaru. Nova 
željeznička stanica u Sarajevu, djelo grupe arhitekata iz Ceho- 
slovačke, koju dovršava arh. B. Stojkov, 1952. g. značajno je 
dostignuće tog vremena. Od početka šeste decenije sve više 
pristižu i novi kadrovi — domaći ljudi školovani na arhitekton- 
skim fakultetima Beograda, Zagreba i Ljubljane. 

Godine 1955. g. na konkursu za rješenje Marindvora i 
Skupštine SR BiH prvu nagradu dobiva prof. J. Neidhardt i 
kasnije realizira na ovom prostoru, sa svojim saradnicima, Filo- 
zofski fakultet, neboder Republičkih organa uprave, pa i 
zgradu Skupštine. U datim rješenjima on povezuje ideje Le 
Corbusiera i CIAM-a sa specifičnim poimanjem kontinuiteta 
arhitekture Bosne i Hercegovine i njenog puta u savremeno. 
Inače, realizacija većine Neidhardtovih ostvarenja (stambeni 
objekti u ulici Đure Đakovića, Institut za hemiju i fiziku) pada 
u vrijeme od 1958. do 1979. g. dakle, u kasnije faze razvoja. 

Približno u isto vrijeme arhitekti Z. Kovačević, M. Peterčić 
1 B. Kalajdžić rade urbanističko rješenje za Grbavicu I—jedno od 
prvih većih stambenih naselja u kontaktnim zonama Sarajeva. 
Z. Kovačević rukovodi timom koji do 1963. g. priprema Gene- 
ralni urbanistički plan Sarajeva. Kovačević i Peterčić, zajedno 
ili pojedinačno sa drugim koprojektantima ili saradnicima, 
realiziraju do sredine šezdesetih godina niz stambenih i javnih 
objekata: zgradu Skupštine opštine u Travniku, Jugobanku, 
Republičku privrednu komoru u Sarajevu, itd. 

Arhitektura parkova dobiva snažne podsticaje; arh. S. Kla- 
Jić realizira hortikulturno rješenje Vrela Bosne, i nešto kasnije 
Novo groblje na Barama u Sarajevu. 

Od kraja šestog decenija naovamo afirmišu se sve brojniji 
arhitektonski kadrovi školovani u Sarajevu. Progresivno us- 
mjereni, oni postepeno preuzimaju sve obimnije zadatke u 
svoje ruke. Godine 1960. arh. Z.Janković i E.Daidžić grade 
Republički zavod za socijalno osiguranje u Sarajevu, nešto 
kasnije prof. Z. Janković gradi poslovnu zgradu -Energoinve- 
stax, a 1969. g. sa arh. H. Muhasilovićem, završava Kulturno- 
-sportski centar +Skenderijax, sasvim osebujan po sadržajima, 
prostorno-funkcionalnom i konstruktivnom sklopu. 

Osmi decenij karakterizira obnova Banjaluke nakon kata- 
strofalnog zemljotresa 1969. g., a spomen-gimnazija arh. N. Ne- 

156. 

Partizansko spomen-groblje u 
Mostaru, ostvarenje arhitekte 

B. Bogdanovića, trajno podsjeća 
današnje i buduće generacije na 
herojska vremena narodno- 
-oslobodilačke borbe i revolucije. 


157. 
Spomenik na Makljenu kod Prozora, 
izraz herojske borbe pred početak 


,bitke za ranjenikekx na Neretvi (akad. 


kipar B. Kućanski). 


158. 
Spomenik na Kozari, djelo akad. 
kipara D. Džamonje. 


škovića u tom gradu simbol je solidarnosti na obnovi postrada- 
log dijela zemlje. U istom gradu, iz perioda poslije zemljotresa, 
valja istaći sportsku dvoranu ?+Borikx (arh. S. Zahirović), hotel 
vBosnucx (arh. A. Džeba i P. Bulović), te Medicinski centar (arh. 
B.Kurpjel, R. Mandić, V.Hamšić i Z.Brož), kao repere vrlo 
intenzivnog stvaralaštva. 

Pored vrlo obimne stambene izgradnje, nastaju i u drugim 
gradovima objekti javne namjene visokog umjetničkog 
dometa. Centar teške industrije Zenica dobiva 1976. g. zgradu 
pozorišta po projektu prof. J. Finci-a i Z. Ugljena. Prof. Z. Ug- 
ljen privlači pažnju osebujnim pristupom, naročito hotelima u 
Visokom, Mostaru i Stocu, dok mu Džamija u Visokom donosi 
međunarodno priznanje — nagradu Aga-kana. V. Zarahović 
realizira robnu kuću ?Sarajkax, M. Muhasilović daje zanimljivo 
rješenje zgrade IRO sSvjetlostx, M. Kušan i B. Bulić grade dvije 
faze Radio i TV doma. Sportsko-rekreativni kompleks ZETRA 


Y' 

arh. D.Đape i L. Alikalfića, nastaje u okviru priprema za Olim- 
pijske igre u Sarajevu 1984. g. I.Straus gradi na Marin-dvoru 
hotel Holiday Innx i dva nebodera + Unisacx, a A. Đuvić vanre- 
dan hotel na Igmanu. 

Od kraja pedesetih godina intenzivno se radilo i na restau- 
raciji 1 revitalizaciji kulturnohistorijskog arhitektonskog 
nasljeđa. U početku je prednjačio Mostar zahvatima u ambi- 
jentu Starog mosta, a kasnije široke aktivnosti na ovom planu 
bilježi Sarajevo i Banjaluka. Nastaje više uspjelih enterijerskih 
rješenja za savremene namjene te, savremenih objekata koji se 
svojom prostorno-plastičnom igrom dobro uklapaju u valere 
historijskih ambijenata. Robna kuća u Jajcu (arh. R.Jadrić, 
Dž. Karić i N. Kurto) zapažena je kao primjer takvih nastojanja. 

U poslijeratnom stvaralaštvu posebno mjesto pripada spo- 
menicima i spomen-obilježjima NOR-a i revolucije čiji se uku- 
pan broj cijeni na oko 2500. Koji put to su stare građevine, 


159. 

Spomenik na Sutjesci, skulptoralna 
vizija presudnog historijskog trenutka. 
Akad. skulptor M. Zivković. 

160. 

ĐORĐE MIHAJLOVIĆ: Portret starca 
sa crvenim prslukom, 1906, Umjet- 
nička galerija BiH, Sarajevo 

— U Minhenu je Mihajlović razvio 
smisao za sintetičan tretman ljudskog 
lika što dolazi do izražaja i u ovom 
portretu. 

uređene tako da asociraju na konkretna zbivanja, kao što je 
slučaj sa zgradama zasjedanja AVNOJ-a u Bihaću i Jajcu ili sa 
muzejom u Kasarni Moša Pijadex u Bileći. Nerijetko su to 
obilježja savremenog  utilitarno-arhitektonskog koncepta, 
među njima je dosta spomen-škola, spomen-domova (Dom 
ZAVNOBIH-a u Mrkonjić-gradu, arh. Z. Karačić, 1970. g. Spo- 
men-dom i muzej Bitke za ranjenike u Jablanici, arh. B. Tadić, 
Z.Dunđerović i M. Ramić, 1978. g., Spomen-dom u Bijeljini, 
arh. H. Salihović, prva faza 1980. g.) zdravstvenih ustanova i sl. 
Među arhitektonsko-skulptoralnim spomenicima ističe se Par- 
tizansko groblje u Mostaru (arh. B. Bogdanović) i Spomen-park 
e Vracax u Sarajevu (arh. V.Dobrović). Relativno su brojna 
čisto skulptoralna obilježja, od poprsja revolucionara do krup- 
nih figurativnih_ ili apstraktivno-simboličnih _ kompozicija. 
Voluminozne plastike spomen Sutjesci (rad M. Zivkovića), na 
Kozari (rad D. Džamonje) ili na Makljenu kod Prozora (rad 
B.Kućanskog), možda snažnije od drugih, govore o heroici 
borbe za opstanak u ovim brdima i gudurama. 


LIKOVNA UMJETNOST 


ovoriti o građanskom slikarstvu u Bosni i 
Hercegovini u XIX vijeku znači, u prvom redu, govoriti o 
stranoj likovnoj produkciji na našem tlu. Nekolicina domaćih 
amatera ne mijenja bitnije ovu sliku: štaviše, u čitavo ovom 
stoljeću na Zapadu se formirao samo jedan slikar bosanskoher- 
cegovačkog porijekla — plenerista Risto Vukanović koji je dje- 
lovao u Srbiji. 


Između 1875., kada je otpočeo veliki seljački ustanak u 
Bosni i Hercegovini, i 1878. kada su austrougarske okupacione 
trupe ugušile žilavi otpor naroda, kroz naše krajeve prodefilo- 
valo je mnoštvo slikara različitih nacionalnosti, koji su ovamo 
dolazili bilo u svojstvu ratnih dopisnika, bilo pak u sastavu 
vojnih jedinica. Slikali su ne samo ratne događaje, već i grad- 
ske vedute, ostavljajući nam tako vizuelna svjedočanstva od 
prvorazredne dokumentarne vrijednosti. Izvjestan broj ovih 
dijela pohranjen je u Muzeju grada Sarajeva. 

Nakon uspostavljanja austrougarske uprave slikari su u 
Bosnu i Hercegovinu dolazili ležernije, u potrazi za egzotičnim 
motivima i orijentalnom atmosferom. Njihova koncentracija 
najveća je u periodu 1894—1903, kada se u Sarajevu pokreće 
vNadax, bogato ilustriran časopis za pouku, zabavu i umjet- 
nost, održavaju znanstveni kongresi i skupovi, pripremaju ilu- 
strirane publikacije, vrše predradnje za velike izložbe u Pešti, 
Briselu i Parizu, itd. Kasniji arhivski dokumenti označavaju 
ovo vrijeme kao ?2zlatno doba slikarske umjetnostix, navodeći 
poveliku listu umjetnika koji su sačinjavali stalnu slikarsku 
kolonijux u našem glavnom gradu. 

Dok su stranci bilježili svoja uzbuđenja pred motivom, 
najrađe u pleneru, neumitno se gasilo staro crkveno slikarstvo. 
Dugotrajno kolebanje između starog i novog u krilu pravo- 
slavne crkve uslovljeno je koliko vjerskim, toliko i nacionalnim 
razlozima, a jednu kasnu prelaznu ličnost predstavlja Lekso 
Tomašević, školovan u Rusiji. 

S druge strane, ojačali položaj katoličke crkve u austro- 
ugarskom periodu povlači za sobom, pored zamaha graditelj- 
stva, pojavu bogatije dekoracije kako novih, tako i onih ranije 


161. 

BRANKO RADULOVIĆ: U šetnji, oko 
1912, UGBiH, Sarajevo 

— U Pragu, a pogotovo kasnije u 
Parizu, Radulović se približio 
impresionizmu u slikama koje poput 
ove ukazuju na lirsko porijeklo 
njegove inspiracije. 


162. 

ROMAN PETROVIĆ: Kompozicija, 
1920, Umjetnička galerija BiH, 
Sarajevo 

— Jedna od rijetkih apstraktnih slika u 
bosanskohercegovačkoj umjetnosti tog 
vremena rađena je u tragu apstraktnog 
ekspresionizma +Plavog jahačas (Der 
Blaue Reiter). 


163. 

GABRIJEL JURKIĆ: Visoravan u 
cvatu, 1914, UGBiH, Sarajevo 

— U času kada Evropom uvelike tutnji 
rat, Jurkić tvrdoglavo slika oazu mira i 
tišine, u kojoj fascinantno materija- 
lizirani bijeli, žuti i ljubičasti cvjetovi 
trepere na pozadini stiliziranih 
modrozelenih brda i nepomućenog 
modrog neba. 


164. 

KARLO MIJIĆ: Planinski pejsaž, 1923, 
UGBiH, Sarajevo 

— Jedno od prvih djela Mijićevog 
magičnog realizma, u kome je 
zahvaćen u dubinu talasasto pružen a 
smiren prostor, čudesno osvijetljen u 
sredini, koji kao da najavljuje 
bosanskohercegovačke 
neoromantičare sedamdesetih godina. 


sagrađenih crkava: ovaj ambiciozni posao povjerava se majsto- 
rima izvana. Sačuvana je prvobitna raskošna dekoracija isuso- 
vačke crkve sv. Cirila i Metodija, u kojoj su hrvatski slikar Oton 
Iveković i slovenačka slikarica Ivana Kobilca izveli nekoliko 
monumentalnih zidnih slika, sa bogato drapiranim i patetično 
pokrenutim likovima u luksuznoj nošnJI. 

Najveća zasluga za dekoraciju franjevačkih crkava pripada 
jednom osrednjem nazarenskom majstoru talijanskog porije- 
kla Marku Antoniniju, koji je između 1904. i 1911. redom osli- 
kao samostanske crkve u Varešu, Gorici, Kraljevoj Sutjesci, 
Plehanu i Jajcu. U njima je — najčešće konvencionalno — prika- 
zao prizore iz života Isusa, Marije i omiljenih franjevačkih 
svetaca, okružene biljnim i geometrijskim ornamentima. Posve 
izdvojen kompleks secesionističke dekoracije nudi crkva 
Zalosne majke božje u Cardaku kraj Modriče, sagrađena u 
prvom svjetskom ratu. Pored vitraža, rađenih u Insbruku, naj- 
veću vrijednost predstavlja ovdje 14 postaja Križnog puta, Izve- 
denih u mozaiku bogatog kolorita na zlatnoj podlozi. 


Katoličkoj crkvi dugujemo i brojne kipove svetaca kojima 
su ukrašene sakralne građevine u ovom periodu, a 1 njih su 
izvodili stranci, mahom tirolski majstori. Nasuprot tome, pra- 
voslavna crkva, kao jedan od glavnih promicatelja slikarstva u 
ranijim periodima, bila je neprijateljski raspoložena prema 
vajanim likovima, a kada se ima na umu ikonoklastički karak- 
ter islama, postaje jasnijom zakašnjela pojava domaće skulp- 
ture. 

U skladu sa porastom moći građanske klase i crkvenih 
velikodostojnika u ovom periodu dolazi i do procvata portret- 
nog slikarstva. Krajem stoljeća, u prvom redu potrebe srpsko- 
pravoslavne sredine zadovoljavaju crnogorski slikari Anastas i 
Spiro Bocarić, radeći u duhu akademskog realizma, sa inzisti- 
ranjem na ljepoti materije. Prvi je autor najreprezentativnijeg 
portreta našeg XIX stoljeća, koji predstavlja trgovca Ivaniše- 
vića (UGBiH). 

Dvadeseto stoljeće formalno započinje Međunarodnom 
izložbom u Parizu 1900., na kojoj su Bosnu i Hercegovinu 


165. 

JOVAN BIJELIĆ: Planinski pejsaž, 
1920, UGBiH, Sarajevo 

— Bijelić je ovaj pejsaž naslikao poslije 
dodira sa avangardnom umjetnošću 
druge decenije našeg stoljeća. 
Energično pokrenuta bujica oblika 
podvrgnuta je ovdje višem, slikarskom 
redu, a rezultat spaja snagu i 
monumentalnost dodirujući oblast 
vizionarnog. 

166. 

ĐOKO MAZALIĆ: Stari jablanovi, oko 
1930, UGBiH, Sarajevo 

— Postepeno pucanje uglačanog i 
zategnutog tkiva slike, u čiju se 
fakturu sada uvlači pasta, može se 
pratiti na ovom za Mazalića tipičnom 
planinskom pejsažu, u kome 
praiskonske sile života moćno šikljaju 
uvis. 


167. 

ISMET MUJEZINOVIĆ: Marija, 1939, 
UGBiH, Sarajevo 

— Svoju suprugu naslikao je 
Mujezinović u jednom dahu, nošen 
silinom osjećanja. Tašistički meka 
crvena haljina ističe svježinu i 
prozirnost inkarnata, a iznad svega 
plemenitost ponešto melanholičnog 
lika mlade žene. 

predstavljali isključivo stranci, no već tada na Bečkoj akade- 
miji uvelike studira M. Atanacković, a počev od sredine prve 
decenije XX vijeka, kada Đorđe Mihajlović (1875—1919) širokim 
potezom kista slika u Minhenu naše prve moderne portrete, još 
desetina mladih upućuje se na slikarske studije u najpoznatije 
akademije Monarhije: većina ih se formira u nekoliko centara. 
Preko njih iz Beča su nas zapljuskivali talasi simbolizma i 
secesije, iz Minhena — Freilichtmalereia, Jugendstila i ekspresi- 
onizma iz Praga — plenerizma i impresionizma, iz Krakova — 
secesije, ekspresionizma i sezanizma, iz Budimpešte — plener- 
izma, fovizma i ekspresionizma, dok se na kasnijim studijskim 
boravcima u Parizu manje-više tražila potvrda već prihvaćenih 
shvatanja. 

Veliki broj djela iz ovog i kasnijeg perioda čuva se u 
bosanskohercegovačkim i drugim jugoslavenskim muzejima i 
galerijama te u privatnom vlasništvu, a najbogatiju kolekciju 
ima Umjetnička galerija Bosne i Hercegovine u Sarajevu. 

Sudeći po onome što je dosada poznato, u ovom periodu 
bosanskohercegovački slikari stoje u priličnoj mjeri na razini 
jugoslavenske likovne produkcije. Mihajlović je 1910. u Tuzli 
naslikao svog maestralnog +Konjax (UGBiH), a u toku rata 
rastvarao je oblike svjetlom na način impresionista (+Na obali, 
vAutoportret IIx — UGBiH). Snažan kolorista Pero Popović 
(1891—1941) znao je da sintetično tretira formu ("Autoportretx, 
1913. - UGBiH), da naslika dobre ženske aktove (+ŠNa kupanjux, 
+Akt u plenerux — UGBiH), da slobodno interpretira Cezanne- 
ove pouke (o Voćex, UGBiH). Pejsažista i portretista Todor 
Švrakić (1882—1931) autor je impresionističkih +Barki u Gružu 
i čvrstog +Prenjax obje u UGBiH), a u opusu Branka Radulo- 
vića (1885—1916), slikara izuzetne kulture i profinjenosti, ima 
nekoliko antologijskih impresionističkih djela (U šetnji, 
vGlava dječakax — UGBiH, +Alejax). Lazar Drljača (1881—1970) 
radio je impresionistički Tri konjanikax (UGBiH), a između 
dva rata slikao je akvarele i neobične pejsaže u ulju — snažnog 
ritma i osebujnog kolorita (-Prenjkx, UGBiH). 

Najvrednija djela Gabrijela Jurkića (1886—1974) nastala su 
u duhu simbolizma i secesije: gotovo do apstrakcije reducirana 
+ Mjesečinacx (1913), čudesna, margaretama posuta ? Visoravan u 
cvatux (1914), sintetični sXCempresix (1916) — sve u UGBiH, itd. 
U samostanu Gorici kod Livna čuva se više Jurkićevih jimpre- 
sijax, srodnih Freilichtmalereiu, te niz pastoralnih, zeleno obo- 
jenih planinskih pejsaža sa velikim nebesima, nastalih u među- 
ratnom periodu koji evociraju Overbecka i XIX stoljeće. Svo- 
jim drvorezima bogate i profinjene linearnosti (+Ljetox, +Pejsaž 
s vrbamax, ?Jesenx) Adela Ber (1888—1966) dala je vrijedan 
doprinos jugoslavenskoj secesionističkoj grafici, dok će Petar 
Sain (1885—1965) vjeran poklonik Segantinija i Hodlera — izu- 
zetno poštovanih u krugovima naših slikara — u istoriji bosan- 
skohercegovačke umjetnosti ostati po svojim 2anahroničnimx, 
maestralno slikanim stiliziranim planinskim pejsažima (+ Zima 
na Romanijix, ?2Jesen na Romanijix, 2 Prenj-Sevadijex). Cak će i 
Karlo Mijić (1887—-1964) proći kroz različite faze Stilkunsta 
(akvareli, grafike, crteži, primijenjena umjetnost). Izvrstan kari- 
katurista, rješavao je socijalnu tematiku ekspresionistički još 
1913. (Kolona radnika+x, UGBiH), a ostvario je u nekoliko 
impresionističkih portreta i pejsaža. U ratnim godinama radio 
je na elaboriranju ekspresionističke problematike. Budimpe- 
štanski đak Đoko Mazalić (1888—1975), pod uticajem simbo- 

168. 

MICA TODOROVIĆ: Pejsaž poslije 
snijega, 1937, Muzej savremene 
umetnosti, Beograd 


— Jedna od tipičnih slika ovog perioda 


u kojima autorica uz akvarelsku 
prozračnost slikanja spaja delikatne 
kolorističke harmonije i kompoziciju 
satkanu od ritmički raspoređenih 
bojenih mrlja. 


169. 

VOJO DIMITRIJEVIĆ: Španija 1937, 
1938, UGBiH, Sarajevo 

— Za vrijeme boravka u Parizu 
naslikao je Dimitrijević hommage 
borbi španskog naroda za slobodu: 
vizija se zgusnula oko nekoliko 
upečatljivih simbola visokog 
emotivnog naboja, a rezultat je jedna 
od najboljih realizacija 
bosanskohercegovačke socijalne 
umjetnosti. 

lizma u djelima na biblijske teme, ispoljio je u +Predjelu s 
bijelom kućom=x umijeće plošnog tretiranja slikovnog polja u 
rafiniranom odnosu plavo-zelenog. 

Naši +Krakovljacix izrasli su u istaknute predstavnike 
moderne umjetnosti a svi su prošli kroz uticaj krakovske sece- 
sije. Jovana Bijelića (1884—1964) ubrajaju u velikane kista. Nje- 
govi rani radovi čuvaju se u UGBiH (sCvijećex, +Ležeći akt, 
vPortret dame, i drugi). Za vrijeme rata, u Bihaću, analizirao je 
domaći pejsaž po ugledu na Cćzannea (-"Sumski predio), a u 
njegovom opusu ovog perioda važno mjesto pripada ekspresi- 
onizmu. Petar Tiješić (1888—1978), već kao student, došao je do 
smjelih kolorističkih sazvučja, pa njegove pejsaže iz Tatri i 
poneku studiju (u UGBiH) svrstavaju u rane primjerke ekspre- 
sionizma tipa -Die Truckex u jugoslavenskom slikarstvu. 
Roman Petrović (1896—-1947) znao je da raznorodne uticaje 
sažme u osebujan vlastiti stil. Bio je u dodiru i sa avangardnim 
mađarskim pravcem — aktivizmom, a 1918. naslikao je ekspresi- 
onistički 2Portret Mirka Komosarax. 


Jedini naš kipar austrougarskog perioda Robert Jean Iva- 
nović (1889—1968) istakao se svojim radovima socijalne tema- 
tike. Skulpture mu odlikuje meka slivenost modelacije a pone- 
kad i stilizacija u tragu secesije (ciklus +Plesačices). 


Oduševljenje zbog ulaska Bosne i Hercegovine u sastav 
Jugoslavije pratio je izuzetan stvaralački elan. Avangarda koju 
predvode Bijelić, Mijić i Petrović krenula je novim stazama: od 
figurativnog ekspresionizma do ekspresionističke apstrakcije 
(Bijelić: +Apstraktni prediox, Petrović: Kompozicija, 
UGBiH), uz primjese sezanizma, orfizma, futurizma (Bijelić: 
sBorba dana i noćix) i kubizma (geometrijsko facetiranje, ali, 
ponekad, i analiza forme). Realizirane pod kraj druge decenije, 
Mijićeve ekspresionističke slike, svojim užarenim koloritom i 
čvrstim kristalastim formama, spadaju u blistave trenutke 
jugoslavenske umjetnosti (-Hranisavax, "Brat i sestra, 
vBosansko selox). Cćzanne, a pogotovo Mijić inspirišu Lujzu 
Kuzmić Mijić (1889—1959), slikaricu poznatu iz austrougarskog 
perioda, koja sada stvara svoja najbolja djela (b-Voćex i 
vJabuke+, UGBiH). Mijić izlaže i svoje izvrsne ekspresioni- 
stičke grafike (-Obješenix, 2 Za križomx, = Obiteljx), a u Sara- 
jevu se izdaju grafičke mape sa novom, urbanom tematikom, 
uz vidljivu socijalnu angažiranost (Tiješić-Petrović: Crni dija- 
mantix). Val suvremenijih shvatanja zahvata i opuse drugih, 
manje radikalnih umjetnika (Mazalić: +Rano proljećex, 
UGBiH); uporedo traju i opredjeljenja iz austrougarskog peri- 
oda. Odmah poslije rata, Vilko Seferov (1895—1975) slika niz 
slobodno tretiranih bosanskih pejsaža, koji s vremenom 
postaju čvršći (Pod Igmanomx, UGBiH) i figuralnih kompozi- 
cija bogatog i sočnog kolorita. 


Na kongresu jugoslavenskih umjetnika u Zagrebu 1922., uz 
Zagreb, Beograd i Ljubljanu, Sarajevo je prihvaćeno kao jedan 
od četiri vodeća jugoslavenska likovna centra, no to je bilo 
kratka vijeka. Raskomadana Bosna i Hercegovina, sa svojim 
glavnim gradom, ubrzo se povlači na margine jugoslavenskog 
likovnog života, a opća ekonomska kriza teško pogađa i ovu 
oblast. Počinje egzodus umjetnika u Beograd kamo se upućuju 
Bijelić, pa najveći bosanskohercegovački vajar prve polovine 
XX stoljeća Sreten Stojanović, izvrsni Nedeljko Gvozdenović i 
Kosta Hakman, i drugi. U Zagreb odlaze Jean, Seferov, Kamilo 

170. 

BEHAUDIN SELMANOVIĆ: Cvijeće, 
1957, UGBiH, Sarajevo 

— I ovdje se Selmanović ukazuje kao 
rafinirani kolorista koji je umio da i 
najintenzivnije boje poveže u 
jednokratan i neponovljiv sklad. 

FRANJO LIKAR: Početak nestajanja, 
1967, UGBiH, Sarajevo 

— Sastavljena od nekoliko komada 
različitih dimenzija, ova kompozicija 
uspješno povezuje više elemenata 
raznorodnog porijekla: od figuracije 
koja se hranila na izvorima fantastike 
do lirske apstrakcije. 

Ružička, Omer Mujadžić... Većina ih je odigrala značajnu 
ulogu u razvoju umjetnosti novih sredina. 

U Sarajevu likovni život jenjava, izložbe se prorjeđuju. 
Prvobitna radikalnija opredjeljenja smiruju se u neorealistič- 
kim tendencijama, a najčešće u neoklasicizmu i magičnom 
realizmu. Ovim putem krenuli su: Mijić, sa čitavim nizom 
značajnih djela (-Iz Blažujax, "Bosanski pejsažkx, o, Drina, 
vMoja ženax), Petrović (sAutoportretx, +Akt pred ogledalom), 
Mazalić ("Bijeg u Egipatx, 2Na ljetovanjux, +Herojski krajs — 
sve u UGBiH), Tiješić (niz mrtvih priroda), Hinko Laas 
("Bistrik-mahalax) i Todor Janković. Među njima jedino je Sigo 
Summerecker (1897—1983) trajno prihvatio racionalno koncipi- 
ranu i čvrsto modeliranu formu (mrtve prirode). Grafiku ovog 
usmjerenja predstavljaju isključivo  Mijićevi — linorezi 
(sRaspelox, sNa zdencux, +Krist i Magdalenac). 

Oko 1930., i u bosanskohercegovačkom slikarstvu dolazi 
do obnove interesovanja za impresionizam i boju. Oblici poči- 
nju da gube voluminoznost i zategnutost, škrte, uglavnom neu- 


viji i razigraniji. S druge strane, očituju se uticaji angažirane 
umjetnosti germanske provenijencije (verizma, posebno 
Georga Grosza u crtežu). Naime, i umjetnost i kritika četvrte 
decenije u Bosni i Hercegovini stoje u znaku ideološke borbe 
između slarpurlartistax i socijalno angažiranih umjetnika. U 
krugu angažiranih, prvi se našao Roman Petrović, sa svojim 
velikim ciklusom Djeca ulicex koji započinje 1929., a izlaže 
1933. Istovremeno, Mica Todorović (1897—1981) realizira svoje 
groteske, ciklus briljantnih crteža, u kojima šiba građanske 
ideale rodoljublja, humanizma 1 religije, a Ismet Mujezinović 
(1907—1984) puni svoje crtaće blokove čitavom galerijom likova 
iz pariških kafana. 

Snage su se polarizirale sredinom decenije, sa povratkom 
mladih sa školovanja u Zagrebu i Beogradu. U grupi +Krugx 
okupljaju se predstavnici takozvane građanske estetike, čija 
djela, uglavnom, stoje u znaku poetskog realizma: Mazalić, 
Mijić, Laas i Branko Sotra (1906—1960), a 1937. pridružuje im se i 
mladi Josip Monsino Levi (1915), temperamentan slikar urba- 
nih motiva (barovi, igračice, kokainomanke) i poklonik čiste 
boje. Mijić u to vrijeme slika portrete i okernozelene pejsaže sa 
sarajevske periferije, uz diskretan interes za socijalnu tema- 
tiku, Mazalić portrete (-Portret suprugex, UGBIH), lirske pej- 
saže, aktove i genre-kompozicije, koje također imaju blagi priz- 
vuk socijalne angažiranosti: tako se, usprkos ideološkom 
čistunstvu, u tekućoj umjetničkoj praksi često ukrštavaju i 
isprepliću teoretski posve oprečna opredjeljenja. Ovo osobito 
važi za slikare iz drugog tabora, kasnije organizovane u s, Colle- 
giumu artisticumux (1939—1941), borbenom udruženju koje je, 
pod rastućim uticajem KPJ, zastupalo ideale masovne kulture i 
sinteze umjetnosti i zauzelo vodeće pozicije. Mujezinović slika 
vy Užinu na radilištux, + U tramvajux, ?Na ulicix i, najzad, 
9 Kamenolomx (1940), paradigmatično djelo socrealizma, ali i 
izvanredne realizacije + U vrtux, +Portret Marijex, +Pred crk- 
vomx— plodove čiste opijenosti činom slikanja, dok M. Todoro- 
vić pokazuje interes za pripadnike donjih društvenih slojeva, 
ali i za intimističke teme (-Terasax, "Prozor-septembarx, i 
druge), a sve čega se dotakne preobražava u vizuelnu poeziju. 
Vojo Dimitrijević (1910—1981), koji je u Parizu pretrpio uticaj 
Picassoa i Chagala, slika ekspresionistički uzavrelu s? Spaniju 

172. 

ARFAN HOZIĆ: Turčin, 1969, 
Narodna skupština BiH, Sarajevo 

— U težnji da yxporušix klasično 
shvaćenu formu, Hozić je na ovoj 
moderno stilizovanoj figuri naglasio 
plošnost i dvodimenzionalnost, 
razvijajući bogatu ornamentalnu igru i 
naraciju na površini. 


173. 

DŽEVAD HOZO: Par, 1967. 

— Antropomorfno shvaćen oblik 
muslimanskog nadgrobnika ovdje je u 
funkciji predočavanja jedne 
egzistencijalne situacije kojom se 
nastoji obuhvatiti cjelovitost i punina 
života — lapidarnim jezikom i visokim 
tehničkim umijećem. 

1937xk (UGBiH), te niz motiva koji znatno proširuju stilski i 
tematski registar bosanskohercegovačkog slikarstva, doprino- 
seći, uz to, procvatu socijalne grafike (motivi iz radničkog 
života, proturatno intonirani listovi). Rizah Stetić (1908—1974) 
stvara izvrsne motive sa sela i gradske periferije i objavljuje 
mapu angažirane grafike +Bosnax, dok naš najbolji grafičar 
ovog smjera Danijel Ozmo (1912—1942) radi sintetično tretirane 
linoreze +:Autoportretx), a osobito je zapažena njegova mapa ?Iz 
bosanskih šumax. Prirodnu vezu između dvije. grupe umjet- 
nika čini B. Šotra, koji i sam radi poneku angažiranu grafiku, a 
izlaže dosta ekspresivne pejsaže (-Ulicax, UGBiH) i duboreze 
sa religioznom tematikom. 

Za četvrtu deceniju od posebnog je značaja traganje za 
vy domaćimxk motivima i adomaćimx izrazom. Pa ipak, interes se, 
sa lokalnog i regionalnog, ponekad pomjera prema internaci- 
onalnom, a čak i najdirektnije stavljanje umjetnosti u funkciju 
političke ideologije podvrgava se u realizaciji djela plastičkim 
zakonitostima, pa stoga socijalna umjetnost zauzima časno 
mjesto u našoj umjetničkoj baštini XX stoljeća. 

Tridesetih godina priključila se sarajevskim umjetnicima i 
naša najbolja kiparica Rajka Merćep (1904—1963), koja je inače 
živjela u Parizu: najprije je bila Bourdelleova učenica (-Lik 
Azijex); potom je, u tragu Despiaua, radila dječje glavice 
(sCeEelinex) i ženske aktove, a njeni crteži i monotipije stoje u 
najboljoj tradiciji Pariške škole. Posve odvojen od sarajevskog 
kruga Karlo Afan de Rivera (1885—1979), slikar bijele južne 
svjetlosti i dosljedan intimista, realizovao je u Mostaru kvali- 
tetne akvarele. 

Svi predstavnici socijalne umjetnosti, nakon izbijanja rata, 
našli su se bilo u redovima NOV-e (Mujezinović, Dimitrijević, 

otra), bilo u logorima (Todorovićeva, Ozmo). Budući da nije 
bilo prilike za nesmetano bavljenje umjetnošću, najviše su se 
radili crteži koji, uz nešto grafike, predstavljaju dragocjenu 
likovnu ostavštinu ovog burnog perioda, a čuvaju se, uglav- 
nom, u Muzeju revolucije BiH i UGBiH u Sarajevu. Najimpo- 
zantniji opus u crtežu (na stotine listova) ostvario je I. Mujezi- 
nović. 

Nakon oslobođenja, trend socijalne umjetnosti našao je 
svoj prirodan nastavak u strogo utilitarnoj realističkoj umjet- 
nosti, sa tematikom iz NOB-e i izgradnje zemlje. Iz tog perioda 
izranjaju Mujezinovićeva +Miješalicax, te neke slike iz njegovog 
ciklusa 2Prelaz preko Neretvex, potom ?Izgradnja željezničke 
stanice u Sarajevux od Hakije Kulenovića (1905—1987) koji je 
između dva rata u Srbiji radio i socijalno angažirane slike 
(sAndolijax). Važna uloga pripala je tada i Ivi Seremetu (1903) 
koji se vratio iz Zagreba (veoma plodan, naslikaće kasnije 
dobre motive sa Cvrsnice). 

Preobražaj bosanskohercegovačke umjetnosti počeo je 
pedesetih godina. Plošnost, dekorativnost i geometrizacija 
postali su sinonimi modernog: utire se put za pojavu apstrak- 
cije. Istovremeno, javljaju se realizacije u domenu neonadre- 
alizma i fantastike. Oba ova smjera istraživanja povezuje V. Di- 
mitrijević koji — poslije zapaženog + Sarajeva u kiši i +9Jabla- 
novax — počinje uvoditi u sliku geometrizirane apstraktne 
forme miješajući ih sa maštovito transformiranim figurativnim 
elementima. S druge strane, Mujezinović — radeći u Tuzli na 
ciklusu 2 Sutjeskax — dolazi do nove ekspresionističke figura- 
cije u kojoj ima dekooningovskog zamaha i žestine (-Probojsx 

RADOVAN KRAGULJ: Cvijet, 1966. 
— U ovoj mezzotinti krajnje 
pojednostavljena forma cvijeta 
uokvirena je raskošnim ornamentom, 
a cjelina ima nešto od čara starih 
iluminiranih rukopisa. 

1954). R. Stetić prihvatio se geometrizacije figurativnog ("Ente- 
rijerx, 1954) ne odričući se ekspresionizma a ni nekih kasnijih 
inovacija, dok je M. Todorović, sa vrtoglavom slobodom i lako- 
ćom crteža, spajala dragocjenost materije 1 iskričavost boje 
prodirući u skriveni život predmeta (Rano ljetox, 1968), a 
izvanredni Behaudin Selmanović (1915—1972) umio je da uz 


'smione kolorističke skladove veže strogu artikulaciju slikov- 


nog polja ne prelazeći prag figuracije (-Ponjavax, 1959, Crvena 
mrtva priroda, 1962). 

Radenko Mišević, (1920), jedan od vodećih slikara obnove, 
u svojim djelima težio je monumentalnosti pozivajući se na 
tradiciju (+-Seljakx, 1953); nakon kratkog izleta u apstrakciju, 
vratio se figurativnom slikarstvu plemenite fakture i suptilnih 
psiholoških opservacija. Franjo Likar (1928), sklon brzim mije- 
nama i inovacijama (+ Zena s maskomx, 1956), okušao se u 
fantastici; povezujući amuzejski tonx sa aktuelnim tendenci- 
jama stigao je krajem decenije do enformela, a onda je išao 
prema sve radikalnijem realizmu. 

Za šestu deceniju karakteristična je decentralizacija likov- 
nog života i stvaralaštva: jači centri formiraju se u Mostaru, 
Banjaluci i Tuzli, gradovima u kojima je nekad djelovala samo 
nekolicina izoliranih umjetnika. Mostar je obogaćen dolaskom 
predratnog buntovnika Mirka Kujačića (1901) koji je kasnije, 
svojim ekspresionističkim ciklusima ("Golorukix i +Obrazi gor- 
štakax pridonio novom valu figuracije. Mladi su stvarali u 
okviru naznačene aktuelne problematike, bez radikalnijih zah- 
vata. 

Sredinom šeste decenije, boreći se za savremeni likovni 
izraz, formirana je u Banjaluci grupa rČetvoricac. 

Njen član, Bekir Misirlić (1931), stvorio je značajan opus 
prošavši kroz niz međusobno povezanih faza. Izraziti kolorista, 
sklon kontemplaciji u novijem ciklusu sBijele visoravni, ela- 
borirao je i jednu delikatnu apstraktnu morfologiju. 

Sestu deceniju karakteriše i polet bosanskohercegovačke 
skulpture. Potreba podizanja spomenika NOB-i i revoluciji 
brzo je privukla u našu republiku kipare sa strane, a među 
njima jedino je Mirko Ostoja (1921) uspio da problemski obo- 
gati našu skulpturu ranim radovima u varenom željezu (+Tom- 
silavx, 2 Don Kihotx). S druge strane, Zdenko Grgić (1927) išao 
je putem redukcije i sinteze, a u traganju za duhovnim u 
umjetnosti nadahnuo se romanikom i gotikom. Arfan Hozić 
(1928) prošao je kroz faze rada u kamenu, drvetu (veliki aktovi), 
bronzi (imaginarni portreti, figure i grupe figura) i vještačkom 
kamenu (ribe), a svaku je pratio problemski pomak primjeren 
upotrijebljenom materijalu. U Mostaru je Nikola Njirić (1921) 
realizirao svoje prve skulpture u varenom željezu (+ Vertikalex) 
a onda je prešao na sintetično oblikovanje drveta ostajući vje- 
ran nefigurativnoj umjetnosti. 

Krajem šeste i početkom sedme decenije javile su se nove 
ličnosti u sarajevskom centru: Borislav Aleksić (1936) koji će 
najprije u slikarstvu, a zatim i u grafici i crtežu stvoriti opus od 
prvorazrednog značaja (i uticaja), u čijem središtu stoji egzi- 
stencijalni sukob bića i ništavila (ciklus Put u ništax), te Afan 
Ramić (1932), slikar apstraktnihx predjela sivomrkog i okera- 
stog kolorita. Nešto kasnije pridružio im se Milorad Corović 
(1932) koji je u osmoj deceniji došao do vrijedne i zanimljive 
varijante apstraktnog ekspresionizma, dok je Nada Pivac (1926) 
uz decentan crtež spojila smisao za kolorističke vrijednosti. 

Nadrealistički tok fantastike dobio je u sedmoj deceniji pri- 
novu u Ibrahimu Ljuboviću (1938). 

Sedma decenija tragala je za simbolima prošlosti, ali i za 
znakovima i simbolima nove urbane i tehnološke civilizacije. 
Takav spoj očitovao se u djelu Mehmeda Zaimovića (1938), 
discipliniranog i dosljednog umjetnika koji je rano izgradio 
osebujan vlastiti stil i vokabular. Seid Hasanefendić (1935) je 
simbol izvučen iz prošlosti (nišan) integrirao u oštro rezan 
pejsaž stridentnog kolorita. S druge strane, nova, postap- 
straktna figuracija transformirala je opuse nekih od spomenu- 
tih umjetnika i stekla nove adepte. Istakao se Ismar Mujezino- 
vić (1942), slikar koji snažnim gestom i fluidnim crtežom 
ekspresionističkog naboja kadrira prizore iz života velegrada. 

Zapažene prinove u kiparstvu sedme decenije su Alija 
Kučukalić (1936) i Boško Kućanski (1931). Prvi se javio rado- 
vima u bronzi (+Kaputc-x), a kasnije i crtežima u kojima se bavi 
čovjekovom otuđenošću; drugi je težeći da prodre u arhetipske 
slojeve ljudske psihe realizirao rustikalno obrađene skulpture 


175. 

BEKIR MISIRLIĆ: Mali dio bašte, 
1968, UGBiH, Sarajevo 

— Ovdje nema jakih kontrasta, a 
suprotnosti su pomirene u visokom 
uzletu duše koja je svijet izvana dovela 
u sklad sa onim iznutra. 

176. 

BORISLAV ALEKSIĆ: U spomen 
strijelca, 1963, Naroden muzej, Ohrid 
— Ljudska figura, praćena čitavim 
nizom znakova i simbola naše 
civilizacije suočena je u Aleksićevom 
djelu s beskrajem prostora koji 
simbolizira veliko nepoznato. 

u drvetu, a potom i u kombinaciji drveta i konopca i drugim 
materijalima. 

U drugoj polovici sedme decenije nekolicina bosanskoher- 
cegovačkih umjetnika izbili su među vodeće jugoslavenske 
grafičare a nagrade na najuglednijim svjetskim izložbama bile 
su posljedica visoke zanatske perfekcije i individualiziranih 
poetika svakog ponaosob. Većina njih imali su potrebu da se 
ukotve u zavičajno tlo nastojeći da kroz regionalno dosegnu 
univerzalno. Najbliža im je Memnuna Vila Bogdanić (1934) koja 
danas uspješno djeluje u Australiji; nešto kasnije pridružiće im 
se 1 B. Aleksić. 

U svojim djelima ova plejada prošla je kroz mnoge mijene, 
pa je tako i Halil Tikveša (1935) svoju prvobitnu fantastičku i 
poetsku naraciju reducirao i zgušnjavao do uvećanog ovaloid- 
nog predmeta-simbola (-Ljeto IIx) da bi u njega kasnije, kao u 
rodnicu ili kozmičko jaje, položio nabujale oblike rascvalih 
žena. Virgilije Nevjestić (1935), autor velikog opusa u kome 
suptilna poezija druguje sa reskim komentarom savremenog 
trenutka, realizirao je i više bibliofilskih izdanja u rasponu od 
Biblije do Baudelairea. Radovan Kragulj (1931) je interes za 
životni tok klijanja i rasta pretočio u fino iznijansirane meZZo- 


tinte (-Cvijetx) da bi se, nakon izleta u fantastiku, zaustavio na 
hiperrealistički sleđenoj viziji plodova i životinja. Krenuvši od 
simbola (nišan), koji je zadržao i u Makovoj mapi (stećak), 
Dževad Hozo (1938) je u novijim ciklusima + Povratakx 1 +Stra- 
šilax prešao na savremenu tematiku, dok se Mersad Berber 
(1940) prošetao kroz istoriju umjetnosti s pravom postmoderni- 
stičkom nonšalantnošću spajajući prošlo i savremeno, snove i 
javu, apstraktno i realno. Kemal Sirbegović (1939), slikar profi- 
njenih pejsaža, u grafici se približio delikatnosti Japanaca (asi- 
metričnost, čistota, fascinantan govor bjeline), a Emir Dragulj 
(1939), u listovima snažnog metafizičkog naboja, suočio nas je 
sa sudbinskim pitanjima ljudske egzistencije ("Povratakx). 
Neke bitne kvalitete ove generacije nastavio je Safet Zec 
(1943), čiji su predjeli naslikani čudesnim zelenilom i ozareni 
svjetlošću metafizičkog sjaja. Njegovo slikarstvo bilo je spona 
sa drugim neoromantičarima sedamdesetih godina: Ratkom 
Lalićem (1944) koji prizore iz svijeta prirode transponuje u slike 
velikog formata i bogate teksture; Milivojem Unkovićem (1944) 
koji je od reminiscencija na nadrealizam išao ka metafizici 
predmeta i prostora, dok je Salim Obralić (1945) od metafizič- 
kog slikarstva, preko hiperrealističke opsjednutosti predme- 

177. 

MERSAD BERBER: Balada o 
sarajevskom nosaču, 1975, Moderna 
galerija, Rijeka 

— Sklon velikom formatu, narativnosti, 
sjaju i luksuzu, Berber slavi život čak i 
kada pokušava da prodre u njegove 
zloguke, mračne strane. 


171 


172 


tom (alati), stigao do pejsaža sa prizvukom snovidovnog. Djelo 
Seada Musića (1943) s vremenom je dobivalo na ekspresiji i 
kolorističkom intenzitetu. 

Paralelno sa ovom prilično vitalnom linijom teče jedan 
veoma prisutan tok savremene umjetnosti koji se javio kasno — 
tek sredinom šezdesetih godina, a svoje prve predstavnike 
stekao je u ličnostima banjalučkih slikara Viktora Majdandžića 
(1931) i Tomislava Dugonjića (1932) koji su odabrali put scienti- 
stičkog načina mišljenja, približavajući se geometrijskoj 
apstrakciji tada aktuelnog op-arta. Nakon Majdandžićevog pre- 
laska u Holandiju, Dugonjić je nastavio sa istraživanjima osta- 
jući vjeran sgeometrizaciji amorfnog=. U Zenici je Ljubomir 
Perčinlić (1939) svoje sivoplave slike sve više čistio od iluzioni- 
stičkih i metaforičkih natruha da bi najzad stigao do krajnje 
reduciranog oblikovnog koncepta ("Slika XXx, 1975). U Sara- 
jevu je, opet, V. Dimitrijević elaborirao svoje Poruke, svoje- 
vrsnu kombinaciju lirske i geometrijske apstrakcije, a u drugoj 
polovini osme decenije oslobodio je sliku blindrama i postavio 
slobodno u prostor. Ovom duhovnom sazvježđu pripada i djelo 
Edina Numankadića (1948) koje je od slikarstva bojenog 
poljax evoluiralo prema procesualnom i radovima na papiru; 
kao i ono Radoslava Tadića (1946) koji svojim interesom za 
inovacije predstavlja sponu sa najmlađom generacijom. 

Trudeći se da u okviru jedne edicije koja obuhvata milenije 
najsumarnije ocrtamo uvjete u kojima je stvarana baština naše 
moderne umjetnosti i naznačimo bar neke ličnosti i problem- 
ske tokove, morali smo zanemariti sve ono postojeće bogatstvo 
nijansi i prelaza, bez kojih je slika epohe, nužno, nepotpuna. 
Ovim krajnje uopštenim pristupom pogotovo je oštećen posli- 
jeratni period, koji počinje sa svega desetak stvaralaca, dok se 
danas broj umjetnika penje na stotine. 

Kao i u svakoj perifernoj sredini, otvorenoj raznorodnim 
uticajima sa strane, i u nas su rijetki gčistix primjerci pojedinih 
tendencija i pravaca, kakvi se distribuiraju iz svjetskih centara 
moći, no ovakva situacija može čak da ima izvjesnih prednosti i 
da omogući originalne i autentične realizacije. Ako su se u 
prvim decenijama XX vijeka umjetnici, prije svega, bavili 
domaćom tematikom, ne odričući se ambicija da preko nje 
dosegnu univerzalno, ova potreba se tridesetih i četrdesetih 
godina komplikovala napetošću između socijalno angažirane 
umjetnosti i I1'art pour l'art-a, koja se u nas zadržala isključivo u 
domenu mimezisa, ne dosežući nivo sukoba apstrakcije i figu- 
racije, ali je zato težnja prema apstrakciji, karakteristična za 
pedesete godine, bila uslovljena i potrebom radikalnog oslobo- 
đenja od normativne, dirigirane umjetnosti. U Bosni i Hercego- 
vini uglavnom su izostale neke tendencije šezdesetih godina 
karakteristične za umjetnost visoko urbanizovanih sredina 
(kinetička i konceptualna umjetnost, na primjer). Izuzetak čini 
jedino Sarajlija Braco Dimitrijević (1948) koji je rano uspio 
prodrijeti na međunarodnu umjetničku scenu. Njemu se pru- 
žila prilika da neke radove realizira u materijalu i velikom 
mjerilu (Obelisk u parku Charlottenburg u Berlinu, 1979). 

Sedamdesetih godina bitka se vodila između umjetnika 
koji poštuju -genius locix (neoromantičari) i onih koji su težili 
oslobođenju od svih lokalnih i regionalnih natruha, autonomiji 
umjetnosti i internacionalizaciji likovnog jezika i već tada se 
ovaj sukob nije više mogao svesti na onu ranije aktuelnu diho- 
tomiju apstraktno-figurativno. 


U novijoj likovnoj zaostavštini, koja doseže visoke cifre, 
ima realizacija koje će, kada se stvari sedimentiraju, zauzeti 
mjesto pored djela starijih umjetnika a neke i nadmašiti, no sve 
je još u stanju previranja. Donedavno je umjetnost Bosne i 
Hercegovine, bez obzira na ideje koje je zastupala, karakterizi- 
rao visok stepen zanatske perfekcije i odupiranja privremenom 
i potrošačkom mentalitetu. Sa najmlađima, čiji broj od osnutka 
Akademije likovnih umjetnosti u Sarajevu 1972. sve više raste i 
kojima se ovdje nismo mogli baviti, situacija se osamdesetih 
godina bitno izmijenila. Upotrebljavaju se siromašni i trošni 
materijali, izvode akcije i performanse, rade instalacije, koriste 
različiti mediji — sve do onih najsavremenijih: riječju, bez kom- 
pleksa se prihvataju zahtjevi i traženja krajnje fleksibilne svjet- 
ske umjetničke scene, a pitanje se danas više ne vrti oko toga 
da li nešto imamo ili nemamo, već oko dosegnutog nivoa i 
pravih razloga za ovu i ovakvu vrstu hipertrofirane aktivnosti. 

Ako isključimo arhitekturu i spomeničke komplekse, na 
drugoj strani, uglavnom, nema velikih, monumentalnih cjelina 
kojima bismo se morali pozabaviti, obraćajući se djelu a ne 
stvaraocu ili stvaraocima koji iza njega stoje. Zbog toga je i 
primijenjeni metod bio različit, kada je riječ o slikarstvu, skulp- 
turi i grafici. Mogli bismo izdvojiti ciklus od četiri velike kom- 
pozicije na teme iz NOB-e kojima je Ismet Mujezinović 
1949—1975. ukrasio koncertnu dvoranu Doma JNA u Sarajevu, 
te veliki fresko-ciklus aSutjeskax Krste Hegedušića na Tjenti- 
štu (1972—1974), potom djela različitih jugoslavenskih umjet- 
nika rađena za enterijer i eksterijer pozorišta u Zenici, ili pak za 
zgradu Elektroprivrede ili hotel Holliday Inn u Sarajevu— da ne 
idemo dalje, jer prostor kojim raspolažemo dozvoljava tek 
puko nabrajanje. Ovdje valja spomenuti i da je zahvaljujući 
širokoj kulturnoj akciji franjevaca šezdesetih i početkom osam- 
desetih godina ukrašeno preko 25 bosanskohercegovačkih 
crkava vitrajima, zidnim slikama, mozaicima i skulpturama 
značajnih jugoslavenskih umjetnika, a ponegdje su realizirane 
veoma uspješne cjeline (u Ovčarevu kod Travnika, npr.). 

Na drugoj strani, brojne umjetničke galerije, muzeji i 
umjetničke kolonije diljem Bosne i Hercegovine kolekcioni- 
raju i djela ostalih jugoslavenskih pa čak i svjetskih umjetnika. 
Umjetnička galerija BiH ima dobru kolekciju jugoslavenske 
umjetnosti, vrijednu zbirku starih i stranih majstora i bogatu 
kolekciju radova velikog švicarskog majstora Ferdinanda Hod- 
lera. Najbogatiju zbirku savremene umjetnosti internacional- 
nog karaktera posjeduje Umjetnička galerija u Banjaluci, zah- 
valjujući međunarodnoj solidarnosti koja je uslijedila nakon 
zemljotresa 1969., a Galerija jugoslovenskog portreta u Tuzli 
ima veću kolekciju portreta istaknutih ličnosti. Među najbolje 
privatne kolekcije spada Zbirka Ilije i Julijane Buljovčić u 
Sarajevu. 

Po svemu sudeći, moderna umjetnost dostojno kruniše 
milenijski razvoj umjetnosti na tlu Bosne i Hercegovine. Na 
sreću, ona nije ni uniformna ni monolitna, već mnogolika i 
pluralistička, a preko svojih najistaknutijih predstavnika uklju- 
čena je u tokove evropske i svjetske umjetnosti. 

